വിനായകിന്‍റെ ആത്മഹത്യയും തിരിച്ചറിയേണ്ട സത്യങ്ങളും\nLoading Page: വിനായകിന്‍റെ ആത്മഹത്യയും തിരിച്ചറിയേണ്ട സത്യങ്ങളും\nതൃശൂര് ജില്ലയിലെ തീരദേശ പഞ്ചായത്തായ ഏങ്ങണ്ടിയൂരിലെ ഒരു കോളനി നിവാസിയായ വിനായക് എന്ന പത്തൊമ്പതുകാരന്റെ ആത്മഹത്യ ഉയര്‍ത്തുന്നത് നീതിയുടെ മാത്രം പ്രശ്‌നമല്ല. ദലിത് സമൂഹത്തോടുള്ള ഭരണകൂടത്തിന്റെ സമീപനവുമാണ്. ഇക്കഴിഞ്ഞ ജൂലൈ 17നാണ് കേരളത്തിന്റെ മനസാക്ഷിയെ നൊമ്പരപ്പെടുത്തിയ വിനായകിന്റെ ആത്മഹത്യയിലേക്ക് നയിച്ച സംഭവങ്ങളുടെ തുടക്കം. ചക്കാണ്ടന് കൃഷ്‌ണന്റെ മകനായ വിനായക് പാവറട്ടിയില് തന്റെ പെണ്‍സുഹൃത്തുമായി സംസാരിച്ചു നില്‍ക്കുകയായിരുന്നു. കൂടെ കൂട്ടുകാരനായ ശരത്തുമുണ്ടായിരുന്നു. പട്ടാപ്പകല്. ആരെയും മറയ്‌ക്കാതെയാണ് അവര് മൂന്നുപേരും റോഡരുകില് നിന്നു സംസാരിച്ചിരുന്നത്. ഈ സമയത്താണ് പാവറട്ടി സ്റ്റേഷനിലെ പോലീസുകാര് അവിടെയെത്തുന്നത്. ഇവരെ ചോദ്യം ചെയ്യുന്നു. തുടര്‍ന്ന് വിനായകിനെയും ശരത്തിനെയും കസ്‌റ്റഡിയിലെടുത്തു സ്‌റ്റേഷനിലേക്ക് കൊണ്ടുപോയി. സംശയാസ്‌പദമായാണ് കസ്റ്റഡിയിലെടുത്തതെന്നും ഇവര് ഉപയോഗിച്ചിരുന്ന ബൈക്കിനു ബുക്കും പേപ്പറും രേഖകളുമില്ലായിരുന്നുവെന്നുമാണ് പോലീസ് പറഞ്ഞത്.\nപിന്നീട് സ്റ്റേഷനില്‍വച്ച് വിനായകന് നേരിടേണ്ടി വന്നത് ഭീകരമായ മര്‍ദനമായിരുന്നു. ശരത്തിനേയും മര്‍ദിച്ചു. വിനായകിന്റെ നീട്ടിവളര്‍ത്തിയ മുടിയും കാതിലെ കമ്മലുമായിരുന്നു പോലീസുകാരുടെ ഒരു പ്രശ്‌നം. മാത്രമല്ല, പട്ടികജാതിക്കാരനെന്നു മനസിലായതോടെ പോലീസുകാരുടെ വീര്യം കൂടുകയും ചെയ്‌തു. മുടിയില് പിടിച്ചു ചുമരിലിടിച്ചും മറ്റും ഭീകരമായ വേട്ട. മുടി പിടിച്ചുവലിച്ചതു കൂടാതെ വിനായകിന്റെ മുലഞ്ഞെട്ടുകള് ഞെരിക്കുകയും ജനനേന്ദ്രിയത്തില് മര്‍ദിക്കുകയും ചെയ്‌തു. മാല മോഷ്ടാക്കളാണെന്നു സമ്മതിച്ചാല് വിടാമെന്നായിരുന്നു പോലീസിന്റെ നിലപാട്. ഇവര് കഞ്ചാവു കച്ചവടത്തിലെ കണ്ണികളാണെന്നു വരെ പോലീസ് പ്രചിരിപ്പിച്ചു. എന്നാല് നിഷ്‌കളങ്കരായ ഇരകള് അത് സമ്മതിച്ചില്ല. തുടര്‍ന്ന് പോലീസ് വിനായകിന്റെ പിതാവിനെ വിളിച്ചുവരുത്തി വൈകിട്ടോടെ വിട്ടയയ്‌ക്കുകയായിരുന്നു. പിറ്റെദിവസം വിനായക് ആത്മഹത്യ ചെയ്യുകയും ചെയ്‌തു. പോലീസ് മര്‍ദ്ദനവും കള്ളക്കേസില് കുടുക്കുമെന്നുള്ള ഭയവും മൂലമാണ് യുവാവ് ആത്മഹത്യ ചെയ്‌തതെന്നാണ് ബന്ധുക്കള് പറഞ്ഞത്. ഇത്രയും വാര്‍ത്തകളിലൂടെ നാമറിഞ്ഞ കാര്യങ്ങള്.\nഎന്നാല് മഫ്‌തിയിലായിരുന്ന പോലീസുകാര് വിനായകിനെയും ശരത്തിനെയും പിടിച്ചുകൊണ്ടു പോയി മര്‍ദിച്ചതിനെ ന്യായീകരിക്കുന്ന തരത്തിലായിരുന്നു പോലീസിലെ ഉയര്‍ന്ന തലത്തിലുള്ളവരുടെ ആദ്യപ്രതികരണം. അതിനവര്‍ക്ക് വിശദീകരണവുമുണ്ടായിരുന്നു. പാവറട്ടി മേഖലയില് മാല മോഷണവും മറ്റും വ്യാപകമായിരുന്നു, അതിനാല് ഇവരും അക്കൂട്ടത്തില്‍പ്പെട്ടതാവാം. അതും സമ്മതിക്കാം. എന്നാല് സ്റ്റേഷനില്‍വച്ച് പട്ടികജാതിക്കാരനാണെന്ന് അറിഞ്ഞപ്പോള് കാക്കിധാരികളുടെ സദാചാരബോധം കൂടുതല് ഉന്മത്തമായതാണ് ഒരു പ്രഹേളിക. രണ്ടു പോലീസുകാരുടെ നേതൃത്വത്തിലായിരുന്നു മര്‍ദനമെന്നാണ് പുറത്തുവന്ന കഥ. അതേസമയം, പ്രധാനപ്പെട്ട ഒരു കക്ഷിയുടെ കളരിയില് വളര്‍ന്ന പ്രധാന ഉദ്യോഗസ്ഥനും ഇതില് പങ്കുണ്ടെന്ന സംശയവും പ്രബലമായി. സംഭവത്തെക്കുറിച്ച് അന്വേഷിച്ച കമ്മിഷണറുടെ റിപ്പോര്‍ട്ടില് പോലീസിനു വീഴ്‌ച പറ്റിയെന്നു വ്യക്തമാക്കിയതോടെ പോലീസിനെ ന്യായീകരിക്കുകയും മര്‍ദനം ഉണ്ടായിട്ടില്ലെന്നു പറയുകയും ചെയ്‌തത് കളവാണെന്നു തെളിയുകയും ചെയ്‌തു. മാത്രമല്ല, പോസ്‌റ്റുമോര്‍ട്ടം റിപ്പോര്‍ട്ടില് മര്‍ദനമേറ്റതിന്റെ പാടുകളുണ്ടെന്നും വ്യക്തമായി.\nജൂലൈ 18നുണ്ടായ ആത്മഹത്യയെ വെറും ആത്മഹത്യയാക്കാനും കേസ് തേച്ചുമാച്ചുകളയാനും ആദ്യമേ പോലീസ് ശ്രമം തുടങ്ങി. എന്നാല് വിവിധ ദലിത്, ജനാധിപത്യ സംഘടനകളുടെ ഇടപെടലുകളുടെ ഫലമായി വിനായകിന്റെ ആത്മഹത്യ വിവാദപരമായ ഒന്നായി മാറി. വിനായകിന്റെ മരണം ജാതിബോധത്തിലധിഷ്‌ഠിതമായ നിയമപരിപാലനത്തിന്റെ പൊള്ളത്തരം തുറന്നുകാട്ടി. മുടി നീട്ടി വളര്‍ത്തുന്നവരും കറുത്ത നിറമുള്ളവരും സാമൂഹികവിരുദ്ധരും കഞ്ചാവടിയന്മാരുമാണെന്ന സദാചാരബോധമുള്ളവരാണ് പോലീസെന്ന ബോധ്യവും വെളിപ്പെട്ടു. നിരവധി ദലിത് സംഘടനകളുടെ നേതൃത്വത്തില് ആക്‌്‌ഷന് കൗണ്‍സില് രൂപീകരിച്ച് സമരം തുടങ്ങിയതോടെ മൗനം പാലിച്ചിരുന്ന ഭരണാധികാരികള് പ്രതികരിച്ചുതുടങ്ങി. വിനായകിനു നീതി ഉറപ്പാക്കാന് മരിക്കാത്ത വിനായകന്മാര് ആട്ടവും പാട്ടും ചിത്രംവരയുമായി തൃശൂര് തേക്കിന്‍കാട് മൈതാനിയില് വേറിട്ട സാംസ്‌കാരികപ്രതിരോധവും തീര്‍ത്തു. വിനായകന്റെ കുടുംബത്തിനു നഷ്ടപരിഹാരം നല്‍കുക, പാവറട്ടി സ്റ്റേഷനിലെ പോലീസുകാര്‍ക്കെതിരേ പട്ടികജാതി, വര്‍ഗക്കാര്‍ക്കെതിരായ അതിക്രമം തടയല് നിയമനുസരിച്ച് കേസെടുക്കുക, കേസന്വേഷണം സി.ബി.ഐ.യെ ഏല്‍പ്പിക്കുക തുടങ്ങിയ മുദ്രാവാക്യങ്ങളുയര്‍ത്തി പ്രതിഷേധപരിപാടികള് ശക്തമായതോടെ സര്‍ക്കാര് അന്വേഷണച്ചുമതല ക്രൈംബ്രാഞ്ചിനു കൈമാറുന്നതായി പ്രഖ്യാപിച്ചു. അന്വേഷണത്തില് ദലിതു സംഘടനകള്‍ക്കോ വിനായകിന്റെ ബന്ധുക്കളോ തൃപ്‌തരല്ല. വിവിധ കക്ഷി നേതാക്കളും മന്ത്രിമാരും വിനായകിന്റെ വീട് സന്ദര്‍ശിച്ചെങ്കിലും നീതി ഇപ്പോഴും അകലെയാണ്. ഇതിനിടെ മുഖ്യമന്ത്രിയെ കണ്ട് പരാതി നല്‍കാന് തിരുവനന്തപുരത്തെത്തിയ വിനായകിന്റെ പിതാവ് കൃഷ്‌ണനെയും ബന്ധുക്കളെയും നിരാശരാക്കുന്ന അനുഭവമാണുണ്ടായത്. അവരുടെ മുന്നിലൂടെ കടന്നുപോയ മുഖ്യമന്ത്രി തിരിഞ്ഞുപോലും നോക്കിയില്ല.\nവിനായകന്റെ കുടുംബത്തിനു പട്ടികജാതി വികസനവകുപ്പിന്റെ 4.12 ലക്ഷം രൂപയുടെ ധനസഹായം ലഭ്യമാക്കിയെന്നാണ് ഭരണപക്ഷത്തുള്ളവരുടെ പ്രചാരണം. ഇതേ സര്‍ക്കാര് സ്വകാര്യ എന്‍ജിനീയറിങ്ങ് കോളജില് ദുരൂഹസാഹചര്യത്തില് മരിച്ച ഒരു വിദ്യാര്‍ഥിയുടെ കുടുംബത്തിനു 10 ലക്ഷം രൂപ സഹായധനം നല്‍കിയതും മന്ത്രിമാരും നേതാക്കളും വരിയിട്ട് വീട്ടിലെത്തിയതും കൂട്ടിവായിക്കുമ്പോള് ഇവിടെ ഒരു പന്തികേടുണ്ട്. കോണ്‍ഗ്രസ് കുടുംബത്തിലെ അംഗമായിരുന്ന വിനായക് ഡി.വൈ.എഫ്.ഐയുടെ സജീവപ്രവര്‍ത്തകനായിരുന്നുവെന്നതാണ് ഏറെ ശ്രദ്ധേയം. ആത്മഹത്യ ചെയ്‌ത ദിവസം രാവിലെയും ഡി.വൈ.എഫ്.ഐയുടെ കാരുണ്യപ്രവര്‍ത്തനത്തിനായി വിനായക് രംഗത്തുണ്ടായിരുന്നു. മെഡിക്കല് കോളജിലെ രോഗികള്‍ക്കുള്ള പൊതിച്ചോറ് സംഘടിപ്പിക്കാന് സഖാക്കളോടൊത്ത് അവനുമുണ്ടായിരുന്നു. എന്നാല് ഈ യുവജനസംഘടന പോലും ദിവസങ്ങള് ഏറെ കഴിഞ്ഞാണ് സമരരംഗത്തുവന്നത്. പട്ടികജാതി ക്ഷേമസമിതിയും സജീവമായില്ല. മരിക്കുന്നതിനു\nമുമ്പ് വിനായക് തന്നെ മര്‍ദ്ദിച്ച പോലീസുകാരെക്കുറിച്ചും മറ്റും മറ്റും സുഹൃത്തുക്കളോട് പറഞ്ഞിരുന്നു. പ്ലസ് ടു തോറ്റ വിനായക് നല്ലൊരു ബ്യൂട്ടീഷ്യനാകണമെന്ന ലക്ഷ്യത്തോടെ പഠിക്കുകയായിരുന്നു. ഇതിനിടയില് ഏതൊരു ചെറുപ്പക്കാനെയും പോലെ വിനായകിനു പ്രണയവുമുണ്ടായിരുന്നു. അവന്റെ കൂട്ടുകാര്‍ക്കൊക്കെ അതറിയുകയും ചെയ്യാം. വീട്ടുകാര്‍ക്കുമറിയാം. ഏതെങ്കിലും തരത്തിലുള്ള സാമൂഹികവിരുദ്ധ പ്രവര്‍ത്തനത്തില് വിനായക് ഏര്‍പ്പെട്ടതായി ആര്‍ക്കും അറിയില്ല. എന്നിട്ടും..........മുടി നീട്ടിവളര്‍ത്തിയതും ദലിതനായതുമാണ് അവന്റെ കുറ്റം. അതുകൊണ്ടാണ് ആ പോലീസുകാര്‍ക്ക് യാതൊരു മനസാക്ഷിക്കുത്തുമില്ലാതെ മര്‍ദകരാകാന് കഴിഞ്ഞത്. ജാതിവിവേചനത്തിന്റെ ഇരയായ, കോളനിവാസിയായതുകൊണ്ടാണ് ഭരണകൂടത്തിനു വിനായകിന്റെ ജീവന് ചോദ്യചിഹ്നമാകാത്തത്. കാസര്‍ഗോഡ് മജിസ്‌ട്രേറ്റായിരുന്നു വി.കെ. ഉണ്ണികൃഷ്‌ണന്റെ ദുരൂഹമരണവും സമാനമാണ്. ഉണ്ണികൃഷ്‌ണന്റെ സ്വന്തം വീടിനു അടുത്താണ് പാവറട്ടി പോലീസ് സ്‌റ്റേഷനെന്നതും കൗതുകമുണര്‍ത്തുന്ന യാഥാര്‍ഥ്യമാണ്. ഏതായാലും വിനായകന്റെ കൊലപാതകത്തിനു ഉത്തരവാദികളായവരെ ശിക്ഷിക്കുകയും വിനായകന്റെ കുടുംബത്തിനു നീതി ലഭിക്കുകയും ചെയ്യുന്നതുവരെ സമരവുമായി മുന്നോട്ടുപോകാനാണ് ആക്‌്‌ഷന് കൗണ്‍സിലിന്റെ തീരുമാനം.


അഴിമതിരഹിത കാര്യക്ഷമമായ സിവില് സര്‍വീസ് ആയിരിക്കണം; കൈമടക്ക് നല്‍കുന്നവരെ ശിക്ഷിക്കണമെന്ന് പിണറായി | Daily Indian Herald\nJune 25, 2016 12:51 pm By : Indian Herald Staff\nതിരുവനന്തപുരം: അഴിമതിരഹിത കാര്യക്ഷമമായ സിവില് സര്‍വീസ് എന്ന മുദ്രാവാക്യം സാക്ഷാത്കരിക്കണമെന്ന് മുഖ്യമന്ത്രി പിണറായി വിജയന്. കൈമടക്ക് നല്‍കുന്നവരെ രക്ഷിക്കരുതെന്നും ശിക്ഷിക്കണമെന്നും പിണറായി വിജയന് പറഞ്ഞു.\nആദ്യം ഉപദേശിക്കണം, ആവര്‍ത്തിച്ചാല് രക്ഷിക്കാന് നില്‍ക്കരുത്. കൈമടക്ക് നല്‍കിയാല് മാത്രം നടപടി എന്ന രീതി മാറണമെന്നും പിണറായി പറഞ്ഞു. എന്‍ജിഒ യൂണിയന് സംഘടിപ്പിച്ച ശില്‍പശാല ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nസിവില് സര്‍വീസിനെ മാറ്റാന് ഉദ്യോഗസ്ഥര്‍ക്കുമാത്രമേ കഴിയൂ. ഭരണരംഗത്ത് വലിയ തോതില് പുനഃക്രമീകരണം വേണം. പുതിയൊരു കേരളാമോഡലിന് ഇത്തരമൊരു മാറ്റം ആവശ്യമാണ്. മാറ്റം സംഘടനകളുടെ അഭിപ്രായം കൂടി കണക്കിലെടുത്തായിരിക്കും.\nസേവനങ്ങള് കാലതാമസമില്ലാതെ ജനങ്ങളിലേക്ക് എത്തിക്കണം. സേവനാവകാശനിയമപ്രകാരമുള്ള ആനുകൂല്യങ്ങള് വകുപ്പുകള് നല്‍കണം. പങ്കാളിത്ത പെന്‍ഷന് പദ്ധതി പുനഃപരിശോധിക്കുമെന്നും പിണറായി പറഞ്ഞു.\nTags: cpim, cpm, government, pinarayi vijayan\nഭരണ പരിഷ്‌കരണ കമ്മീഷന് അധ്യക്ഷസ്ഥാനം ഏറ്റെടുക്കാന് വിസമ്മതിച്ച് വി.എസ് വീണ്ടും പോരിനൊരുങ്ങുന്നു


Egyptian archaeologists find 2500-year-old mummies in 100 sealed coffins\nപുരാതന ഈജിപ്ഷ്യൻ ശവപേടകങ്ങൾ കണ്ടെത്തി\n51 ശവപേടകങ്ങൾ ആഗസ്തിൽ യുനെസ്കോയുടെ ലോക പൈതൃക സ്ഥലത്ത് നിന്ന് കണ്ടെത്തിയിരുന്നു\nPublished on : 15 Nov, 2020 , 6:30 am\nഈജിപ്തിൽ 2500 വർഷം പഴക്കമുള്ള നൂറിലധികം ശവപേടകങ്ങൾ കണ്ടെത്തി. സഖാറ നെക്രോപോളിസ് വിശാലമായ ശ്മശാന ഭൂമിയിൽ നിന്നാണ് ഇവ കണ്ടെടുത്തത്. ഈ വർഷത്തെ ഏറ്റവും പുതിയതും വലുതുമായ പുരാവസ്തു ഗവേഷണ കണ്ടെത്തലാണിത് - റോയിട്ടേഴ്സ് റിപ്പോർട്ട്.\nഈജിപ്ത് ജിസ പ്രവശ്യയിലാണ് നെക്രോപോളിസ് സഖാറ ശ്മശാനം. മൂന്നാം രാജവംശമാണ് ഇത് നിർമ്മിച്ചതെന്ന് പുരാവസ്തു ഗവേഷകർ പറയുന്നു. പുരാതന ഈജിപ്ഷ്യൻ സംസ്കാരത്തിൻ്റെ ശേഷിപ്പുകളിലൊന്നാണ് പിരമിഡുകളുടെ സങ്കേതം കൂടിയായ സഖാറ ശ്മശാനം.\nആത്മാക്കളുടെ നഗരമത്രെ നെക്രോപോളിസ്. ഏഴ് ലോകമഹാത്ഭുതങ്ങളിലൊന്നാണ് ഈജിപ്ഷ്യൻ പിരമിഡുകൾ. ഈജിപ്ഷ്യൻ തലസ്ഥാനം കയ്റോ നഗരത്തിൽ നിന്ന് 30 കിലോമിറ്റർ അകലെയാണിത്. മുമ്പ് കണ്ടെത്തിയിട്ടുള്ളവയെക്കാൾ ഭംഗിയാർന്നവയും ഉന്നത ഗുണനിലവാരമുള്ളവയുമാണ്. ഈജിപ്ഷ്യൻ 26 മത് രാജവംശത്തിലുൾപ്പെട്ടവരുടേതായിരിക്കണം ശവപേടകങ്ങളെന്ന് സുപ്രീം കൗൺസിൽ ഓഫ് ആന്റിക്വിറ്റീസ് സെക്രട്ടറി ജനറൽ മൊസ്തഫ വാസിരി പറഞ്ഞു.\n51 ശവപേടകങ്ങൾ ആഗസ്തിൽ യുനെസ്കോയുടെ ലോക പൈതൃക സ്ഥലത്ത് നിന്ന് കണ്ടെത്തിയിരുന്നു. കൂടുതൽ നിധികൾ അവിടെ കണ്ടെത്തുമെന്ന് പ്രതീക്ഷിക്കുന്നതായി വസിരി പറഞ്ഞു. പുതുതായി കണ്ടെത്തിയ ശവ പേടകങ്ങളും അനുബന്ധ മമ്മികളും പുരാവസ്തുക്കളും ഗ്രാൻഡ് ഈജിപ്ഷ്യൻ മ്യൂസിയത്തിൽ പ്രദർശിപ്പിക്കും. അടുത്ത വർഷം മ്യൂസിയം തുറക്കുമെന്ന് പ്രതീക്ഷിക്കുന്നു.


By Health Desk.01 05 2021\nകോവിഡ് രോഗികള്‍ക്ക് ആസ്തമയ്ക്കുള്ള ഇന്‍ഹേലറുകള് ആശ്വാസം നല്‍കുമെന്ന് ഐസിഎംആര്. രോഗത്തിന്റെ തുടക്കത്തില് ഇന്‍ഹേലറിന്റെ ഉപയോഗം രോഗം മൂലമുള്ള അത്യാഹിതവും ആശുപത്രി സന്ദര്‍ശവും 91 ശതമാനത്തോളം ഒഴിവാക്കാമെന്ന ലാന്‍സെറ്റ് റെസ്പിറേറ്ററി മെഡിക്കല് ജേണലില് പ്രസിദ്ധീകരിച്ച പുതിയ പഠനത്തിലാണ് പറയുന്നത്.\nഇന്‍ഹേലര് ശ്വാസകോശത്തിലെ കൊറോണ വൈറസിന്റെ പെരുകലിനെ തടയുന്നതായി പഠനത്തില് കണ്ടെത്തി. മാത്രമല്ല, രോഗികള് വേഗം സുഖം പ്രാപിക്കുകയും പനി പോലുള്ള രോഗങ്ങള് ബാധിക്കാത്തതിനാല് മറ്റു മരുന്നുകള് കഴിക്കേണ്ടിതായും വന്നില്ല. യുകെയില് നടന്ന മറ്റൊരു പഠനം ആദ്യ കണ്ടത്തലുകള് ശരിവച്ചു.\nപനിയും ചുമയും അഞ്ചു ദിവസത്തില് കൂടുതല് നീണ്ടുനിന്നാല് ഇന്‍ഹേലര് ഉപയോഗിക്കാമെന്നാണ് ഐസിഎംആര് നിര്‍ദേശിക്കുന്നത്. യുകെ പഠനത്തിന്റെ അടിസ്ഥാനത്തിലാണ് ഐസിഎംആറിന്റെ നിര്‍ദേശം. ഇന്‍ഹേലറുകള് ആസ്തമയ്ക്കും അനുബന്ധ ശ്വസനപ്രശ്‌നങ്ങള്‍ക്കും വ്യാപകമായി ഉപയോഗിക്കുന്നവയാണ്.


Home » Top News » കേരളം: സ്കൂളുകളെ സഹായിക്കാൻ അധ്യാപകരുടെ അധ്യാപകൻ സർക്കാരിനെ തേടുന്നു | തിരുവനന്തപുരം വാർത്ത\nതിരുവനന്തപുരം: നവംബർ ഒന്നിന് സ്കൂൾ തുറക്കാൻ ഭൂരിഭാഗം പങ്കാളികളുടെയും പൂർണ പിന്തുണയുണ്ടെന്ന് സംസ്ഥാന പൊതുവിദ്യാഭ്യാസ വകുപ്പ് അറിയിച്ചിട്ടും സർക്കാർ മുന്നോട്ടുവച്ച നിരവധി നിർദ്ദേശങ്ങളിൽ ഇടതുപക്ഷ ഇതര അധ്യാപക സംഘടനകൾ വിയോജിപ്പ് രേഖപ്പെടുത്തി. വ്യാഴാഴ്ച ഇവിടെ നടന്ന കൂടിയാലോചന യോഗത്തിൽ. സർക്കാർ, എയ്ഡഡ് സ്കൂൾ പ്രിൻസിപ്പൽമാരും പ്രധാന അധ്യാപകരും പൊതുജന പിന്തുണയോടെ മാത്രമേ ഉത്തരവാദിത്തങ്ങൾ സ്വീകരിക്കാവൂ എന്ന് സർക്കാർ അനുകൂല അധ്യാപക സംഘടന ആവശ്യപ്പെട്ടിട്ടുണ്ട്.\n“രണ്ട് വർഷമായി സ്കൂളുകൾ അടച്ചിട്ടിരിക്കുകയാണ്. ശുചീകരണ പ്രക്രിയയ്ക്ക് മനുഷ്യശക്തിയും പണവും ആവശ്യമാണ്. സ്കൂൾ ബസുകളുടെ അവസ്ഥയും സമാനമാണ്. അത്തരം അടിസ്ഥാന ആവശ്യങ്ങൾക്ക് സർക്കാർ പണം അനുവദിക്കണം,” കേരള പ്രദേശ് സ്കൂൾ ടീച്ചേഴ്സ് സംസ്ഥാന പ്രസിഡന്റ് എം സലാഹുദ്ദീൻ പറഞ്ഞു അസോസിയേഷൻ (KPSTA).\nസ്കൂളിലെ മൊത്തം വിദ്യാർത്ഥികളുടെ 20% മാത്രം അനുവദിക്കാൻ കെപിഎസ്ടിഎ സർക്കാരിനോട് ശുപാർശ ചെയ്തിട്ടുണ്ട്. പ്രൈമറി സ്കൂൾ വിദ്യാർത്ഥികൾക്കുള്ള പതിവ് ക്ലാസുകൾ ഒഴിവാക്കാനും സർക്കാരിനോട് ശുപാർശ ചെയ്തു. പകരം, മാതാപിതാക്കൾക്കൊപ്പം ഒന്നോ രണ്ടോ ദിവസം അവരുടെ സ്കൂളിൽ പോകാൻ കുട്ടികളെ അനുവദിച്ചേക്കാം.\nസ്കൂളുകൾ തുറക്കുമ്പോൾ വിദ്യാർത്ഥികളുടെ ഹാജർ അല്ലെങ്കിൽ സ്കൂൾ യൂണിഫോം emphasന്നിപ്പറയുന്നതിന് സർക്കാർ പിന്തുണ നൽകുമെന്ന് പൊതു വിദ്യാഭ്യാസ മന്ത്രി വി ശിവൻകുട്ടി പറഞ്ഞു. ഓഹരി ഉടമകളുമായും സർക്കാർ ഉദ്യോഗസ്ഥരുമായും കൂടുതൽ ചർച്ചകൾക്ക് ശേഷം ഒക്ടോബർ5നകം സർക്കാർ ഒരു മാർഗ്ഗനിർദ്ദേശം കൊണ്ടുവരുമെന്ന് മന്ത്രി ഓഹരിയുടമകൾക്ക് ഉറപ്പ് നൽകി.


വിധുവിന്റെ വാക്കുകൾ ഒരുപാട് വേദനിപ്പിക്കുന്നുണ്ട്; മറുപടിയുമായി പാര്‍വ്വതി - Janayugom Online\nവിധുവിന്റെ വാക്കുകൾ ഒരുപാട് വേദനിപ്പിക്കുന്നുണ്ട്; മറുപടിയുമായി പാര്‍വ്വതി\nസംവിധായിക വിധു വിൻസെന്റ് WCC യില് നിന്ന് രാജി വച്ചതിനെ തുടര്‍ന്നുളള ചര്‍ച്ചകള് ഇപ്പോഴും തുടരുകയാണ്. wcc ഇതിനോട് ഔദ്യോഗികമായി പ്രതികരിക്കുകയും ചെയ്തിരുന്നു. രാജിയുമായി ബന്ധപ്പെട്ട് വിധുവിന്റെ കുറുപ്പില് നടി പാര്‍വ്വതി ഉള്‍പ്പടെയുളളവരെ പരാമര്‍ശിച്ചിരുന്നു. വിധു നടത്തിയ ആരോപണങ്ങള്‍ക്ക് തനിക്ക് പറയാനുളളത് വ്യക്തമാക്കിരിക്കുകയാണ് പാര്‍വ്വതി.\nഅധികം വൈകാതെ തന്നെ വിധു തന്റെ സ്ക്രിപ്റ്റ് റൈറ്ററേയും കൂട്ടി ഉയരെയുടെ സെറ്റിൽ വരികയും ഞാൻ സ്ക്രിപ്റ്റ് കേൾക്കുകയും ചെയ്തു. സ്ക്രിപ്റ്റ് കേട്ട ശേഷം അത് എനിക്ക് ചെയ്യാൻ ആകുമെന്ന് കരുതുന്നില്ലെന്ന് അവരോട് വിനയപൂർവം പറഞ്ഞു. മുന്നേ കമ്മിറ്റ് ചെയ്ത രണ്ടു സിനിമകളുടെ ഷൂട്ടിംഗ് നടക്കാനിരുന്നതിനാൽ സമയ പരിമിതി ഒരു പ്രധാന പ്രശ്നമായിരുന്നു എന്ന് വിധുവിനെ അറിയിച്ചു. അതിലെ ക്യാരക്ടർ ഒരു സ്റ്റാൻഡ് അപ്പ് കൊമേഡിയൻ ആയതിനാൽ, തയ്യാറെടുപ്പിനു വേണ്ടി കുറച്ചധികം സമയം വേണ്ടി വന്നേക്കാം എന്നുള്ള വസ്തുത, പ്രോജെക്ടിനെ ബാധിക്കാൻ സാധ്യതയുള്ളത് കൊണ്ട്, എനിക്ക് വേണ്ടി കാത്തു നിൽക്കുന്നത്, പ്രാക്ടിക്കൽ ആയ ഒരു തീരുമാനം ആവില്ലെന്ന് അവരോട് ഞാൻ പറഞ്ഞു. ഇതൊക്കെ കണക്കിലെടുത്തു കൊണ്ടും, പ്രൊജക്ടിൽ ഉൾപ്പെട്ടിട്ടുള്ള മറ്റുള്ളവരുടെയും ഡെയ്റ്റ് അവൈലബിലിറ്റി ഒക്കെയായി, ഇത് വിധുവിനു ബുദ്ധിമുട്ടാകും എന്നായിരുന്നു എന്റെ ആശങ്ക. വിധുവിന്റെ നിർബന്ധപ്രകാരം ഒരിക്കൽ കൂടി ആലോചിച്ച ശേഷം 10 ദിവസങ്ങൾക്കുള്ളിൽ ഒരു തീരുമാനം പറയാമെന്ന് ഞാൻ അവരെ അറിയിച്ചു. അത് പ്രകാരം, കുറച്ചു ദിവസങ്ങൾക്കുള്ളിൽ തന്നെ അവരെ വിളിച്ച് , ആ പ്രോജക്ടിന്റെ ഭാഗമാകാൻ എനിക്ക് സാധിക്കില്ലെന്ന് അറിയിച്ചിരുന്നു. എന്റെ ആശങ്കകളും തീരുമാനവും മനസ്സിലാക്കുന്നുവെന്ന് പറയുകയും, പ്രോജെക്ടിനെക്കുറിച്ചുള്ള പൊതുവായ വിവരങ്ങൾ ഞാൻ അന്വേഷിച്ചപ്പോൾ വിധു അത് പങ്കുവെക്കുകയും ചെയ്തു. സൗഹാർദപരമായാണ് ആ സംഭാഷണം അവസാനിച്ചത്. ‘ഉയരെ’ പൂർത്തിയാക്കി ‘വൈറസിന്റെ’ ലൊക്കേഷനിലേക്കും, പിന്നീട് ‘ഉയരെ’യുടെ ഡബ്ബിങ്ങിനുമായി മാർച്ച് അവസാനം വരെ ഞാൻ തിരക്കിലായിരുന്നു. ജോലിയിൽ പൂർണമായും മുഴുകിയിരുന്ന ആ സമയത്ത്, ഞാൻ തീർത്തും ‘നോ’ പറഞ്ഞ ശേഷവും, തിരക്കഥയുടെ ഡ്രാഫ്റ്റ് വിധു ഇമെയിൽ അയച്ചത്, അപ്രതീക്ഷിതമായിരുന്നു. അത് കഴിഞ്ഞു 30–40 ദിവസങ്ങൾക്കുള്ളിൽ തന്നെ നിമിഷ സജയനെ വെച്ചുള്ള സ്റ്റാൻഡ് അപ്പിന്റെ പോസ്റ്റർ പുറത്തിറങ്ങി. നിമിഷയെ പോലെ ശക്തയായ ഒരു പെർഫോർമർ ആ റോൾ ഏറ്റെടുത്തത് കണ്ടപ്പോൾ എനിക്ക് ഒരുപാട് സന്തോഷം തോന്നി.\n“സ്റ്റാൻഡ് അപ്പ്” എന്ന സിനിമയുടെ നിർമ്മാണത്തിലേക്കുള്ള വിധുവിന്റെ യാത്ര കഠിനമായിരുന്നു എന്ന് എനിക്ക് വ്യക്തമായി അറിയാം. അവരുടെ വേദനകളെയോ, അദ്ധ്വാനത്തെയോ, സംഘർഷങ്ങളെയോ യാതൊരു വിധത്തിലും ഞാൻ റദ്ദു ചെയ്യുകയില്ല. അതിനെനിക്ക് ആവുകയുമില്ല! ബോക്സ് ഓഫീസ് വിജയങ്ങളിലും വിവാദങ്ങളിലുമൊക്കെ എന്റെ പേര് വരുന്നതിന് മുൻപ്, കരിയറിലെ ആദ്യത്തെ ഏഴു കൊല്ലം വഴികാട്ടാനോ സഹായിക്കാനോ ആരും ഇല്ലാതിരുന്ന എനിക്ക്, അതിനൊരിക്കലും സാധിക്കുകയില്ല. ഒരുപാട് വർഷങ്ങൾ മതിയായ വരുമാനമില്ലാതെ, സാമ്പത്തിക സമ്മർദ്ദങ്ങൾ അനുഭവിച്ച്, വേറെയൊരു ജോലിക്ക് വേണ്ടി അപേക്ഷിക്കണോ എന്ന ചിന്തയുമായി ഞാൻ ചിലവഴിച്ചിട്ടുണ്ട്. അങ്ങനെയുള്ള ഞാൻ, ഈ ഇന്ഡസ്ട്രിയിലെ ആർട്ടിസ്റ്റുകളിൽ ഒരാളുടെയും, പ്രത്യേകിച്ച് സ്ത്രീകളുടെ, അദ്ധ്വാനത്തെ ഒരിക്കലും വില കുറച്ചു കാണില്ല. സ്വന്തമായി കരിയറിൽ ഒരു പാത വെട്ടി തെളിക്കണം എന്നുറപ്പിച്ച്, പത്തൊമ്പതാം വയസ്സ് മുതൽ ഒറ്റക്ക് ജീവിച്ച എനിക്ക്, എവിടെയും പങ്കുവെക്കാത്ത, ഞാൻ നേരിട്ട വെല്ലുവിളികളുടെയും അതിജീവനത്തിന്റെയും ഒരുപാട് കഥകളുണ്ട് . കളക്ടീവിന്റെ ഭാഗമായത് കൊണ്ടും, അതിലൂടെ ഞാൻ ഇടപഴകിയ സ്ത്രീകളിലൂടെയും, ഞാൻ മനസ്സിലാക്കിയ എന്റെ പ്രിവിലേജുകൾ ഉണ്ട്; അത് ഒരിക്കലും ഞങ്ങളിൽ ഓരോരുത്തരും നടന്നു താണ്ടിയ കഠിനമായ, വേദനിപ്പിക്കുന്ന, വഴികളെയൊന്നും ഒരു തരത്തിലും ഇല്ലാതാക്കുന്നില്ല. എത്ര തന്നെ വിജയങ്ങൾ നേടിയെടുത്താലും, ഏതൊക്കെ ജീവിത സാഹചര്യങ്ങളിൽ നിന്ന് വന്നാലും, സിനിമ രംഗത്ത് ഞങ്ങൾ ഇന്നും രണ്ടാമത്തെ പൗരൻമാരായി തള്ളിമാറ്റപ്പെട്ടുകൊണ്ടിരിക്കുകയാണ് . ഇത് കൊണ്ട് തന്നെയാണ് ഞങ്ങളിൽ ഒരാൾ — എന്നെ ഒരു പാട് സ്വാധീനിച്ച, എന്റെ പല വിഷമഘട്ടങ്ങളിലും കൂടെ നിന്ന, ഒരു കളക്ടീവ് വേണ്ടുന്നതിനെ കുറിച്ചും, കളക്ടീവിന്റെ ഭാഗമായി നിന്ന് അതിനെ വളർത്തേണ്ടതിനെക്കുറിച്ചും, വ്യക്തമായ ധാരണകൾ ഉണ്ടാകുകയും ഉണ്ടാക്കുകയും ചെയ്ത ഒരാൾ, എന്നെക്കുറിച്ച് മറ്റാരേക്കാളും നന്നായി അറിയാവുന്ന വിധു, ഇങ്ങനെയുള്ള ആരോപണങ്ങൾ ഉന്നയിച്ചത്, എന്നെ ഇത്രയും വേദനിപ്പിക്കുന്നത്. കാരണം എനിക്കറിയുന്ന വിധു അഭിപ്രായങ്ങളും വിയോജിപ്പുകളും, എവിടെയും ഉറച്ചു പറയാൻ മടിയില്ലാത്ത ഒരാളാണ്. അതിനാൽ തന്നെ, വിധുവിന് എന്നോടുള്ള വ്യക്തിപരമായ പ്രശ്നങ്ങൾ ചർച്ചചെയ്യാൻ തയ്യാറാവാതെ ഇങ്ങനെ ഒരു മാർഗം തിരഞ്ഞെടുത്തത്, എന്നെ ഒരുപാട് വേദനിപ്പിക്കുന്നുണ്ട്. എന്റെ ജോലി എനിക്ക് നൽകുന്നത് ഫിലിം മേക്കേഴ്‌സാണ്. ഞാൻ അവരുടെ സമയത്തെ ഒരുപാട് ബഹുമാനിക്കുന്നു. അവരുടെ പ്രോജക്ടിന്റെ ഭാഗമാകാൻ എന്നെ സമീപിക്കുന്ന എല്ലാ ഫിലിം മേക്കേഴ്സിനോടും എനിക്ക് അഗാധമായ നന്ദിയാണ്, ആ പ്രൊജക്റ്റ് നടന്നാലും, ഇല്ലെങ്കിലും! ഓഫറുകൾ വേണ്ട എന്ന് വെക്കുന്നത് ഒരു അപമാനമായോ കുറച്ചുകാണലായോ ആർക്കെങ്കിലും തോന്നാമെന്നുള്ളത് വളരെ ആശങ്കാജനകമാണ്. ഒരിക്കലും ഞാൻ മനസ്സിൽ പോലും ചിന്തിക്കാത്ത വസ്തുതയാണത്. അവർക്കെന്നെയല്ല എനിക്ക് അവരെയാണ് കൂടുതൽ ആവശ്യവുമായുള്ളത്.\nENGLISH SUMMARY: PARVATHY’S FACEBOOK POST


ഈ നാട് അഭിമാനം; കൊറോണയെ അതിജീവിച്ച മുഹമ്മദ് ഫറാസ് പറയുന്നു-Coronavirus survivor Faraz Mohammed of Kasargod | Indian Express Malayalam\ncoronavirus survivor faraz mohammed of kasargod covid 19\nകൊറോണ വൈറസ് കേരളത്തില് രണ്ടാം ഘട്ടത്തില് സ്ഥിരീകരിച്ചതിലെ കാസര്‍ഗോട്ടെ ആദ്യ രോഗിയാണു മുഹമ്മദ് ഫറാസ്. ഈ മാസം പത്തിനാണു രോഗം ഭേദമായി കാസര്‍ഗോഡ് ജില്ലാ ആശുപത്രിയില്‍നിന്ന് ഡിസ്ചാര്‍ജ് ചെയ്തത്\nUpdated: April 12, 2020 8:34:08 pm\nകോഴിക്കോട്: അകത്തും പുറത്തും ഒരു കൊടുങ്കാറ്റ് ഒഴിഞ്ഞതിന്റെ ആശ്വാസത്തിലാണു മുഹമ്മദ് ഫറാസ്. കോവിഡ്-19 നല്‍കിയ 25 ദിവസത്തെ ആശുപത്രിവാസത്തിനൊടുവില് രോഗം ഭേദമായി കാസര്‍ഗോഡ് കളനാട് അയ്യങ്കോലിലെ വീട്ടില് തിരിച്ചെത്തിയിട്ട് ദിവസങ്ങള് മാത്രമേ ആയിട്ടുള്ളൂ. തന്നെയും കുടുംബത്തെയും വൈറസില്‍നിന്ന് രക്ഷിച്ച ഡോക്ടര്‍മാരെയും നഴ്‌സുമാരെയും സംസ്ഥാന സര്‍ക്കാര് പ്രവര്‍ത്തനങ്ങളെയും നന്ദിയോടെ ഓര്‍ക്കുന്ന ഫറാസ് ‘ആ ദിനങ്ങളിലെ’ ചിലരുടെ അപവാദപ്രചാരണങ്ങള് മാനസികമായി തകര്‍ത്തിരുന്നതായും പറയുന്നു.\nരോഗവിവരം മറച്ചുവച്ചുവെന്നതായിരുന്നു ഫറാസിനെതിരായ പ്രചാരണം. കുടുംബ ഫോട്ടോയില് തന്റെ ചിത്രം പ്രത്യേകം അടയാളപ്പെടുത്തി, കുടുംബത്തെ വ്യക്തമാക്കുന്ന തരത്തിലായിരുന്നു വാട്‌സാപ്പില് ഉള്‍പ്പെടെയുള്ള പ്രചാരണമെന്നു മുപ്പത്തിയൊന്നുകാരനായ ഫറാസ് പറയുന്നു.\n”ആശുപത്രിവാസത്തിന്റെ ആദ്യ നാളുകളില് ഈ വ്യാജപ്രചാരണം വല്ലാതെ തളര്‍ത്തി. രോഗത്തോട് പൊരുതുമ്പോഴും തനിക്കെതിരായ അപവാദ പ്രചാരണങ്ങള് നടക്കുന്നതു ഫോണിലൂടെ സുഹൃത്തുക്കളും മറ്റു അറിയിച്ചിരുന്നു. ചില മാധ്യമങ്ങളും ഈ പ്രചാരണം വിശ്വസിച്ചു. പലര്‍ക്കും പിന്നീട് കാര്യം മനസിലായി. ഈ സമയത്തൊക്കെ ഡോക്ടര്‍മാരും നഴ്‌സുമാരും ഉള്‍പ്പെടെയുള്ള ആരോഗ്യപ്രവര്‍ത്തകരും പൊലീസ് ഉള്‍പ്പെടെയുള്ള മറ്റ് അധികൃതരും സുഹൃത്തുക്കളും ഒപ്പം നിന്നതാണു പിടിച്ചുനില്‍ക്കാന് സഹായിച്ചത്,” ഫറാസ് ഇന്ത്യന് എക്‌സ്പ്രസ് മലയാളത്തോട് പറഞ്ഞു.\nRead Also: കോവിഡ്-19: ഡോക്ടറുടെ മുഖത്ത് തുപ്പി; രോഗിക്കെതിരെ വധശ്രമത്തിന് കേസ്\n”ദുബായില്‍നിന്നു വന്ന കാര്യം മറച്ചുവച്ചിട്ടില്ല. എല്ലാ വിവരങ്ങളും അധികൃതരെ അറിയിച്ചിരുന്നു. പനിയുണ്ടെന്ന സംശയത്തെത്തുടര്‍ന്ന്, മംഗലാപുരത്ത് വിമാനമിറങ്ങി നേരെ പോയത് കാസര്‍ഗോട്ടെ സ്വകാര്യ ആശുപത്രിയിേലക്കാണ്. എന്നാല് പനി ഇല്ലെന്നായിരുന്നു ഡോക്ടര് പറഞ്ഞത്. ഗള്‍ഫില്‍നിന്നു വന്നതാണെന്നു പറഞ്ഞപ്പോള് ജനറല് ആശുപത്രിയില് പോയി സ്രവം നല്‍കാന് നിര്‍ദേശിച്ചു. സ്രവം നല്‍കിയ ശേഷം ആശുപത്രി അധികൃതരുടെ നിര്‍ദേശ പ്രകാരമാണു വീട്ടിലേക്കു പോയത്. പരിശോധനാ ഫലം പിന്നീട് ലഭിച്ചതോടെയാണു വൈറസ് ബാധ മനസിലായത്,” ഫറാസ് പറഞ്ഞു. തനിക്കെതിരെ സമൂഹമാധ്യമങ്ങളില് ഉള്‍പ്പെടെ വ്യാജ പ്രചാരണം നടത്തിയവര്‍ക്കെതിരെ ഒരു നടപടിയും ഉണ്ടായിട്ടില്ലെന്നതു ഫറാസിനെ വേദനിപ്പിക്കുന്നു.\nകൊറോണ വൈറസ് കേരളത്തില് രണ്ടാം ഘട്ടത്തില് സ്ഥിരീകരിച്ചതിലെ കാസര്‍ഗോട്ടെ ആദ്യ രോഗിയാണു മുഹമ്മദ് ഫറാസ്. ഈ മാസം പത്തിനാണു രോഗം ഭേദമായി കാസര്‍ഗോഡ് ജില്ലാ ആശുപത്രിയില്‍നിന്ന് ഡിസ്ചാര്‍ജ് ചെയ്തത്. ഫറാസുമായുള്ള സമ്പര്‍ക്കത്തെത്തുടര്‍ന്ന് ഉമ്മയും ഭാര്യയും രണ്ടു വയസുള്ള മകളും ഉള്‍പ്പെടെയുള്ള 20 ബന്ധുക്കള്‍ക്കാണു രോഗം പിടിപെട്ടത്. ഇവരില് മിക്കവരും ഡിസ്ചാര്‍ജായി സ്വന്തം വീടുകളിലെത്തിക്കഴിഞ്ഞു. ഇവരില് ചിലര് കാസര്‍ഗോഡ് ജില്ലാ ആശുപത്രിയിലും മറ്റു ചിലര് പരിയാരം മെഡിക്കല് കോളേജ് ആശുപത്രിയിലുമാണ് ഐസൊലേഷന് വാര്‍ഡുകളില് കഴിഞ്ഞിരുന്നത്. ഫറാസിന്റെ പിതൃസഹോദരിയും ഭര്‍ത്താവും ഭാര്യയുടെ പിതാവും ഇപ്പോഴും കാസര്‍ഗോഡ് ജില്ലാ ആശുപത്രിയില് ചികിത്സയിലാണ്.\nഉമ്മയുടെ പിതാവിന്റെ മരണത്തെത്തുടര്‍ന്ന് മാര്‍ച്ച് 14നു പുലര്‍ച്ചെയാണു ഫറാസ് രണ്ടുദിവസത്തെ അവധിക്ക് ദുബായില്‍നിന്ന് എത്തുന്നത്. ഫറാസിനൊപ്പം മാതൃസഹോദരിയുടെ ഭര്‍ത്താവും വിമാനത്തില് ഒപ്പമുണ്ടായിരുന്നു. വിമാനത്താവളത്തില്‍നിന്ന് ഇവരെ കൂട്ടാന് മാതൃസഹോദരിയുടെ രണ്ടു മക്കളാണു കാറുമായെത്തിയത്. നേരിട്ട് ഇടപഴകിയ ഇവര്‍ക്കാര്‍ക്കും രോഗം ബാധിച്ചിട്ടില്ല. അതേസമയം യുവാവ് നേരിട്ട് ഇടപഴകാത്ത മറ്റു ബന്ധുക്കള്‍ക്കാണു രോഗം ബാധിച്ചത്. ഇത് തന്നിലൂടെ രോഗം ബാധിച്ച ഭാര്യയില്‍നിന്നും ഉമ്മയില്‍നിന്നുമാവാമെന്ന് ഫറാസ് പറഞ്ഞു.\n”ഗര്‍ഭിണിയായ ഭാര്യയും രണ്ടു വയസുള്ള കുട്ടിയുമുള്ള വീട്ടിലേക്കാണു ഞാന് പോയത്. രോഗമുണ്ടെന്ന് അറിഞ്ഞിരുന്നെങ്കില് അങ്ങനെ ചെയ്യില്ലല്ലോ. മരണവീട്ടില് മാത്രമാണു പോയത്. മാര്‍ച്ച് 13നായിരുന്നു ഉമ്മയുടെ പിതാവിന്റെ മരണം. അന്നു തന്നെ ഖബറടക്കം നടന്നു. പിറ്റേദിവസം പ്രാര്‍ഥനാ ചടങ്ങിലാണ് ഞാന് എത്തിയത്. ഈ സമയത്ത് വളരെ കുറച്ച് ബന്ധുക്കള് മാത്രമായിരുന്നു അവിടെയുണ്ടായിരുന്നത്. ചടങ്ങ് കഴിഞ്ഞ് പെട്ടെന്നു തിരിച്ചെത്തി രണ്ടുദിവസം വീട്ടില് തന്നെ കഴിഞ്ഞു. രോഗം സ്ഥിരീകരിച്ചുവെന്നു പറഞ്ഞ് ആരോഗ്യവകുപ്പില്‍നിന്ന് വിളിയെത്തിയതോടെ പ്രത്യേക ആംബുലന്‍സില് പോയി ആശുപത്രിയില് അഡ്മിറ്റാവുകയായിരുന്നു. അല്ലാതെ കല്യാണച്ചടങ്ങില് പങ്കെടുക്കുകയോ മറ്റിടങ്ങളില് പോകുകയോ ചെയ്തിട്ടില്ല,” ഫറാസ് പറഞ്ഞു.\nകൊറോണക്കാലത്തെ അനുഭവത്തെക്കുറിച്ച് അറിയാന് മുഹമ്മദ് ഫറാസുമായി ഫോണില് സംസാരിക്കുന്നതിനിടെ മേല്‍പ്പറമ്പ് പൊലീസ് സ്‌റ്റേഷനില്‍നിന്നുള്ള പൊലീസ് സംഘം യുവാവിന്റെ വീട്ടിലെത്തിയിരുന്നു. നിരീക്ഷണത്തിന്റെ ഭാഗമായി ഡ്രോണ് ക്യാമറ ഉള്‍പ്പെടെയുള്ള സന്നാഹങ്ങളുമായാണു പൊലീസ് സംഘം എത്തിയത്. ആശുപത്രിയില്‍നിന്ന് ഡിസ്ചാര്‍ജ് ചെയ്തതിനെത്തുടര്‍ന്ന് ഇരുനില വീട്ടിലെ പല മുറികളിലായി കഴിയുകയാണു ഫറാസും കുടുംബവും. ഇവരെയെല്ലാം അതതു നിലകളിലെ മുറികളില്‍നിന്ന് പുറത്തിറക്കി ഡ്രോണ് ക്യാമറ ഉപയോഗിച്ച് വീഡിയോയില് പകര്‍ത്തിയശേഷമാണു പൊലീസ് മടങ്ങിയതെന്നു ഫറാസ് പറഞ്ഞു. കോവിഡ്-19 രോഗികള് ഏറ്റവും കൂടുതലുള്ള കളനാട് ഉള്‍പ്പെടെയുള്ള കാസര്‍ഗോട്ടെ പ്രദേശങ്ങളില് ട്രിപ്പിള് ലോക്ക് ഡൗണ് ഏര്‍പ്പെടുത്തിയ സാഹചര്യത്തില് കര്‍ശന നിരീക്ഷണമാണു പൊലീസ് നടത്തുന്നത്.\nഅത്ര കടുത്തതല്ലാത്ത ചുമയും തൊണ്ട വരള്‍ച്ചയും മാത്രമായിരുന്നു ഫറാസിലെ വൈറസ് ബാധയുടെ ലക്ഷണങ്ങള്. വൈറസ് മറ്റു ബുദ്ധിമുട്ടുകളൊന്നും ശരീരത്തിലുണ്ടാക്കിയിട്ടില്ലെന്നു യുവാവ് പറഞ്ഞു.\n”ആശുപത്രിയില് മികച്ച ചികിത്സയും ശുശ്രൂഷയുമായിരുന്നു. ഡോക്ടര്‍മാര് ശരീരത്തിലെ മുഴുവന് അവയങ്ങളുടെയും വിശദമായ പരിശോധന നടത്തിയാണു ചികിത്സിച്ചത്. വുഹാനില്‍നിന്ന് വൈറസ് ബാധിച്ച് എത്തിയ വിദ്യാര്‍ഥിക്കുശേഷമുള്ള ജില്ലാ ആശുപത്രിയിലെ ആദ്യ രോഗിയായിരുന്നു ഞാന്. വിദ്യാര്‍ഥിയുടെ രോഗം ഭേദമാക്കിയ അനുഭവ സമ്പത്തുളളവരായിരുന്നു ഡോക്ടര്‍മാര് എന്നതിനാല് ഭയപ്പെടേണ്ട കാര്യമേയുണ്ടായിരുന്നില്ല. അപവാദപ്രചാരണത്തില് മനസ് പതറിയപ്പോള് സൈക്കോളജിസ്റ്റ് അപര്‍ണ മാഡം ഉള്‍പ്പെടെയുള്ളവര് ആശ്വാസവാക്കുകളുമായി കൂടെനിന്നു. ആശുപത്രിയില് മികച്ച പരിചരണവും ഇഷ്ടഭക്ഷണങ്ങളും ലഭിച്ചു. അടുത്ത ടെസ്റ്റിനായി 19ന് ആശുപത്രിയില് പോകണം,” ഫറാസ് പറഞ്ഞു.\n”ആരോഗ്യരംഗത്ത് ഇത്രയും അറിവും അനുഭവസമ്പത്തുമുള്ള സ്ഥലം ലോകത്തുവച്ച് തന്നെ കേരളം മാത്രമാണ്. ഇറ്റലിയില്‍നിന്നു വന്ന അപ്പൂപ്പനെയും അമ്മൂമ്മയെും വരെ വൈറസിന്റെ പിടിയില്‍നിന്ന് നാം രക്ഷിച്ചു. നിപയെ നേരിട്ട ആരോഗ്യവകുപ്പിന്റെ അനുഭവ സമ്പത്ത് കൊറോണയെ കീഴടക്കുന്നതില് നിര്‍ണായകമായി. ആരോഗ്യവകുപ്പിന്റെയും പൊലീസിന്റെയും വലിയ പങ്കാണ് വൈറസ് അധികം വ്യാപിക്കാതെ പിടിച്ചുനിര്‍ത്തുന്നത്. ഇവര്‍ക്ക് ആദ്യമായി നന്ദിപറയുന്നു. ഇതിനൊക്കെ മുന്നില്‍നിന്ന ആരോഗ്യ മന്ത്രി കെ.കെ. ശൈലജയുടെയും മുഖ്യമന്ത്രി പിണറായി വിജയന്റെയും നേതൃത്വപരമായ പങ്ക് എടുത്തുപറയണം. ഈ മുഖ്യമന്ത്രിയെയും ആരോഗ്യമന്ത്രിയെയും കിട്ടിയതില് കേരളം അഭിമാനിക്കണം,” ഫറാസ് പറഞ്ഞു.\nദുബായ് ദേര നയ്ഫിലെ സൂക്കിലെ പെര്‍ഫ്യൂം ഷോപ്പ് ജീവനക്കാരനാണു മുഹമ്മദ് ഫറാസ്. തനിക്കെങ്ങനെയാണു രോഗം പിടിപെട്ടതിനെക്കുറിച്ച് ഫറാസിന് ഊഹമൊന്നുമില്ല. തനിക്കു രോഗം പിടിപെട്ടത് ഫറാസ് ദുബായിലെ സുഹൃത്തുക്കളെ അറിയിച്ചിരുന്നു. ഇതോടെ ഷോപ്പിലെ മറ്റു രണ്ടു ജീവനക്കാരെയും ഒപ്പം താമസിക്കുന്ന 14 പേരെയും അവിടെ ഹോം ക്വാറന്റൈനിലാക്കിയിരുന്നതായും എന്നാല് ഇവരുടെയെല്ലാം പരിശോധനാ ഫലം നെഗറ്റീവാണെന്നും ഫറാസ് പറഞ്ഞു.\nരോഗം വ്യാപകമാകുന്ന ദുബായില് കളനാട് സ്വദേശികള് ഉള്‍പ്പെടെ നിരവധി മലയാളികള് ഭക്ഷണം പോലും കിട്ടാതെ ദുരിതത്തിലാണ്. ഇവരെ നാട്ടിലെത്തിക്കാന് പ്രത്യേക വിമാനങ്ങള് അയ്ക്കണമെന്നും സാമ്പത്തിക സഹായം ലഭ്യമാക്കണമെന്നുമാണു കഴിഞ്ഞ പ്രളയകാലത്ത് കേരളത്തെ സഹായിക്കാന് പ്രയത്‌നിച്ചവരില് നൂറുകണക്കിനു പ്രവാസികളില് ഒരാളായ ഫറാസിന്റെ അഭ്യര്‍ഥന. ഇക്കാര്യത്തില്, പ്രവാസികള് നാടിന്റെ നെടുംതൂണാണെന്ന മുഖ്യമന്ത്രിയുടെ പ്രസ്താവന വലിയ പ്രതീക്ഷ നല്‍കുന്നതാണെന്നും ഫറാസ് പറഞ്ഞു.\nഈ പരീക്ഷണകാലം കഴിഞ്ഞാല് ദുബായിലേക്കു തിരിച്ചുപോകുന്നുണ്ടോയെന്ന ചോദ്യത്തിന് ‘ഇന്‍ശാ അള്ളാ’ എന്നായിരുന്നു 12 വര്‍ഷമായി പ്രവാസിയായ ഫറാസിന്റെ മറുപടി. തന്നെ രക്ഷിച്ച കേരളത്തിനൊപ്പം ഇനിയും ഏതു പ്രതിസന്ധിയിലും കൂടയുണ്ടാകുമെന്നും കഴിഞ്ഞ പ്രളയകാലത്ത് ദുരിതാശ്വാസപ്രവര്‍ത്തനങ്ങളില് സജീവ പങ്കുവഹിച്ച മുഹമ്മദ് ഫറാസ് പറഞ്ഞു.\nWeb Title: Coronavirus survivor faraz mohammed of kasargod covid 19


ആശുപത്രിയിലെത്തിക്കാന് വൈകിയതിനെ തുടര്‍ന്ന് ആദിവാസി യുവതി...\nആത്മഹത്യയ്ക്ക് ശ്രമിച്ച ട്രാൻസ്ജൻഡർ സജിനയുടെ പേരിൽ...\nഡോക്ടറോട് പ്രത്യേക വികാരം തോന്നുന്നു; മഹാരാഷ്ട്രയില് ഡോക്ടറെ കബളിപ്പിച്ച് 60 ലക്ഷം രൂപ തട്ടിയെടുക്കാന് ശ്രമിച്ച രണ്ടു യുവതികള് അറസ്റ്റില്\nമുംബൈ: മഹാരാഷ്ട്രയില് ഡോക്ടറെ കബളിപ്പിച്ച് 60 ലക്ഷം രൂപ തട്ടിയെടുക്കാന് ശ്രമിച്ച രണ്ടു യുവതികള് അറസ്റ്റില്. ഡോക്ടറോട് പ്രത്യേക വികാരം തോന്നുന്നു എന്ന് പറഞ്ഞ് സൗഹൃദം സ്ഥാപിച്ച് തുടര്‍ച്ചയായി ചാറ്റിംഗ് നടത്തിയ ശേഷമായിരുന്നു ലക്ഷങ്ങള് തട്ടിയെടുത്തതെന്ന് പൊലീസ് പറയുന്നു. ഡോക്ടറുടെ പരാതിയുടെ അടിസ്ഥാനത്തില് പ്രതികളെ പൊലീസ് വലയിലാക്കുകയായിരുന്നു.\nമഹാരാഷ്ട്രയിലെ കോലാപൂരിലാണ് സംഭവം.ആറു മാസം മുന്‍പ് പരിശോധനയ്ക്ക് എന്ന് പറഞ്ഞ് സമീപിച്ച ശേഷം ഡോക്ടറുമായി പ്രതികള് അടുക്കുകയായിരുന്നു. ഡോക്ടറുടെ ഫോണ് നമ്പര് വാങ്ങി തുടര്‍ച്ചയായി വാട്‌സ്ആപ്പിലൂടെ സന്ദേശങ്ങള് അയച്ചാണ് ബന്ധം സ്ഥാപിച്ചത്. ഡോക്ടറോട് പ്രത്യേക വികാരം തോന്നുന്നു എന്ന് പറഞ്ഞു കൊണ്ടായിരുന്നു പ്രതികള് തട്ടിപ്പിന് തുടക്കമിട്ടതെന്ന് പൊലീസ് പറയുന്നു.\nഅതിനിടെ വാട്ട്‌സ്ആപ്പ് സന്ദേശങ്ങളുടെ സ്‌ക്രീന് ഷോട്ടുകള് ഭാവിയില് ബ്ലാക്ക് മെയില് ചെയ്യാന് ഉദ്ദേശിച്ച് പ്രതികള് എടുത്തിരുന്നു. ദിവസങ്ങള്‍ക്ക് ശേഷം യുവതികള് 12 ലക്ഷം രൂപ ഡോക്ടറോട് ആവശ്യപ്പെട്ടു. സാമ്പത്തിക ബുദ്ധിമുട്ട് കൊണ്ടായിരിക്കുമെന്ന് കരുതി ഡോക്ടര് പണം നല്‍കി. തുടര്‍ന്ന് 48 ലക്ഷം രൂപ യുവതികള് ആവശ്യപ്പെട്ടു എന്നാണ് പരാതിയില് പറയുന്നത്. അല്ലാത്തപക്ഷം സ്‌ക്രീന് ഷോട്ടുകള് വെളിയില് വിടുമെന്ന് യുവതികള് ഭീഷണിപ്പെടുത്തിയതായി പൊലീസ് പറയുന്നു.\nതുടര്‍ന്ന് ഡോക്ടര് പൊലീസിനെ സമീപിക്കുകയായിരുന്നു. പണം നല്‍കാന് എന്ന വ്യാജേന യുവതികളോട് പ്രത്യേക സ്ഥലത്ത് വരാന് ആവശ്യപ്പെടാന് ഡോക്ടറോട് പൊലീസ് നിര്‍ദേശിച്ചു. ഇതനുസരിച്ച് സ്ഥലത്തെത്തിയ യുവതികളെ പൊലീസ് കയ്യോടെ പിടികൂടുകയായിരുന്നു.\n50 രൂപ മുറി വാടകയെ ചൊല്ലിയുളള തര്‍ക്കം; കെട്ടിട ഉടമയുടെയും ബന്ധുക്കളുടെയും കുത്തേറ്റ്...\nയു പിയില് ദളിത് യുവതിയെ മുന് ഗ്രാമത്തലവനടക്കം രണ്ടുപേര് ചേര്‍ന്ന് തോക്കുചൂണ്ടി കൂട്ടബലാത്സംഗം...\nപെണ് ശബ്ദത്തില് വിളിക്കും, സാധനങ്ങള് ഓര്‍ഡര് ചെയ്യും, ഒപ്പം രണ്ടായിരത്തിന് ചില്ലറയും; കടയുടമകളെ...\nഅസഭ്യം പറഞ്ഞത് ചോദ്യം ചെയ്തതിന് സെക്യൂരിറ്റി ജീവനക്കാരന്റെ കൈവെട്ടി; പിപിഇ കിറ്റ് ധരിച്ചത്തിയ...\nയുവാവിനെ ആക്രമിച്ച് ടെലിഫിലിമിന്റെ തിരക്കഥ തട്ടി; വീട്ടുകാരെ കബളിപ്പിച്ച് പണം കൈക്കലാക്കി ;...\nആത്മഹത്യയ്ക്ക് ശ്രമിച്ച ട്രാൻസ്ജൻഡർ സജിനയുടെ പേരിൽ പ്രചരിക്കുന്ന വോയ്സ് ക്ലിപ് ...\nനടുറോഡില് തെന്നി വീണ ബൈക്ക് യാത്രികന് ബസ് ഡ്രൈവറുടെ മനസാനിധ്യം കൊണ്ടു മാത്രം ജീവ...\nതീവ്രവാദ ആശയങ്ങള്‍ക്ക് സഹായകരമാകുന്നവര് എന്ന് ആരോപിച്ച് 231 പേരെ രാജ്യത്ത് നിന്ന...\nചന്ദ്രനിലും മൊബൈല് സിഗ്നല്; 4ജി നെറ്റ്‌വര്‍ക്ക് സ്ഥാപിക്കാന് നോക്കിയയെ തിരഞ്ഞെട...


ഭാര്‍ഗവി നിലയത്തിലെ നായിക വിജയ നിര്‍മ്മല അന്തരിച്ചു - Malayali Express\nകൊച്ചി : മലയാളത്തിലെ എക്കാലത്തെയും മികച്ച ചിത്രങ്ങളില് ഒന്നായ ഭാര്‍ഗവി നിലയത്തിലെ ഭാര്‍ഗവികുട്ടി എന്ന നായിക കഥാപാത്രത്തെ അനശ്വരയാക്കിയ നടിയും സംവിധായികയുമായ വിജയ നിര്‍മ്മല അന്തരിച്ചു. 73 വയസായിരുന്നു. ഹൃദയാഘാതത്തെ തുടര്‍ന്ന് ഹൈദരാബാദിലെ കോണ്ടിനെന്‍റല് ആശുപത്രിയിലായിരുന്നു അന്ത്യം. റോസി, കല്യാണ രാത്രിയില്, പോസ്റ്റുമാനെ കാണാനില്ല, ഉദ്യോഗസ്ഥ, നിശാഗന്ധി, പൊന്നാപുരം കോട്ട, കവിത, ദുര്‍ഗ, കേളനും കളക്ടറും തുടങ്ങി മലയാളത്തില് 25 ചിത്രങ്ങളില് കൂടി അവര് അഭിനയിച്ചിട്ടുണ്ട്.\nഏറ്റവും കൂടുതല് സിനിമ സംവിധാനം ചെയ്ത വനിത എന്ന ഗിന്നസ് റെക്കോഡ് വിജയ നിര്‍മ്മലയുടെ പേരിലാണ്. പല ഭാഷകളിലായി 44 സിനിമകളാണ് സംവിധാനം ചെയ്തത്. മലയാള സിനിമയിലെ ആദ്യ വനിതാ സംവിധായിക കൂടിയാണ് വിജയ നിര്‍മ്മല. ഐ.വി ശശിയുടെ സഹായത്തോടെ കവിത എന്ന ചിത്രം പുറത്തിറങ്ങി. ശിവാജി ഗണേഷനെ നായകനാക്കി സിനിമയെടുത്ത രണ്ട് വനിതാ സംവിധായകരില് ഒരാള് കൂടിയായിരുന്നു ഇവര്. തമിഴ്നാട്ടിലാണ് ജനിച്ചത്.\nസിനിമാനിര്‍മ്മാണ മേഖലയില് ജോലി ചെയ്തിരുന്ന അച്ഛനാണ് സിനിമയില് എത്തിച്ചത് സിനിമയില് എത്തുന്നത്. 1957 -ല് തെലുങ്കു സിനിമയില് ബാലതാരമായി. 2009 ല് പുറത്തിറങ്ങിയ നേരമു ശിക്ഷയാണ് അവസാനമായി സംവിധാനം ചെയ്ത സിനിമ. തെലുങ്ക് സൂപ്പര്‍താരവും ഭര്‍ത്താവുമായിരുന്ന കൃഷ്ണമൂര്‍ത്തിക്കൊപ്പം 50 സിനിമകളില് അഭിനയിച്ചു. വിജയകൃഷ്ണ മൂവീസ് എന്ന നിര്‍മ്മാണ കമ്പനി രൂപീകരിച്ച് 15 സിനിമകളും നിര്‍മ്മിച്ചു.


ലക്ഷദ്വീപിലാകെ നാശം വിതച്ച് ടൗട്ടെ താണ്ഡവം ; ദ്വീപസമൂഹം അതിശക്‌തമായ കടലാക്രമണ ഭീഷണിയിൽ – Media Mangalam\nകവരത്തി: ലക്ഷദ്വീപിൽ വൻ നാശനഷ്ടങ്ങൾ വിതച്ച് ടൗട്ടെ ചുഴലിക്കാറ്റ്. വെള്ളിയാഴ്ച വൈകീട്ട് തുടങ്ങിയ കാറ്റ് ശനിയാഴ്ച ഉച്ചവരെ നാശം വിതച്ചു. 10 ദ്വീപുകളിലായി 58 വീടുകളും 63 മീൻപിടിത്ത ബോട്ടുകളും തകർന്നു. കിൽത്തൻ, ചേത്‌ലാത്ത്, കടമത്ത്, അമിനിദ്വീപുകളിലാണ് ഏറെ നാശനഷ്ടങ്ങൾ രേഖപ്പെടുത്തിയത്. ഇതുവരെ ആളപായമൊന്നും രേഖപ്പെടുത്തിയിട്ടില്ലെങ്കിലും ദ്വീപസമൂഹം ഒന്നാകെ ശക്‌തമായ കടലാക്രമണ ഭീഷണിയിലാണ്.\nവൻകരയിൽ നിന്നുള്ള മത്സ്യബന്ധന ബോട്ടുകൾക്ക് ദ്വീപിൽ പ്രവേശിക്കാൻ ഉപാധികളില്ലാതെ അനുമതി നൽകി. കവരത്തി ദ്വീപിൽ രണ്ടും കൽപ്പേനിയിൽ ഒന്നും ബിത്രയിൽ മൂന്നും അമിനിയിൽ രണ്ടും ബോട്ടുകൾ ഇത്തരത്തിൽ എത്തിയിട്ടുണ്ട്.‘രാഗേഷ് 1’, ‘രാഗേഷ് 2’ എന്നീ ബോട്ടുകളാണ് അമിനി ദ്വീപിലെത്തിയത്. ഇവരുടെ കൂടെ ഉണ്ടായിരുന്ന ‘മുരുകൻ തുണൈ’ എന്ന ബോട്ട് കടലിൽ തകർന്നു. ഇവർ നൽകിയ വിവരപ്രകാരം പോലീസ് നേവിയുടെയും കോസ്റ്റ്ഗാർഡിന്റെയും സഹായം തേടി. എല്ലാ ദ്വീപുകളിലും രണ്ടു ദിവസമായി ശക്തമായ കടലാക്രമണവും ഉണ്ടായിട്ടുണ്ട്. വിവിധ ദ്വീപുകളിലായി 750-ഓളം തെങ്ങുകൾ കടപുഴകി. 200-ഓളം പേരെ ദുരിതാശ്വാസ ക്യാമ്പുകളിലേക്ക് മാറ്റിപ്പാർപ്പിച്ചു.\nകൊച്ചി, വൈപ്പിൻ മേഖലയിൽനിന്ന് കടലിലേക്കുപോയ നൂറോളം ഗിൽനെറ്റ് ബോട്ടുകളും ലക്ഷദ്വീപ് പരിസരങ്ങളിലാണെന്നാണ് വിവരം. കൽപ്പേനി ദ്വീപിലെ വിനോദ സഞ്ചാര കേന്ദ്രനഗൽ പലതും വെള്ളത്തിനടിയിലായി.\nCyclonic Strom Heavy Rain hurricane kerala LAKSHADWEEP toutte hurricane


കല്യാണം കഴിഞ്ഞു അവാമല്ലോ, പഠിക്കണം എന്ന് ആഗ്രഹം ഉള്ളവർ കല്യാണം കഴിഞ്ഞു ആയാലും പഠിക്കും… – കഥാതീരം\nApril 25, 2021 April 25, 2021 adminLeaveaComment on കല്യാണം കഴിഞ്ഞു അവാമല്ലോ, പഠിക്കണം എന്ന് ആഗ്രഹം ഉള്ളവർ കല്യാണം കഴിഞ്ഞു ആയാലും പഠിക്കും…\n“എടി രേണു ഈ പത്രത്തിൽ5മീൻ അല്ലേ ഉണ്ടായിരുന്നത്. ഇപ്പോൾ ഒരു മീൻ കാണാൻ ഇല്ലല്ലോ.അത് എവിടെ പോയി.”\n“അത് അമ്മേ ഞാൻ ചോറിന്റെ കൂടെ കഴിച്ചു. ചേട്ടനും അനിയനും അച്ഛനും അമ്മയും മുത്തശ്ശനും ചോറിന്റെ കൂടെ അവരുടെ പങ്ക് കഴിച്ചത് അല്ലേ. അപ്പോൾ ഇനി ഇരിക്കുന്നതിൽ ഒരു പങ്ക് എനിക്ക് അല്ലേ.”\n“അവള് മീൻ എടുത്തത് കഴിച്ചതും പോരാ. ഇരുന്ന് തർക്കുത്തരവും പറയുന്നു . നാളെ വേറെ ഒരു വീട്ടിൽ ചെന്ന് കേറണ്ട പെണ്ണാ. ഇങ്ങനെയാ നിന്റെ സ്വഭാവം എങ്കിൽ നിന്നെ കെട്ടിയവൻ പിറ്റേന്ന് തന്നെ നിന്നെ ഇവിടെ കോണ്ടാക്കും.”\n“ഞാൻ ഒരു മീൻ കഴിച്ചതിനു ആണോ അമ്മ ഇങ്ങനെ പറയുന്നത്.”\n“അതേ. അത് കൊണ്ട് തന്നെയാ പറഞ്ഞത്. പെണ്ണ് ആയാൽ കറിയിൽ കഷണങ്ങൾ തപ്പാൻ പാടില്ലന്ന് ഞാൻ എത്ര വട്ടം നിന്നോട് പറഞ്ഞിട്ടുണ്ട്. വല്യ വല്യ സിനിമ നടിമാർക്ക് വരെ അറിയാം ഒരു പെണ്ണ് ആയാൽ എങ്ങനെ ജീവിക്കണം എന്ന്. അപ്പോൾ ആണ് ഇവിടെ ഒരുത്തി മല്ലും പറഞ്ഞോണ്ട് ഇരിക്കുന്നത്. നീയാ അമ്മുസ് കിച്ചൻ പത്തു പ്രാവിശ്യം ഇരുന്ന് കാണു. അപ്പോൾ നിനക്ക് ബോധം വെക്കും എങ്ങനെ ഒരു പെണ്ണ് ജീവിക്കേണ്ടത് എന്ന്. അവർക്ക് ഒക്കെ പൈസ ഇല്ലാഞ്ഞിട്ടു ആണോ. അല്ല. അവർക്ക് ഒക്കെ ബോധം ഉണ്ട്. പെണ്ണ് ആയാൽ എവിടെ നിക്കണം എന്ന്. ഇവിടെ ഉള്ള ഒരുത്തി പുരോഗമനവും പറഞ്ഞു ഇരിക്കുന്നു. നിന്റെ ഈ പുരോഗമനം ഓക്കേ മുഖപുസ്തകത്തിൽ ഇരുന്ന് തള്ളാൻ കൊള്ളാം. കുടുംബ ജീവിത മുന്നോട്ട് പോണേൽ പെണ്ണ് താന്ന് കൊടുക്കണം. അല്ലേൽ ആദർശവും പറഞ്ഞു വീട്ടിൽ ഇരിക്കാം.”\n“ഏതായാലും അച്ഛൻ ബ്രോക്കറോട് ഇവിടം വരെ വരാൻ പറഞ്ഞിട്ടുണ്ട്. ഈ ചിങ്ങത്തിനും മുമ്പ് അത് അങ്ങ് നടത്തിയാൽ ഞങ്ങൾ കാർണോന്മാർക്ക് സമാധാനം ആയി ഇരിക്കലോ.”\n“അമ്മ എന്ത് നടത്തുന്ന കാര്യമാ പറയുന്നത്.”\n“നിന്റെ കല്യാണം. അല്ലാതെ എന്ത്.”\n“അമ്മേ എനിക്ക് അതിനുമാത്രം പ്രായം ഒന്നും ആയില്ലല്ലോ. കഴിഞ്ഞചിങ്ങത്തിൽ 18 അല്ലേ ഒള്ളു. എനിക്ക് ഇനിയും പഠിക്കണം. ഒരു ജോലി വാങ്ങണം.”\n“പഠിത്തം ഓക്കേ കല്യാണം കഴിഞ്ഞു അവാമല്ലോ.പഠിക്കണം എന്ന് ആഗ്രഹം ഉള്ളവർ കല്യാണം കഴിഞ്ഞു ആയാലും പഠിക്കും. അങ്ങനെ എത്രയോ പെണ്ണ് കുട്ടികൾ കല്യാണം കഴിഞ്ഞു പഠിച്ചു ജോലി മേടിച്ചിട്ടുണ്ട്.”\n“എനിക്ക് മറ്റുള്ളവരുടെ കാര്യം ഒന്നും അറിയണ്ട അമ്മേ. എനിക്ക് എന്തായാലും പഠിക്കണം. അത് കഴിഞ്ഞു മാത്രം മതി കല്യാണം.”\n“അത് നീ മാത്രം അങ്ങ് തീരുമാനിച്ചാൽ മതിയോ. ഒരു പെണ്ണ് കുഞ്ഞു ജനിച്ചു വീഴുമ്പോൾ മാതാപിതാക്കളുടെ ചങ്കിൽ തീയാ. അവരെ ഒരുത്തന്റെ കൈയിൽ പിടിച്ചു എല്പിച്ചു അലെ സമാധാനം കിട്ടു. നീ ഒരു പെണ്ണ് കുഞ്ഞിന്റെ അമ്മ അയാലേ നിനക്ക് അതിന്റെ വിഷമം മനസിലാവും. ദാ ഇപ്പോ അമ്മമാരുടെ മനസിലെ ആധി കൂട്ടാൻ പുതിയ ഒരു നിയമം വരുന്നുന്നു. വിവാഹ പ്രായം പെണ്ണ് പിള്ളരെയുടെ 21 ആക്കാൻ പോകുന്നു എന്ന്. എന്റെ ദേവി ആ നിയമം വരുന്നതിനു മുമ്പ് ഇവളുടെ കല്യാണം ഒന്ന് നടന്നാൽ ഒരു ചുറ്റും വിളക്ക് ഞാൻ തന്നേക്കമേ.”\nപിന്നീട് എല്ലാം പെട്ടന്ന് ആയിരുന്നു. രേണുവിന്റെ കല്യാണം വീട്ടുകാർ കണ്ട് പിടിച്ച ഓയിൽ കമ്പനിയിൽ ജോലി ചെയുന്ന രമേശനും ആയിട്ട് നടന്നു. രമേശിന്റെ വീട്ടിൽ അവന്റെ അച്ഛനും അമ്മയും അനിയനും ആയിരുന്നു ഉണ്ടായിരുന്നത്.\nകല്യാണം കഴിഞ്ഞു പഠിപ്പിക്കാം എന്നുള്ളത് ഓക്കേ വെറും പാഴ് വാക്ക് മാത്രം ആണെന്ന് അവൾ രമേശന്റെ വീട്ടിൽ ചെന്നപ്പോൾ തന്നെ മനസിലാക്കി. വയ്യാതെ കിടക്കുന്ന രമേശന്റെ അമ്മേനെ നോക്കുന്നത് തൊട്ട് ആ വീട്ടിൽ 24 മണിക്കൂർ ഇരുന്ന് ചെയ്താൽ പോലും തീരാത്ത അത്രെയും ജോലികൾ ഉണ്ടായിരുന്നു.\nരമേശന്റെ അമ്മക്ക് വയ്യാതെ ആയപ്പോൾ ഹോം നഴ്‌സിനെ ഒരു മാസം നോക്കാൻ നിർത്തിയപ്പോൾ തന്നെ ഒരുപാട് കാശ് ആയപ്പോൾ ആണ് അത്ര അമ്മേനെ നോക്കാൻ രേണുവിനെ കെട്ടിയത്. ഇതാകുമ്പോൾ അങ്ങോട്ട് കാശ് ഒന്നും കൊടുക്കുകയും വേണ്ട. ഇങ്ങോട്ട് സ്രീധനം ആയിട്ട് കാശ് കിട്ടുകയും ചെയ്യും. വീട്ടിലേയും പറമ്പിലേലയും പണിക്കളും നടക്കും.\nരേണു വന്നതിനു ശേഷം ആണ് കടയിൽ നിന്ന് കിട്ടുന്ന പാല് കെമിക്കൽ ആണെന്ന് പറഞ്ഞു രണ്ട് പശുവിനെ കൂടി വാങ്ങുന്നത്. അങ്ങനെ അതും അവളുടെ തലയിൽ ആയി. അമ്മേനെ നോക്കാൻ അള്ളില്ലന്നു പറഞ്ഞു രമേശിന്റെ ജോലി സ്ഥലതൊട്ട് അവളെ കൂടെ കൊണ്ട് പോയതും ഇല്ല.\nരേണുവിന്റെ സമപ്രായം ആയ രമേശന്റെ അനിയൻ കോളേജിൽ പോകുന്നത് അവൾ കൊതിയോടെ നോക്കി നിന്നു.\nആ ഇടക്ക് ആണ് അവൾ അറിയുന്നത് രമേശനു അവിടെ ഒരു ബംഗാളി പെണ്ണ് കുട്ടിയും ആയിട്ട് ബന്ധം ഉണ്ടെന്നും ജോലി സ്ഥലത്തു അവർ ഒരുമിച്ചു ഒരു വീട് എടുത്തു ആണ് താമസിക്കുന്നത് എന്നും ആ പെണ്ണ് കുട്ടിയും ആയിട്ട് കുറേ കാലം ആയിട്ട് ഉള്ള ബന്ധം ആണെന്നും അമ്മക്ക് പെട്ടന്ന് മേലാതെ ആയപ്പോൾ വീട്ടിലേക്കു സഹായത്തിനു ആളെ ആവിശ്യം ഉള്ള കൊണ്ട് അവളെ കെട്ടിയത് ആണെന്നും.\nഅവൾ അറിഞ്ഞ കാര്യങ്ങളെ പറ്റി ഭർത്താവിനോട് ചോദിച്ചപ്പോൾ അവൾക്കു തിരിച്ചു ഭർത്താവിൽ നിന്നും ഭീഷണി ആണ് കിട്ടിയത്. ആണുങ്ങൾ ആയാൽ അങ്ങനെ പലതും കാണും എന്നും അത് സഹിച്ചു നിൽക്കണ്ടത് ഒരു ഉത്തമഭാര്യയുടെ കടമ ആണെന്നും ആണ്.\nഇങ്ങനെ ഉള്ള ഭർത്താവിന്റെ കൂടെ നിൽക്കാൻ പറ്റില്ല എന്ന് പറഞ്ഞപ്പോൾ ഉള്ള അവളുടെ വീട്ടുകാരുടെ മറുപടി ആണ് അവളെ ഭർത്താവിന്റെ മറുപടിയെക്കാൾ കൂടുതൽ വേദനിപ്പിച്ചത്.\nആണുങ്ങൾ ആയാൽ ചെളി കണ്ടാൽ ചവിട്ടും. വെള്ളം കണ്ടാൽ കഴുകും. അങ്ങനെ നിന്റെ കെട്ടിയവൻ വല്ല പെണ്ണുങ്ങളുടെയും കൂടെ പോയിട്ട് ഉണ്ടേൽ അത് നിന്റെ പിടിപ്പ് കുറവ് കൊണ്ട് ആണ്. അത് കൊണ്ട് അവന്റെ കുറ്റം കണ്ടു പിടിക്കാതെ അവൻ കയ്യിന്നു പോകാതെ നോക്ക്.\nഭർത്താവിന്റെയും സ്വന്തം വീട്ടുകാരുടെയും മറുപടി കേട്ട് അവൾക്കു ആദ്യം മരിക്കാൻ ആണ് തോന്നിയത്. പിന്നീട് അവൾ ചിന്തിച്ചു. ഞാൻ എന്തിനു മരിക്കണം. തെറ്റ് ചെയ്തവർ പുറത്തു സന്തോഷത്തോടെ ജീവിക്കുമ്പോൾ ഞാൻ എന്തിനു എനിക്ക് ദൈവം തന്ന ജീവിതം കളയണം. എന്റെ മരണം കൊണ്ട് അവർക്ക് ഒരിക്കലും മാനസാന്തരം ഉണ്ടാവില്ല. അത് അവർക്ക് കൂടുതൽ സൗകര്യം ഉണ്ടാകത്തെ ഒള്ളു.\nഅവൾ അത് കൊണ്ട് ആരുടെയും അനുവാദം കാത്തു നിന്നില്ല. പത്രത്തിൽ കണ്ട സൈയിൽസ് ഗേൾ ജോലിക്ക് അവൾ അപ്ലൈ ചെയിതു. ഇന്റർവ്യൂ അറ്റൻഡ് ചെയിതു ആ ജോലി അവൾക്കു കിട്ടിയപ്പോൾ അവൾ ആ വീട്ടിൽ നിന്നും തനിക്ക് സ്വന്തം ആയിരുന്നവ എടുത്തു ഹോസ്റ്റലിലിട്ടു മാറി.\nനല്ലൊരു വീട്ടു ജോലിക്കാരിനെ നക്ഷപെട്ടു എന്ന് അറിഞ്ഞപ്പോൾ അവളെ അനുനയിപ്പിക്കാൻ വന്ന അവളുടെ ഭർത്താവിനോട് അവൾ പറഞ്ഞു. ഒരു പെണ്ണ് എന്തും സഹിക്കും. പക്ഷെ അവളുടെ ഭർത്താവിന്റെ മനസ് മറ്റൊരുവളും ആയിട്ട് പങ്ക് വെച്ചും എന്ന് അറിഞ്ഞാൽ അത് ഒരിക്കലും സഹിക്കില്ല. അതും ക്ഷമിക്കുന്ന പെണ്ണുങ്ങൾ ഉണ്ടാവും. ഭർത്താവ് മറ്റൊരു പെണ്ണിനെ കൂടി ഇഷ്ടപെട്ട് കെട്ടി എന്ന് അറിഞ്ഞാൽ ചിരിച്ചോണ്ട് നിന്ന് ഭർത്താവിനെയും ഭർത്താവിന്റെ അവിവിഹതതിനെയും സപ്പോർട്ട് ചെയുന്ന പെണ്ണുങ്ങൾ ഉണ്ടാവും.പക്ഷെ ഞാൻ ആ കൂട്ടത്തിൽ പെടില്ലേ.നിങ്ങളോട് ഉള്ള സ്നേഹത്തിൽ എന്റെ പഠനം പോലും വേണ്ടാന്ന് വെച്ചു ഇഷ്ടത്തോടെ നിങ്ങളുടെ അമ്മേനയും കുടുംബത്തെയും നോക്കിയവൾ ആണ് ഞാൻ. ആ എനിക്ക് നിങ്ങൾ ഒരു വേലക്കാരിയുടെ വില പോലും നിങ്ങൾ തന്നില്ല. ആ നിങ്ങളെ ഇനി സ്നേഹിക്കാൻ ഞാൻ കല്ല് കൊണ്ട് ഉണ്ടാക്കിയ പെണ്ണ് ഒന്നും അല്ല. നിങ്ങൾക്ക് പോകാം. ഇനി ഒന്നും എനിക്ക് നിങ്ങളോട് പറയാൻ ഇല്ല.\nപിന്നീട് രമേശന്റെ വക്കാലത്തു ആയിട്ട് അവളുടെ വീട്ടുകാരും വന്നു. കല്യാണം കഴിപ്പിച്ചു വിട്ട പെണ്ണ് ഭർത്താവിനെ പിരിഞ്ഞു നിക്കുന്നത് വീട്ടുകാരുടെ വളർത്തു ദോഷം ആണെന്ന് നാട്ടുകാർ പറയും അത്രേ.\nഅതിനും അവൾക്കു മറുപടി ഉണ്ടായിരുന്നു. അമ്മ അമ്മയുടെ ആണ് മക്കൾക്ക് കൊടുക്കുന്നതിന്റെ നാലിൽ ഒന്ന് പരിഗണ പോലും എനിക്ക് തരാതെ വളർത്തിയപ്പോൾ ഞാൻ അതിൽ പരാതി പറഞ്ഞില്ല. പക്ഷെ ഒരു പെണ്ണ് അവളുടെ ജീവിതത്തിലെ ഏറ്റവും വിഷമകരമായ ഒരു അവസ്ഥയിൽ നിന്നപ്പോൾ സഹായിച്ചു ഇല്ല എങ്കിലും ഒരു ആശ്വാസ വാക്ക് ഞാൻ പ്രതീക്ഷിച്ചു. അത് ഉണ്ടായില്ല. ആ നിങ്ങളുടെ വാക്ക് കേട്ട് ഇനി എന്റെ ജീവിതം കളയാൻ വയ്യ.\nതങ്ങൾ പറയുന്നത് പണ്ടത്തെ പോലെ ഇനി അവൾ കേൾക്കില്ല എന്ന് മനസിലാക്കിയ അവർ തിരിച്ചു പോയി.\nമുടങ്ങിയ പോയ പഠനം പാർട്ട് ടൈം ജോലി ചെയിതു പഠിച്ചു അവൾ പൂർത്തിയാക്കി ഇന്ന് നല്ലൊരു ജോലി ചെയിതു ജീവിക്കുന്നു. ഇപ്പോൾ അവൾക്കു ആരുടെയും വഴക്കുകൾ ഇല്ലാതെ ഇഷ്ടപെട്ട ഭക്ഷണം കഴിക്കാം, ക്ഷീണിക്കുമ്പോൾ വിശ്രമിക്കാം.അവൾക്ക് അവൾ ആയിട്ട് ജീവിക്കാം.\nപിന്നീട് അവളുടെ ജീവിതത്തിലോട്ട് അവളെ മനസിലാക്കുന്ന സ്ത്രീകളെ ബഹുമാനിക്കുന്ന നല്ലൊരാൾ വന്നു ചേർന്നു.


valkannadi by Korason Varghese - 15-10-2019 | ക്രൈം യൂണൈറ്റ്‌സ് മലയാളി കമ്മ്യൂണിറ്റി - MarunadanMalayali.com\nOctober 15, 2019 | 10:35 AM IST | Permalink\nകേരളത്തിലെ മഹാപ്രളത്തിനു ശേഷം ലോകത്താകമാനമുള്ള മലയാളികൾ ഒന്നിച്ചത് ഇപ്പോഴാണ്. കൂടത്തായി കൂട്ടക്കൊലക്കേസിലെ ജോളിയുടെ വിചിത്രമായ ജീവിതത്തെയും ക്രൂരതകളെയുംപറ്റി കേട്ടു ഹൃദയമിടിപ്പോടെയാണ് ഓരോ ദിവസവും മലയാളി തള്ളി നീക്കുന്നത്. മലയാളികളിൽ ആകെ ഒരു പാപിനിയും, ബാക്കിയുള്ള മൊത്തം മാലാഖമാരും എന്നതാണ് അവസ്ഥ!. എത്രപേർ മനസ്സുകൊണ്ട് സയനൈഡ് ചേർത്ത് ഭക്ഷിക്കാൻ വച്ച് നീട്ടുന്നു .അൽപ്പം ധൈര്യവും ആത്മവിശ്വാസവും ഉണ്ടെങ്കിൽ എത്ര ജോളിമാർ നമ്മുടെ ഇടയിൽ കാവടിആടും എന്ന് ചിന്തിക്കാനാവുമോ.\n'സയനൈഡ് കിട്ടുന്ന വിധം അറിയില്ല അല്ലെങ്കിൽ ഇവളുമാരു എപ്പോളേ നമക്കിട്ടു സൂപ്പ് തന്നേനേ' ഒരു സുഹൃത്തിന്റെ തമാശ. അടക്കം അധിക്ഷേപിക്കുകയല്ല എന്നാലും, അധികാരവും സുഖവും പണവും അംഗീകാരവും മോഹിക്കാത്ത,അതിനുവേണ്ടി ഏതറ്റവും വരെ പോകാൻ മടിക്കാത്ത എത്രപേർ കാണും മലയാളികളിൽ? ഇത്തരം എത്രയോ സംഭവങ്ങൾ ശ്രദ്ധിക്കാതെ കാലത്തിന്റെ കുത്തൊഴുക്കിൽ മാഞ്ഞുപോയിക്കാണണം. ഒക്കെ വളരെ ഭദ്രം എന്ന് തോന്നിപ്പിക്കുന്ന ജീവിത നാടകങ്ങളിൽ ഇത്തരം ചില ദാരുണ അനുഭവങ്ങളാണ് മനസ്സു തുറക്കാൻ സഹായിക്കുന്നത്. സൂക്ഷ്മതക്കുറവ്, ജാഗ്രതയില്ലായ്മ, മുതലെടുപ്പുകൾ തിരിച്ചറിയാതിരിക്കുക, അനുഭവങ്ങൾകൊണ്ട് ഒന്നും പഠിക്കാതിരിക്കുക ഒക്കെ നമ്മുടെ സമൂഹത്തെ അന്ധമാക്കുന്നു.\nഅക്രമം സമൂഹത്തെ ഒന്നിപ്പിക്കുന്നു\nഅക്രമം സമൂഹത്തെ ഒന്നിപ്പിക്കുന്നു,(ക്രൈം യൂണൈറ്റ്‌സ് കമ്മ്യൂണിറ്റി) എന്ന ഫ്രഞ്ച് സാമൂഹ്യശാസ്ത്രജ്ഞൻ എമിലി ദർഖേയിം (18581917) പറഞ്ഞപ്പോൾ മുഖം ചുളിച്ചവർ ഏറെയായിരുന്നു. അക്രമോത്സുകതമായ, വഴിതെറ്റിയ പെരുമാറ്റരീതികൾ ആളുകളെ ഒന്നിപ്പിക്കുന്നു, അവർ അക്രമിക്കെതിരായി ഒന്നായി പ്രതികരിക്കുന്നു, അങ്ങനെ സാമൂഹിക ഇടപെടലുകളെ ആവർത്തിച്ചു സ്ഥിരീകരിക്കുന്നു. അക്രമങ്ങൾ ഒരു സാധാരണ സാമൂഹിക പ്രക്രിയ ആയി മാറുന്നു എന്നാണ് എമിലി ദർഖേയിം പറഞ്ഞത്.\n'അക്രമം' ഒരു സാമൂഹിക ഉത്തരവാദിത്തം നിർവഹിക്കുകയാണ്. ഒരു കുറ്റകൃത്യം ഉണ്ടാകുമ്പോൾ സാമൂഹിക ഇടപെടലുകളിൽ വേണ്ട തിരുത്തലുകൾ ഉയർന്നുവരികയും, പെരുമാറ്റച്ചട്ടം,ആദർശം, മൂല്ല്യം,വിശ്വാസം,ധർമ്മം ഇവയെക്കുറിച്ചു പുതിയ അളവുകോലുകൾ ഉണ്ടാക്കപ്പെടുകയും ചെയ്യും. സാമൂഹിക ഇടപെടലുകളിലെ ജൈവമായ പരിണാമക്രമം, വ്യതിയാനം സമൂഹത്തെ കൂടുതൽ ഭദ്രമാക്കുകയും കോട്ടങ്ങൾ പരിഹരിക്കയും ചെയ്യപ്പെടും.\nകുറ്റകൃത്യം ഒഴിവാക്കാനാവാത്ത സാമൂഹിക പ്രക്രിയയാണ്. അത് സ്വർഗ്ഗത്തിലും നരകത്തിലും ഉണ്ടാകുന്നുണ്ട് എന്ന് പുരാണങ്ങൾ പോലും പറയുന്നു. സാമൂഹിക ക്രമങ്ങൾ ഉരുത്തിരിഞ്ഞു വന്നപ്പോൾ നിയമങ്ങൾ ഉണ്ടായി, സ്വാഭാവികമായും അതിനു യോജിപ്പില്ലാത്തവർ കലഹം ഉണ്ടാക്കി, അഭിപ്രായ വ്യത്യാസത്തിൽ നിന്നും പകയുംഅക്രമവുമായി മാറി. പുതിയ അക്രമണരീതികൾ പുതിയ പെരുമാറ്റ ചട്ടങ്ങൾ നിർമ്മിക്കുകയും ചിലവ ഒഴിവാക്കാക്കിക്കൊണ്ടുമിരുന്നു. ശിക്ഷയെക്കുറിച്ചും അവ എങ്ങനെ നടപ്പാക്കണം എന്നും വീണ്ടും ചർച്ചകൾ ഉണ്ടായി. അങ്ങനെ ഓരോ പ്രമാദമായ കുറ്റകൃത്യം ഉണ്ടാകുമ്പോഴും ന്യായത്തെക്കുറിച്ചും ശിക്ഷയെക്കുറിച്ചും അടിസ്ഥാനപരമായ വിചിന്തനം രൂപപ്പെടും.\nകേരളത്തെ നടുക്കിയ കൂടത്തായി കൊലപാതക പരമ്പര ഇപ്പോൾ ഇത്തരം ഒരു സാമൂഹിക തിരുത്തലിനു വിധേയമാക്കുകയാണ്. ഒരു സ്ത്രീ ആഗ്രഹിക്കുന്ന സുരക്ഷിതത്വം, സുഖം,തണൽ, സാമൂഹിക നിലവാരം, ശീലങ്ങൾ, പെരുമാറ്റം ഒക്കെ പുരുഷന്മാർ എങ്ങനെ കാണുന്നു. അതുപോലെ പുരുഷൻ സ്ത്രീയിൽ നിന്നും പ്രതീക്ഷിക്കുന്ന വിധേയത്വം, തലോടൽ, കൈത്താങ്ങുകൾ, സംതൃപ്തി, സ്വാതന്ത്ര്യം ഒക്കെ പുതിയ അളവിൽ നിരീക്ഷിക്കപ്പെടേണ്ടിയിരിക്കുന്നു. കൂട്ടുകുടുംബങ്ങളിലും, ഒറ്റപ്പെട്ട കുടുംബങ്ങളിലും ഇന്നും നടമാടുന്ന രീതികൾ, സമീപനങ്ങൾ ഒക്കെ പുതിയ സദാചാര നിലവാരത്തിലേക്ക് കൊണ്ടുപോകണം.\nകുടുംബത്തിലെ പണമിടപാടുകൾ ആര് ഏറ്റെടുക്കണം?അവരാണ് കുടുംബത്തിന്റെ നേതാവ് എന്ന ധാരണ. ഇടപാടുകളിലെ സുതാര്യത, വ്യക്തത, ഏതുവരെ സത്യം പറയാം, പറയേണ്ട, ആരാണ് അന്ത്യമായ നേട്ടക്കാരൻ. തമ്മിലുള്ള വായ്പകൾ, തിരിച്ചു ചോദ്യങ്ങൾ , അപ്പോഴുണ്ടാകുന്ന അപസ്വരങ്ങൾ ഒക്കെ മതിലിനു പുറത്തു ആരും അറിയാതിരിക്കുക, അഥവാ അറിഞ്ഞാലും, ഇടപെടാതിരിക്കുക. ഓരോ അവസ്ഥയിലും എടുത്തണിയുന്ന കപടതയുടെ മുഖപടങ്ങൾ! തോറ്റുപോകുന്ന മതത്തിന്റെ ധാർമ്മികത, കടമകൾ, ഉത്തരവാദിത്തം, ഒക്കെ വെറും വേഷംകെട്ടുകൾ എന്ന ധാരണകൾ. മറ്റുള്ളവരിൽ നിന്നും ബഹുമാനം പിടിച്ചുവാങ്ങാൻ കാട്ടുന്ന കോപ്രായങ്ങൾ. വിശ്വാസം എന്ന കെട്ടുകഥ. എല്ലാം ആത്യന്തികമായി തന്നിലേക്ക് തന്നെ തറച്ചുനിൽക്കുന്ന കടുത്ത സ്വാർത്ഥത ഒക്കെ ഒന്ന് കൂടി തിരിച്ചറിയണം.\nവിവാഹ ബന്ധത്തിന് തയ്യാറാകുമ്പോൾ സൗന്ദര്യത്തേക്കാൾ കുടുംബ പശ്ചാത്തലവും, ചുറ്റുപാടുകളും ചോദിച്ചറിയുക എന്നത് ഇപ്പോൾ പഴങ്കഥയായി. ഒക്കെ സ്വന്തമായി തീരുമാനിക്കപ്പെടുമ്പോൾ കുറെയേറെ വലിയ കാര്യങ്ങൾ വിട്ടുവീഴ്ച ചെയ്യപ്പെടുകയാണ്. സ്വന്തം അരക്ഷിതാവസ്ഥയിൽ വീർപ്പുമുട്ടുന്ന ദാമ്പത്യത്തിലെ ഒരുഭാഗം മറുഭാഗത്തെ പ്രതിരോധത്തിൽ തളച്ചിടുകയാണ്. എങ്ങനെയും തകർക്കുക ഒറ്റപ്പെടുത്തുക എന്ന രീതിയിൽ കാര്യങ്ങൾ പോയാൽ യുദ്ധസമാനമായ അവസ്ഥയാണ് ദാമ്പത്യത്തിൽ ഉണ്ടാക്കുന്നത്. വിവാഹ ബന്ധത്തിൽപ്പെടുന്ന രണ്ടു കുടുംബങ്ങൾ തമ്മിൽ ഇന്ത്യ-പാക്കിസ്ഥാൻ അതിർത്തിയാണ് പലേടത്തും വരച്ചിരിക്കുന്നത്.\nസഹോദരങ്ങൾ തമ്മിലുള്ള വിശ്വാസവും കരുതലും, നേട്ടങ്ങളെക്കുറിച്ചുള്ള മത്സരത്തിൽ അലിഞ്ഞുപോയി. കുടുംബ കൂട്ടായ്മകൾക്കുള്ളിൽപോലും ഒന്നിച്ചിരുന്നു മദ്യപിക്കുന്ന രീതിയിൽ തുറന്നു സമീപിക്കുന്ന സ്ത്രീ-പുരുഷമാരുടെ സൗഹൃദങ്ങൾ, പരിധിവിട്ടാൽ വിനാശകരമായ നിലയിൽ എത്തും. സ്ത്രീകൾ തങ്ങളുടെ സാമർഥ്യം കൊണ്ട് കുടുംബത്തിൽ ചില്ലറ കാര്യങ്ങൾ നേടിയെടുക്കുമ്പോൾ , അതാണ് ശരിയായ രീതി എന്ന് വിട്ടുകൊടുക്കുന്ന പുരുഷന്മാരും വലിയ വിലയാണ് കൊടുക്കേണ്ടി വരുന്നതെന്ന് അറിയുമ്പോഴേക്കും ഒക്കെ കൈവിട്ടു പോകും.\nതർക്കങ്ങൾ ഒതുങ്ങാതെയാകുമ്പോൾ ഉൾപ്പെടുന്ന വ്യവഹാരങ്ങൾ, തീരുമാനം ആയാലും വിശ്വാസത ചോദ്യം ചെയ്യപ്പെടുന്ന നീതി-ന്യായ മര്യാദകൾ, നിഷ്‌ക്രിയരായി, നിസ്സഹായകരായി കൈ മലർത്തുന്ന ഭരണക്രമങ്ങൾ, രാഷ്ട്രീയ സമ്മർദങ്ങൾ, വിശ്വാസത നഷ്ട്ടപ്പെടുന്ന പൊതു മാധ്യമങ്ങൾ, വഴുവഴുപ്പൻ രാഷ്ട്രീയ നിലപാടുകൾ, രാഷ്ട്രീയ ഇടപെടലുകൾ ഒക്കെ നമ്മെ അങ്കലാപ്പു സൃഷ്ട്ടിക്കുന്ന ഗോത്ര സംസ്‌കാരത്തിലേക്ക് തരം താഴ്‌ത്തുകയാണ്. എന്തിനെയും എല്ലാത്തിനെയും ഭയന്നുള്ള ഒളിച്ചോടലുകൾ, കടുത്ത ലൈംഗിക അരാജകത്വം, അസംതൃപ്തി, മൂടിവച്ച വൈകൃതങ്ങൾ, ഒടുങ്ങാത്ത അഭിനിവേശങ്ങൾ , മതിവരാത്ത ആർത്തി, ആസക്തി, അന്ധ വിശ്വാസങ്ങൾ, പാപവും പുണ്യവും താൻ തന്നെ തീരുമാനിക്കും, സ്വർഗ്ഗവും നരകവും ഇവിടെത്തന്നെ എന്ന അഹങ്കാരം ഒക്കെ നമ്മെ കൊണ്ടെത്തിക്കുന്നത് ഏതു തമോഗർത്തത്തിലേക്കാണ്?\nശുദ്ധമായതും നേർത്തതും കനിവുള്ളതും ഒക്കെ പരാജയത്തിന്റെ പര്യായമായി. വെട്ടിപ്പിടിച്ചും പിടിച്ചു പറിച്ചും ദ്രോഹിച്ചും കൊള്ളയിട്ടും നേടുന്ന നേട്ടങ്ങൾ വിജയത്തിന്റെ അടയാളങ്ങളായി. തകിടുകളിലും ചരടുകളിലും ആഭിചാരത്തിലും മഷിനോട്ടങ്ങളിലും വിശ്വാസം കൂടി, അവിടവിടെയായി നിലനിന്ന സമൂഹത്തിന്റെ ചുമടുതാങ്ങികൾ അപ്രത്യക്ഷങ്ങളായി, ആർക്കും ആരെയും വേണ്ടാതായി. നഷ്ടപ്പെട്ടത് മറ്റൊന്നുമല്ല, പരസ്പരം നിലനിൽക്കാനുള്ള വിശ്വാസത്തിന്റെ പാലാരിവട്ടം പാലമാണ് ഇടിഞ്ഞുവീണത്.\nവ്യാസൻ പറഞ്ഞ കഥ\nവ്യാസൻ പറഞ്ഞ ഒരു കഥയുണ്ട്. മൈത്രേയൻ എന്ന രാജാവ് വേട്ടക്ക് പോയി ഒരു വനത്തിൽ രാത്രി കുടുങ്ങി. ഒരു മരത്തിനു മുകളിൽ രാത്രി ചിലവഴിക്കാൻ എത്തിയ രാജാവിനെ, മരത്തിൽ കയറി വന്ന ഒരു കരടി നേരിടുന്നു. കരടിയെ ഓടിച്ചു കൊണ്ടുവന്ന സിംഹം മരത്തിനു താഴെ നിലയുറപ്പിച്ചതുകൊണ്ടു അവർ തമ്മിൽ ഒരു ധാരണ ഉണ്ടാക്കുന്നു. രാത്രി പകുതി വരെ രാജാവ് ഉറങ്ങും, കരടി കാവലിരിക്കും, ബാക്കി സമയം രാജാവ് കരടിക്കു കാവലിരിക്കണം, അപ്പോഴേക്കും സിംഹം പൊയ്‌ക്കൊള്ളും. രാജാവ് ഉറക്കം തുടങ്ങിയപ്പോൾ സിംഹം കരടിയോടു, ആ രാജാവിനെ ഇങ്ങോട്ടു തട്ടിയിട്ടുകൊള്ളൂ, നിന്നെ ഉപദ്രവിക്കില്ല എന്ന ഒരു വിലപേശൽ. ധാർമ്മികനായ കരടി അതിനു വഴങ്ങിയില്ല. രാജാവിന്റെ ഊഴം വന്നപ്പോളും സിംഹം, കരടിയെ ഇങ്ങോട്ടു തട്ടിയിട്ടോളൂ നിന്നെ ഉപദ്രവിക്കില്ല എന്ന് വിലപേശി. രാജാവ് സമ്മതിച്ചില്ല എങ്കിലും, സിംഹം പറഞ്ഞു മനസ്സിലാക്കിയപ്പോൾ രാജാവ് , കരടിയെ താഴേക്ക് തട്ടി. താഴെവീഴാതെ കരടി മരക്കമ്പിൽ പിടിച്ചു രക്ഷപെട്ടു. പിന്നീട് ധാർമ്മികനായ കരടിയും ആഹാരത്തിനായി വിലപേശുന്ന സിംഹവും ശാപമോക്ഷം നേടുന്നു, ആത്മശിക്ഷണം നഷ്ട്ടപ്പെട്ട രാജാവ് കടുത്ത ശാപത്തിനിരയാകുന്നു.\nഇവിടെ നഷ്ടപ്പെടുന്നത് ചില ധാരണകളാണ്, വിശ്വാസങ്ങളാണ് നമ്മുടെ സമൂഹത്തിന്റെ നിലനിൽപ്പിന്റെ ആധാരങ്ങളാണ് കൈമോശം വരുന്നത്. നമ്മുടെ സമൂഹത്തിനു ശാപമോഷം ഉണ്ടാകണമെങ്കിൽ, ഇന്നത്തെ നമ്മുടെ സാമൂഹിക അവസ്ഥയെക്കുറിച്ചു ഒരു സൂക്ഷമ പരിശോധന ഉണ്ടാവണം. അത് എല്ലാതലങ്ങളിൽനിന്നും ഉണ്ടാവാനുള്ള ആർജ്ജവം കാട്ടണം. അതിനു കൂടത്തായി കൂട്ടക്കൊലക്കേസ് ഒരു നിമിത്തമാകട്ടെ. ക്രൈം യൂണൈറ്റ്‌സ് മലയാളി കമ്മ്യൂണിറ്റി.\nഓരോ നിമിഷവും അപ്പുറവും ഇപ്പുറവും എന്താണ് സംഭവിക്കുന്നത് എന്ന് അറിയാൻ കഴിയുന്ന ഡിജിറ്റൽ യുഗത്തിൽ, അക്രമവാസനയും അവിശ്വസ്തതയും പത്തിവിടർത്തിയാടുന്ന സീരിയൽ നാടകങ്ങളും നമ്മുടെ സമൂഹത്തെ വല്ലാത്ത ഒരു രീതിയിലേക്ക് മാറ്റുന്നുണ്ട്. പ്രതിവിധികൾ രൂപപ്പെടണം. ആരോഗ്യപരമായ സാമൂഹിക ബന്ധങ്ങൾക്ക് വഴിമരുന്നിടുന്ന പഠന ക്രമങ്ങൾ ചെറിയ ക്ലാസുകൾ മുതൽ ആരംഭിക്കണം.\nആശയ വിനിമയത്തിൽ സാങ്കേതികവിദ്യ പ്രധാനപ്പെട്ട പങ്കുവഹിക്കുമ്പോൾ, ആദരവ്, സ്‌നേഹം, കരുണ, ശരിയായ ആശയവിനിമയം എന്ന സാമൂഹിക സങ്കൽപ്പങ്ങൾ സമഗ്രപഠനത്തിനു വിധേയമാക്കണം. അത് സർക്കാരുകൾ നേരിട്ട് ഏറ്റെടുക്കേണ്ട കർത്തവ്യമാണ്. സദാചാര ചിന്തകൾ ചൂണ്ടിക്കാണിക്കേണ്ട മതസംവിധാനങ്ങൾ , മനുഷ്യരെ തമ്മിലടിപ്പിക്കുന്ന കോമരങ്ങളായി അധഃപതിക്കുമ്പോൾ ആ വിടവ് നികത്തേണ്ടത് സമൂഹത്തിന്റെ സാംസ്‌കാരിക നേതൃത്വമാണ്. അതിനെ പരിപോഷിപ്പിക്കേണ്ടത് ഭരണകൂടത്തിന്റെ ഉത്തരവാദിത്തം തന്നെയാണ്. സാംസ്‌കാരിക വകുപ്പ് കൂടുതൽ ഉത്തരവാദിത്തത്തോടുകൂടി കാര്യങ്ങളെ സമീപിക്കണം.


Malabar Bureau | Updated on: Aug 05, 2018 05:41 pm\nസംഭവവുമായി ബന്ധപ്പെട്ട് സഹപാഠിയും കര്‍ണാടക സ്വദേശിയുമായ പതിനാറുകാരനെ പൊലീസ് കസ്റ്റഡിയിലെടുത്തു.\nകാസർഗോഡ്: ബന്ദിയോട് മുട്ടത്ത് മദ്രസാ വിദ്യാര്‍ത്ഥിയെ കത്രിക കൊണ്ട് കുത്തിക്കൊലപ്പെടുത്തി. സംഭവവുമായി ബന്ധപ്പെട്ട് സഹപാഠിയും കര്‍ണാടക സ്വദേശിയുമായ പതിനാറുകാരനെ പൊലീസ് കസ്റ്റഡിയിലെടുത്തു. മുട്ടം മഖ്ദൂമിയ മത പഠനശാലയിലെ വിദ്യാര്‍ത്ഥി മിജു എന്ന മിദ്‌ലാജാ(16)ണ് കൊല്ലപ്പെട്ടത്. മിദ്‌ലജിന്റെ പിതാവ് യൂസഫ് ഇതേ സ്ഥാപനത്തിലെ പാചക തൊഴിലാളിയായി ജോലി ചെയ്തു വരികയാണ്.\nസ്ഥാപനത്തോട് ചേര്‍ന്ന താമസസ്ഥലത്തുവച്ച് മിദ്‌ലാജും സഹപാഠിയും തമ്മില് വാക്കേറ്റം ഉണ്ടായെന്നും ഇതിനിടെ ഇയാൾ സ്ഥലത്തുണ്ടായിരുന്ന കത്രിക കൊണ്ട് മിദ്‌ലാജിന്റെ നെഞ്ചത്ത് കുത്തുകയുമാണുണ്ടായതെന്നുമാണ് പൊലീസിന് ലഭിച്ചിരിക്കുന്ന വിവരം. പേപ്പർ മുറിക്കുന്നതുമായി ബന്ധപ്പെട്ട നിസ്സാര തർക്കമാണ് കൊലപാതകത്തിലേക്ക് നയിച്ചതെന്നും സൂചനയുണ്ട്.\nനിലവിളി കേട്ടെത്തിയ മറ്റു വിദ്യാര്‍ത്ഥികളും സ്ഥാപനത്തിലെ ജീവനക്കാരും മിദ്‌ലാജിനെ ഉടന് തന്നെ ബന്തിയോട്ടെ ഡി.എം. ആസ്പത്രിയില് എത്തിച്ചെങ്കിലും ജീവൻ രക്ഷിക്കാനായില്ല.\nമൃതദേഹം മംഗല്‍പ്പാടി ആശുപത്രിയിലേക്ക് മാറ്റി. വിദഗ്ധ പോസ്റ്റുമോര്‍ട്ടത്തിനായി മൃതദേഹം പരിയാരം മെഡിക്കല് കോളേജ് ആസ്പത്രിയിലേക്ക് കൊണ്ടുപോകും.\nസ്ഥാപനത്തിലെ ജീവനക്കാർ വിവരമറിയിച്ചതിനെത്തുടർന്ന് കുമ്പള സ്റ്റേഷന് ഹൗസ് ഓഫീസര് കെ.പ്രേംസദന്റെ നേതൃത്വത്തിലെത്തിയ പൊലീസ് സംഘം സഹപാഠിയായ പതിനാറുകാരനെ കസ്റ്റഡിയിലെടുക്കുകയായിരുന്നു. സംഭവത്തെക്കുറിച്ചും കൊലപാതകത്തിലേക്ക് നയിച്ച കാരണങ്ങളെക്കുറിച്ചും പൊലീസ് വിശദമായി അന്വേഷിച്ചു വരികയാണ്.


പിണറായി, മോദി സര്‍ക്കാരുകള് കടപുഴകിവീഴും: രമേശ് ചെന്നിത്തല • Suprabhaatham\nപിണറായി, മോദി സര്‍ക്കാരുകള് കടപുഴകിവീഴും: രമേശ് ചെന്നിത്തല\nApril 24, 2019 | 5:07 am IST\nകായംകുളം: കേരളം മുഴുവന് യു.ഡി.എഫിന് അനുകൂലമായ കാറ്റാണ് വീശുന്നതെന്ന് പ്രതിപക്ഷ നേതാവ് രമേശ് ചെന്നിത്തല. ആ കാറ്റില് പിണറായി, മോദി സര്‍ക്കാരുകള് കടപുഴകിവീഴും. യു.ഡി.എഫ് കേരളത്തില് ട്വന്റി ട്വന്റി അടിക്കുന്ന തരംഗമാണ് ദൃശ്യമാകുന്നത്.\nഇടതുസര്‍ക്കാരിനും കേന്ദ്രസര്‍ക്കാരിനും എതിരായി അതിശക്തമായ ജനവികാരം പ്രതിഫലിക്കുന്ന തെരഞ്ഞെടുപ്പാണിത്. വലിയ ആവേശമാണ് എല്ലാ പോളിങ് സ്റ്റേഷനുകളിലും കാണുന്നത്.\nരാഹുല് ഗാന്ധി വയനാട്ടില് മത്സരിക്കാന് എത്തിയതോടെ കേരളത്തില് രാഹുല് തരംഗമാണ്. മുഖ്യമന്ത്രിയുടെ മോഹങ്ങള് പൊലിയുന്ന തെരഞ്ഞെടുപ്പാണിത്. തെരഞ്ഞെടുപ്പ് കമ്മിഷന് കൂടുതല് ജാഗ്രത പുലര്‍ത്തണം.\nവിവിധ സ്ഥലങ്ങളില് വോട്ടിങ് മെഷിന് തകരാറിലായെന്ന പരാതി വരുമ്പോള് അതിന് അടിയന്തര പരിഹാരം കാണാന് തയാറാകണമെന്നും അദ്ദേഹം പറഞ്ഞു. ചെന്നിത്തല കുടുംബത്തോടൊപ്പമെത്തി തൃപ്പെരുന്തുറ ഗവ. യു.പി സ്‌കൂളിലെ 152 ാം നമ്പര് ബൂത്തില് വോട്ട് രേഖപ്പെടുത്തി.


മണിക്കൂറില് 2,600 പുതിയ രോഗികള്; അമേരിക്കയിലെ കൊവിഡ് തീവ്രത വ്യക്തമാക്കി കണക്കുകള് | US records 2600 new coronavirus cases in every hour Report\nമണിക്കൂറില് 2,600 പുതിയ രോഗികള്; അമേരിക്കയിലെ കൊവിഡ് തീവ്രത വ്യക്തമാക്കി കണക്കുകള്\nWashington D.C., First Published 23, Jul 2020, 11:26 PM\nനാല്‍പത് ലക്ഷം പിന്നിടാന് എടുത്തതാവട്ടെ വെറും 16 ദിവസവും. ഒരു മിനുറ്റില് 43 പുതിയ രോഗികള് എന്ന നിലയിലെത്തി അമേരിക്കയിലെ കൊവിഡ് വര്‍ധനവ്.\nവാഷിംഗ്‌ടണ്: അമേരിക്കയിലെ കൊവിഡ് തീവ്രത വ്യക്തമാക്കി അന്താരാഷ്‌ട്ര വാര്‍ത്താ ഏജന്‍സിയായ റോയിട്ടേഴ്‌സിന്‍റെ കണക്കുകള്. യുഎസില് കൊവിഡ് രോഗബാധിതരുടെ കണക്ക് 40 ലക്ഷം(നാല് മില്യണ്) പിന്നിട്ടിരിക്കേ മണിക്കൂറില് ശരാശരി 2,600 പോസിറ്റീവ് കേസുകളാണ് സ്ഥിരീകരിക്കുന്നത് എന്ന് റോയിട്ടേഴ്‌സ് റിപ്പോര്‍ട്ട് ചെയ്യുന്നു. രോഗവ്യാപനത്തില് ലോകത്തെ ഏറ്റവും ഉയര്‍ന്ന തോതാണ് ഇത്.\nചൈനയിലെ വുഹാന് നഗരം ഉറവിടമെന്ന് കരുതപ്പെടുന്ന കൊറോണ വൈറസ് അമേരിക്കയില് ആദ്യമായി റിപ്പോര്‍ട്ട് ചെയ്യപ്പെടുന്നത് ഈ വര്‍ഷാദ്യം ജനുവരി 21നാണ്. ഇവിടെ രോഗികളുടെ കണക്ക് 10 ലക്ഷം(ഒരു മില്യണ്) പിന്നിടാന് 98 ദിവസങ്ങളെടുത്തു. 20 ലക്ഷം രോഗികളാവാന് 43 ദിവസങ്ങള് കൂടി എടുത്തെങ്കില് 27 ദിവസത്തിലാണ് 30 ലക്ഷം പിന്നിട്ടത്. രോഗികളുടെ കണക്ക് 40 ലക്ഷം ആവാന് എടുത്തതാവട്ടെ വെറും 16 ദിവസവും. ഒരു മിനുറ്റില് 43 പുതിയ രോഗികള് എന്ന നിലയിലെത്തി അമേരിക്കയിലെ കൊവിഡ് വര്‍ധനവ്. അതീവ ഗുരുതര സാഹചര്യമാണ് യുഎസില് നിലനില്‍ക്കുന്നത് എന്ന് ഇത് വ്യക്തമാക്കുന്നു.\nകൊവിഡ് പ്രതിരോധത്തില് ആശയക്കുഴപ്പങ്ങളും മലക്കംമറച്ചിലുകളും കൊണ്ട് തുടക്കംമുതലെ കൈവിട്ട കളിയാണ് അമേരിക്ക നടത്തിയത്. പ്രസിഡന്‍റ് ഡോണള്‍ഡ് ട്രംപില് നിന്ന് വ്യത്യസ്ത നിലപാടുകളെടുക്കുകയായിരുന്നു പല ഗവര്‍ണര്‍മാരും. ലോക്ക് ഡൗണ്, മാസ്‌ക് ധരിക്കല് തുടങ്ങിയ കാര്യങ്ങളില് ഈ ഭിന്നാഭിപ്രായം അമേരിക്കയെ പ്രതികൂലമായി ബാധിച്ചു എന്നാണ് വിലയിരുത്തല്. മാസ്‌ക് ധരിക്കുന്നതിനെ നിശിതമായി എതിര്‍ത്തിരുന്ന ട്രംപ് അടുത്തിടെ നിലപാട് മാറ്റിയിരുന്നു. അമേരിക്കക്കാരോട് മാസ്‌ക് ധരിക്കാന് ആവശ്യപ്പെട്ട ട്രംപ് കൊവിഡ് പ്രതിസന്ധി തുടങ്ങിയ ശേഷം ആദ്യമായി മാസ്‌ക് ധരിച്ച് പ്രത്യക്ഷപ്പെടുകയും ചെയ്തു.\nലോകത്ത് കൊവിഡ് വ്യാപനം ഏറ്റവും തീവ്രമായ രാജ്യമാണ് അമേരിക്ക. ഇതിനകം റിപ്പോര്‍ട്ട് ചെയ്യപ്പെട്ടത് 4,126,112 പോസിറ്റീവ് കേസുകളാണ് എന്ന് വേള്‍ഡോ മീറ്റര് വ്യക്തമാക്കുന്നു. അമേരിക്കയില് 10,000 പേരെ എടുത്താല് 120 ആളുകളും കൊവിഡ് രോഗികളാണ്. ഇതുവരെ 146,000ലേറെ പേര് മരണപ്പെട്ട യുഎസ് ആളോഹരി മരണനിരക്കില് ആറാം സ്ഥാനത്താണ്. യുകെ, സ്‌പെയിന്, ഇറ്റലി, ചിലി, ഫ്രാന്‍സ് എന്നീ രാജ്യങ്ങളാണ് അമേരിക്കയ്‌ക്ക് മുന്നില്. ഇന്ന് ഇതുവരെ 25,000ത്തിലേറെ പുതിയ രോഗികള് അമേരിക്കയിലുണ്ടായി. പുതുതായി 400 മരണങ്ങളും റിപ്പോര്‍ട്ട് ചെയ്തു.\nലോകത്ത് കൊവിഡ് മഹാമാരി അതീവ വിനാശകാരിയായി പടരുകയാണ്. യുഎസിലും ലാറ്റിനമേരിക്കയിലുമാണ് രോഗികളുടെ കണക്ക് കുതിച്ചുയരുന്നത്. ലാറ്റിനമേരിക്കയിലെ കൊവിഡ് രോഗികള് 40 ലക്ഷം പിന്നിട്ടു. അമേരിക്ക കഴിഞ്ഞാല് ലാറ്റിനമേരിക്കന് രാജ്യമായ ബ്രസീലിലാണ് കൊവിഡ് ഏറ്റവും കൂടുതല് നാശം വിതച്ചത്. 22 ലക്ഷത്തിലേറെ പോസിറ്റീവ് കേസുകളും 83,000ത്തോളം മരണവുമാണ് ബ്രസീലിനെ പിടിച്ചുലച്ചത്. 10 ലക്ഷത്തിലേറെ രോഗികളുള്ള ഇന്ത്യയാണ് കൊവിഡ് വ്യാപനത്തില് ലോകത്ത് മൂന്നാമത്. ലോകമാകെ 15,503,640 രോഗികളും 632,708 മരണവുമാണ് കൊവിഡ് മൂലമുണ്ടായത്.\nRead more: സംസ്ഥാനത്ത് ഒരു കൊവിഡ് മരണം കൂടി; ഇന്ന് മരിച്ചത് ആറു പേർ\nLast Updated 24, Jul 2020, 9:47 AM\nUS Covid Updates


സമ്മര് ഇന് ബത്ലഹേം സെറ്റില് നിന്നും അഭിനയിക്കാതെ അച്ഛന് തിരികെ വന്നു ; കുതിരവട്ടം പപ്പുവിന്റെ മകന് മനസ്സു തുറന്നു – Newscom – Malayalam News\nമലയാളി സിനിമ പ്രേക്ഷകര് ഒരിക്കലും കുതിരവട്ടം പപ്പുവെന്ന അതുല്യ പ്രതിഭയെ മറക്കില്ല. അദ്ദേഹം മണ്‍മറഞ്ഞു പോയിട്ട് വര്‍ഷങ്ങള് ഏറെ കഴിഞ്ഞെങ്കിലും താരത്തിന്റെ സിനിമകളും കഥാപാത്രങ്ങളും എല്ലാം പ്രേക്ഷകര്‍ക്കിടയില് ഇന്നും ചര്‍ച്ചാവിഷയമാണ്. തേന്മാവിന് കൊമ്പത്ത്, മണിച്ചിത്രത്താഴ്, വെള്ളാനകളുടെ നാട്, മിന്നാരം എന്നിങ്ങനെ 1500ല് പരം ചിത്രങ്ങളില് അദ്ദേഹം തന്റെ അഭിനയ പ്രതിഭ തെളിയിച്ചിട്ടുണ്ട്. ഷാജി കൈലാസ് ചിത്രം നരസിംഹത്തിലാണ് കുതിരവട്ടം പപ്പു അവസാനമായി അഭിനയിച്ചത്.\nഅച്ഛന്റെ പാത പിന്തുടര്‍ന്ന് പപ്പുവിന്റെ മകന് ബിനു പപ്പുവും സിനിമാ ലോകത്ത് എത്തിയിരുന്നു. 2015 മുതല് ബിനു സിനിമയില് സജീവമാണെങ്കിലും താരം പ്രേക്ഷകര്‍ക്കിടയില് കൂടുതല് ശ്രദ്ധിക്കപ്പെട്ടത് ഓപ്പറേഷന് ജാവ എന്ന ചിത്രത്തിലൂടെയാണ്. സൈബര് സെല് ഉദ്യോഗസ്ഥനായി അദ്ദേഹം മികച്ച പ്രകടനമാണ് ചിത്രത്തില് കാഴ്ചവെച്ചത്. ‘വണ്ണി’ലും ബിനു മികച്ച വേഷത്തില് എത്തിയിരുന്നു. കൈയടക്കത്തോടെയുള്ള ബിനു പപ്പുവിന്റെ അഭിനയമാണ് പ്രേക്ഷകരുടെ ഇടയില് കൂടുതല് ചര്‍ച്ചയായത്.\nഇപ്പോഴിതാ അച്ഛന് പപ്പുവിന് അവസാന നിമിഷം വേണ്ടെന്ന് വെക്കേണ്ടിവന്ന ഹിറ്റ് ചിത്രത്തെ കുറിച്ച് ബിനു പപ്പു വെളിപ്പെടുത്തിയിരിക്കുകയാണ്. സമ്മര് ഇന് ബത്ലഹേമില് കലാഭവന് മണി അവതരിപ്പിച്ച കഥാപാത്രം അച്ഛന് ചെയ്യേണ്ടതായിരുന്നു എന്നും, സെറ്റില് നിന്നും കുതിരവട്ടം പപ്പുവിന് അഭിനയിക്കാനാകാതെ തിരികെ വരേണ്ടി വന്നുവെന്നും ബിനു പപ്പു പറഞ്ഞു.\nബിനു പപ്പുവിന്റെ വാക്കുകളിലേക്ക് :\n‘സമ്മര് ഇന് ബത്ലഹേം എന്ന ചിത്രത്തില് കലാഭവന് മണി ചേട്ടന്റെ കഥാപാത്രം ചെയ്യേണ്ടിയിരുന്നത് അച്ഛന് ആയിരുന്നു. ഊട്ടിയില് ആയിരുന്നു സിനിമയുടെ ചിത്രീകരണം.\nസുന്ദരകില്ലാഡി എന്ന ചിത്രത്തിനു ശേഷം അദ്ദേഹം നേരെ പോകുന്നത് ഊട്ടിയിലെ ഈ സെറ്റിലേയ്ക്കാണ്. കോയമ്പത്തൂരില് വെച്ചായിരുന്നു സുന്ദരകില്ലാഡിയുടെ ചിത്രീകരണം. ആ സമയത്ത് അവിടെ ഭയങ്കര ചൂട് ആയിരുന്നു. ചൂടു കൊണ്ട് ഉണ്ടാകുന്ന പ്രശ്നങ്ങള് അച്ഛന് ഉള്‍പ്പെടെയുള്ള എല്ലാ താരങ്ങള്‍ക്കും ഉണ്ടായിരുന്നു. അത് ചിത്രം ശ്രദ്ധിച്ചാല് മനസ്സിലാകും, രണ്ടാം ഭാഗം ആകുമ്പോള് അച്ഛന്റെയും ദിലീപേട്ടന്റെയും നന്ദു ചേട്ടന്റെയും എല്ലാം സ്കിന് ടോണ് മാറിയിരിക്കുന്നത്. ഒരുപാട് മലകള് ഉള്ള സ്ഥലത്ത് ആയിരുന്നു ചിത്രീകരണം.\nഈ ചൂടുള്ള കാലാവസ്ഥയില് നിന്ന് നേരെ അച്ഛന് പോയത് ഊട്ടിയിലെ സമ്മര് ഇന് ബത്ലഹേമിന്റെ സെറ്റിലേയ്ക്കാണ്. ചിത്രത്തില് ആദ്യം എടുക്കുന്ന സീന് അച്ഛന്റെ കഥാപാത്രം ഓടി കയറുന്ന ആ ഗാനരംഗം ആയിരുന്നു. അത് ചെയ്തപ്പോള് തന്നെ അച്ഛന് ശ്വാസം കിട്ടാതെയായി. ഉടന് തന്നെ കാര്യം പറഞ്ഞിട്ട് അദ്ദേഹം റൂമിലേയ്ക്ക് പോയി. എന്നിട്ടും ഓക്കെ ആയില്ല. അങ്ങനെയാണ് ആ ചിത്രത്തില് നിന്ന് പിന്മാറുന്നത്. അവര് ആശുപത്രിയില് കൊണ്ടുപോകാം എന്ന് പറഞ്ഞിരുന്നു. അദ്ദേഹം ‘വേണ്ട. സിനിമ ചെയ്യുന്നില്ലെ’ന്ന് പറഞ്ഞ് തിരികെ വരികയായിരുന്നു.\nഅച്ഛനെ സംബന്ധിച്ചിടത്തോളം സിനിമയും നാടകവും ആയിരുന്നു ജീവിതം. അഭിനയമാണ് അച്ഛനെ വളര്‍ത്തിയത്. കാലും കൈയും കെട്ടിയിട്ടാലും അദ്ദേഹം അഭിനയിക്കും. അങ്ങനെയുള്ള അച്ഛന് സിനിമ ചെയ്യുന്നില്ല എന്ന് പറയണമെങ്കില് അത്രയ്ക്ക് വയ്യാതായിരുന്നു. അതു കഴിഞ്ഞ് വീട്ടില് എത്തി പരിശോധിച്ചപ്പോഴാണ് ന്യുമോണിയയാണെന്ന് മനസ്സിലായത്. അതിനു ശേഷം ഒരു വര്‍ഷത്തോളം അദ്ദേഹത്തെ അഭിനയിക്കാന് വിട്ടിരുന്നില്ല. യാത്ര ചെയ്യരുതെന്ന് ഡോക്ടറുടെ കൃത്യമായ നിര്‍ദ്ദേശം ഉണ്ടായിരുന്നു. എന്നിട്ടും അതിനു ശേഷവും അദ്ദേഹം അഭിനയിച്ചിരുന്നു. നരസിംഹം ആയിരുന്നു അച്ഛന് അവസാനം അഭിനയിച്ച ചിത്രം.’\nTags: Binu Pappu Kuthiravattam Pappu memories Son


Janmabhumi| കേരളവും ത്രിപുരയുടെ വഴിയിലേക്ക്\nകേരളവും ത്രിപുരയുടെ വഴിയിലേക്ക്\nMarch 13, 2021, 05:00 a.m.\nഇന്ത്യയില് ഒരു മുഖ്യമന്ത്രിയെക്കുറിച്ചും നാളിതുവരെ ഇത്തരം ആരോപണങ്ങള് ഉയര്‍ന്നിട്ടില്ല. ബീഹാറില് മുഖ്യമന്ത്രിയായിരുന്ന ലാലുപ്രസാദ് യാദവ് ജയിലില് കിടക്കുന്നത് കാലിത്തീറ്റ കുംഭകോണ കേസില് ശിക്ഷിക്കപ്പെട്ടാണ്. ഇന്ത്യയില് പല മുഖ്യമന്ത്രിമാരും അഴിമതി കേസുകളില് ആരോപണവിധേയരായിട്ടുണ്ടെങ്കിലും ഡോളര്‍കടത്ത്, സ്വര്‍ണക്കടത്ത് തുടങ്ങിയ ആരോപണങ്ങള് നാളിതുവരെ ഉയര്‍ന്നു വന്നിട്ടില്ല\nപ്രൊഫ. ഡി. അരവിന്ദാക്ഷന്\nസി.പി.എം. എന്ന രാഷ്ട്രീയപാര്‍ട്ടി ഇന്ത്യയില് പരാജയപ്പെട്ടു എന്ന് അവര് തന്നെ സമ്മതിക്കുന്നു. ഇടതുകക്ഷികള്‍ക്ക് 2004 ല് ലോകസഭയില് 60 ല് അധികം സീറ്റുകള് ഉണ്ടായിരുന്നത് 2019 ല്5ആയി കുറഞ്ഞു. പശ്ചിമബംഗാളിലും ത്രിപുരയിലും ഉണ്ടായിരുന്ന സംസ്ഥാനഭരണം നഷ്ടപ്പെട്ടു. ബംഗാളില് 2021 ഏപ്രിലില് നടക്കുന്ന തിരഞ്ഞെടുപ്പില് ജയിക്കുമെന്ന് ഉറപ്പില്ല. കേരളത്തിലെ സ്ഥിതിയും വ്യത്യസ്തമല്ല.\nകേരളത്തിലെ സിപിഎം മുമ്പില്ലാത്ത വിധത്തില് പ്രതിസന്ധി നേരിടുന്നു. മുഖ്യമന്ത്രിയും സ്പീക്കറും മറ്റ് മൂന്ന് മന്ത്രിമാരും ഡോളര്‍കടത്തിന് പ്രേരണ നല്‍കി സാമ്പത്തിക ലാഭമുണ്ടാക്കിയെന്ന് പ്രധാന പ്രതി സ്വപ്‌നാ സുരേഷിന്റെ മജിസ്‌ട്രേറ്റ് മുമ്പാകെ നല്‍കിയ കുറ്റസമ്മത മൊഴിയില് പറഞ്ഞിരിക്കുന്നതായി കേരളത്തിന്റെ ചുമതലയുള്ള കസ്റ്റംസ് കമ്മീഷണര് കേരളാഹൈക്കോടതിയില് സത്യവാങ് മൂലം നല്‍കി. കസ്റ്റംസ്‌കമ്മീഷണര് ഹൈക്കോടതിയില് നല്‍കിയ മറുപടി സത്യവാങ് മൂലം രഹസ്യരേഖ അല്ലാത്തതിനാലാണ് ഇത് സംബന്ധിച്ച വാര്‍ത്തവന്നത്. സ്വപ്‌നാസുരേഷിന്റെ മൊഴി മജിസ്‌ട്രേറ്റ് മുമ്പാകെ രേഖപ്പെടുത്തിയത്. സ്വപ്‌നാസുരേഷിന്റെയും കസ്റ്റംസിന്റെയും അഭ്യര്‍ത്ഥനമാനിച്ചിട്ടാണ്. 1962 ലെ കസ്റ്റംസ് നിയമത്തിലെ 108 ാം വകുപ്പ്പ്രകാരവും 1872 ലെ തെളിവ് നിയമത്തിന്റെ അടിസ്ഥാനത്തിലും ക്രിമിനല് നടപടിചട്ടം 164 ാം വകുപ്പ് പ്രകാരവുമാണ് മൊഴി രേഖപ്പെടുത്തിയത്.\nനിയമസഭാ തിരഞ്ഞെടുപ്പില് ഈവിഷയം വ്യാപകമായി ചര്‍ച്ച ചെയ്യപ്പെടും. ഡോളര്‍കടത്തില് ആരോപണ വിധേയനായ മുഖ്യമന്ത്രിയും സ്പീക്കറും മന്ത്രിമാരും കുറ്റവിമുക്തരാവുന്നതിനുള്ള നിയമനടപടികള്‍സ്വീകരിക്കുന്നതിന് പകരം അമിത്ഷാവര്‍ഗീയവാദിയാണെന്ന് ആരോപിച്ച് മുസ്ലിങ്ങളുടെ വോട്ടിനു വേണ്ടി ശ്രമിക്കുന്നത് മതേതര ജനാധിപത്യമല്ല. അത് ഭരണഘടനയുടെ അന്തസത്തയ്ക്ക് നിരക്കുന്നതല്ല.\nകസ്റ്റംസ് കമ്മീഷണര് കോര്‍ട്ടലക്ഷ്യം നടത്തിയോ എന്ന് തീരുമാനിക്കാനുള്ള അധികാരം കേസില്‍വാദം കേള്‍ക്കുന്ന ഹൈക്കോടതിക്കുണ്ട്. സ്വപ്‌നാസുരേഷിന് സുരക്ഷനല്‍കണം എന്ന എറണാകുളം സാമ്പത്തിക കുറ്റവിചാരണകോടതി (അഡിഷണല് ചീഫ്ജുഡീഷ്യല് മജിസ്‌ട്രേറ്റ്) വിധിക്കെതിരെ ജയില് ഡി.ജി.പി. നല്‍കിയ കേസിലാണ് കസ്റ്റംസ് കമ്മീഷണര് നിയമോപദേശ പ്രകാരമാണ് സത്യവാങ്മൂലം നല്‍കിയത്. വനിതാ പോലീസിന്റെ സാക്ഷിമൊഴികള് പ്രതിഭാഗം തെളിവായി വിചാരണകോടതികളില് സമര്‍പ്പിക്കാവുന്നതാണ്. എന്നാല് അത്തരം മൊഴികളുടെ നിയമസാധുതയും വിശ്വാസ്യതയും പരിശോധിക്കുമ്പോള് അത് തെളിയിക്കാനുള്ള ഉത്തരവാദിത്തം ബന്ധപ്പെട്ട കക്ഷികള്‍ക്കുണ്ട്.\nഇന്ത്യയില് ഒരു മുഖ്യമന്ത്രിയെക്കുറിച്ചും നാളിതുവരെ ഇത്തരം ആരോപണങ്ങള് ഉയര്‍ന്നിട്ടില്ല. ബീഹാറില് മുഖ്യമന്ത്രിയായിരുന്ന ലാലുപ്രസാദ് യാദവ് ജയിലില്‍കിടക്കുന്നത് കാലിത്തീറ്റ കുംഭകോണ കേസില് ശിക്ഷിക്കപ്പെട്ടാണ്. ഇന്ത്യയില് പല മുഖ്യമന്ത്രിമാരും അഴിമതി കേസുകളില് ആരോപണവിധേയരായിട്ടുണ്ടെങ്കിലും ഡോളര്‍കടത്ത്, സ്വര്‍ണക്കടത്ത് തുടങ്ങിയ ആരോപണങ്ങള് നാളിതുവരെ ഉയര്‍ന്നു വന്നിട്ടില്ല.\nസി.പി.എമ്മിലെ പഴയകാല നേതാക്കള്‍ക്കെതിരെ ഇത്തരം ആരോപണങ്ങള് ഉയര്‍ന്നിട്ടില്ല. മുഖ്യമന്ത്രിയും കൂട്ടരും കുറ്റക്കാരെന്നു കണ്ടാല് അതോടെ സിപിഎമ്മിന്റെ തകര്‍ച്ച പൂര്‍ണമാകും. സി.പി.എം. മത്സരിക്കുന്ന 85 സീറ്റുകളില് 20 സീറ്റുകളിലും തെരുവില് പ്രതിഷേധ പ്രകടനം നടക്കുന്നു. ഈ പ്രതിഷേധം സ്ഥാനാര്‍ത്ഥികള്‍ക്ക് എതിരെയല്ല. മറിച്ച് പാര്‍ട്ടിയെ തെറ്റായി നയിക്കുന്ന മുഖ്യമന്ത്രിയ്ക്കും നേതാക്കള്‍ക്കും എതിരെയാണ്. കേരളവും ത്രിപുരയുടെ മാര്‍ഗ്ഗത്തിലാണ്.\nപ്രദേശിക സംഘര്‍ഷത്തില് രാഷ്ട്രീയം കലര്‍ത്തി; ബിജെപിക്കാരെ അടിക്കണമെന്ന് ത്രിപുര മുന്‍മുഖ്യമന്ത്രി; മണിക് സര്‍ക്കാരിനെ കല്ലെറിഞ്ഞ് ഓടിച്ച് നാട്ടുകാര്\nത്രിപുര ഗോത്ര കൗണ്‍സില്: ഭരിച്ചിരുന്ന സിപിഎമ്മിനും പ്രതിപക്ഷ കക്ഷി കോണ്‍ഗ്രസിനും 'പൂജ്യം'; 14 സീറ്റില് മത്സരിച്ച ബിജെപിക്ക്9സീറ്റ്\nത്രിപുര ട്രൈബൽ കൗൺസിൽ തെര: 15 വര്‍ഷത്തെ ഇടത് ഭരണം തകര്‍ന്നു; 25 സീറ്റിന് പകരം ഇക്കുറി ഇടതിന് ഒരു സീറ്റ് മാത്രം; വട്ടപ്പൂജ്യത്തില് കോൺഗ്രസ്


Muslim League| ത്രിപുരയിലെ മുസ്‌ലിം വിരുദ്ധ കലാപം; സമഗ്ര അന്വേഷണം നടത്തി കുറ്റക്കാരെ ശിക്ഷിക്കണമെന്ന് മുസ്‌ലിംലീഗ്ർ Muslim League demands comprehensive probe in anti-Muslim riots in Tripura – News18 Malayalam\nMuslim League| ത്രിപുരയിലെ മുസ്‌ലിം വിരുദ്ധ കലാപം; സമഗ്ര അന്വേഷണം നടത്തി കുറ്റക്കാരെ ശിക്ഷിക്കണമെന്ന് മുസ്‌ലിംലീഗ്\nവനിതാ ലീഗ് ദേശീയ കമ്മിറ്റി പ്രസിഡന്റായി ഫാത്തിമ മുസഫറിനെ (തമിഴ്‌നാട്) തെരഞ്ഞെടുത്തു.\nLast Updated : November 06, 2021, 07:10 IST\nകോഴിക്കോട്: ത്രിപുരയിലെ (Tripura) ന്യൂനപക്ഷങ്ങൾക്കെതിരായ സംഘ്പരിവാർ (Sangh parivar) അതിക്രമങ്ങളിൽ ( attack against minorities) സമഗ്ര അന്വേഷണം നടത്തി കുറ്റക്കാരെ ശിക്ഷിക്കണമെന്ന് മുസ്ലിം ലീഗ് (Muslim League) ദേശീയ അഡ്വൈസറി കമ്മിറ്റിയുടെയും പ്രത്യേക ക്ഷണിതാക്കളുടെയും യോഗം ആവശ്യപ്പെട്ടു. സംസ്ഥാനത്ത് മുസ്‌ലിംകൾക്കെതിരെ അഴിഞ്ഞാടുന്ന അക്രമികൾക്കൊപ്പം നിൽക്കുകയാണ് ബിജെപി സർക്കാർ. അക്രമത്തിന് ഇരകളായവർക്ക് നീതി ലഭ്യമാക്കാനുള്ള ശ്രമങ്ങൾ പോലും അനുവദിക്കുന്നില്ലെന്നും മുസ്ലിംലീഗ് കുറ്റപ്പെടുത്തി.\nആർ.എസ്.എസ്, വി.എച്ച്.പി, ബജ്‌റംഗ്ദൾ തുടങ്ങിയ സംഘടനകളുടെ നേതൃത്വത്തിലാണ് ത്രിപുരയിൽ പള്ളികൾ തകർക്കുകയും മുസ്‌ലിം സ്ഥാപനങ്ങൾ കൊള്ളയടിക്കുകയും വീടുകൾ നശിപ്പിക്കുകയും ചെയ്തത്. പോലീസ് ഈ അക്രമങ്ങളെല്ലാ നോക്കി നിൽക്കുകയായിരുന്നു. ജനാധിപത്യ ഇന്ത്യക്ക് വലിയ നാണക്കേടുണ്ടാക്കുന്ന വാർത്തകളാണ് ത്രിപുരയിൽനിന്ന് വന്നുകൊണ്ടിരിക്കുന്നത്. ഈ അക്രമങ്ങൾ ഉടൻ അവസാനിപ്പിക്കുകയും സംഭവത്തിൽ സമഗ്രാന്വേഷണം നടത്തുകയും വേണമെന്ന് മുസ്‌ലിംലീഗ് ആവശ്യപ്പെട്ടു.\nയു.പി തെരഞ്ഞെടുപ്പ്, അസം കുടിയൊഴിപ്പിക്കൽ, ദേശീയ മെമ്പർഷിപ്പ് കാമ്പയിൻ, ദേശീയ ഫണ്ട് ശേഖരണം തുടങ്ങിയ കാര്യങ്ങളും യോഗം ചർച്ച ചെയ്തു. കോഴിക്കോട്, ചെന്നൈ എന്നിവിടങ്ങളിൽ ഹജ്ജ് എംബാർക്കേഷൻ പോയിന്റ് ആരംഭിക്കണമെന്നും യോഗം ആവശ്യപ്പെട്ടു. ദേശീയ പ്രസിഡന്റ് പ്രൊഫ. കെ.എം ഖാദർ മൊയ്തീൻ അധ്യക്ഷത വഹിച്ചു. ഡിസംബർ മൂന്ന് മുതൽ 10 വരെ ദേശീയതലത്തിൽ ഫണ്ട് ശേഖരണ കാമ്പയിൻ സംഘടിപ്പിക്കും. വിവിധ സംസ്ഥാനങ്ങളുടെ ചുമതല ഭാരവാഹികൾക്ക് നൽകി.\nദേശീയ ജനറൽ സെക്രട്ടറി പി.കെ കുഞ്ഞാലിക്കുട്ടി സ്വാഗതം പറഞ്ഞു. സയ്യിദ് സാദിഖലി ശിഹാബ് തങ്ങൾ, ഇ.ടി മുഹമ്മദ് ബഷീർ എം.പി, പി.വി അബ്ദുൽ വഹാബ് എം.പി, ഡോ. എം.പി അബ്ദുസ്സമദ് സമദാനി, അഡ്വ. ഇഖ്ബാൽ അഹമ്മദ്, ഖുർറം അനീസ് ഉമർ, കെ.പി.എ മജീദ് എം.എൽ.എ, പി.എം.എ സലാം, അഡ്വ. നൂർബിന റഷീദ്, അഡ്വ. ഫൈസൽ ബാബു, ടി.പി അഷ്‌റഫലി, എസ്.എച്ച് മുഹമ്മദ് അർഷദ്, ഡോ. മതീൻ ഖാൻ, കെ.എ.എം അബൂബക്കർ, നവാസ് കനി എം.പി, മുഹമ്മദ് തൗസീഫ്, എം.എസ്.എ ഷാജഹാൻ, എം. അബ്ദുൽ റഹ്‌മാൻ, എം.പി മൊയ്തീൻ കോയ എന്നിവർ സംബന്ധിച്ചു.\nഫാത്തിമ മുസഫർ വനിതാ ലീഗ് ദേശീയ പ്രസിഡന്റ്\nവനിതാ ലീഗ് ദേശീയ കമ്മിറ്റി പ്രസിഡന്റായി ഫാത്തിമ മുസഫറിനെ (തമിഴ്‌നാട്) തെരഞ്ഞെടുത്തു. മുസ്‌ലിംലീഗ് ദേശീയ അഡ്വൈസറി കമ്മിറ്റിയുടെയും പ്രത്യേക ക്ഷണിതാക്കളുടെയും യോഗത്തിലാണ് തീരുമാനം. ഇസ്‌ലാമിക് സ്റ്റഡീസിൽ ബിരുദാനന്തര ബിരുദവും നിയമബിരുദവും കരസ്ഥമാക്കിയ ഫാത്തിമ മുസഫർ മികച്ച പ്രഭാഷകയും സംഘാടകയുമാണ്. മുസ്‌ലിം പേഴ്‌സണൽ ലോ ബോർഡ്, തമിഴ്‌നാട് വഖഫ് ബോർഡ്, മുസ്ലിം വുമൺ എയിഡ് സൊസൈറ്റി, മുസ്ലിം വുമൺസ് അസോസിയേഷൻ എന്നിവയിൽ അംഗമാണ്. മികച്ച സാമൂഹിക പ്രവർത്തകയ്ക്കുള്ള രാജിവ് ഗാന്ധി മൂപ്പനാർ അവാർഡ്, ലൈഫ് ടൈം അച്ചീവ്‌മെന്റ് അവാർഡ്, 2020ൽ മെഗാ ടി.വിയുടെ വുമൺ ഓഫ് ദി ഇയർ അവാർഡ് തുടങ്ങി നിരവധി പുരസ്‌ക്കാരങ്ങൾ നേടിയിട്ടുണ്ട്.\nFirst published: November 06, 2021, 07:10 IST\nIndian Union Muslim League (IUML)muslim leaguetripura


മലങ്കര ഓർത്തഡോക്സ് സഭ ആഗ്രഹിക്കുന്നത് ശാശ്വതസമാധാനം: പ. കാതോലിക്കാ ബാവാ | Malankara Orthodox TV\nHH Catholicose Press Meet\nPosted by Punchakonam Achen on Freitag, 16. Februar 2018\n1. മലങ്കര ഓർത്തഡോക്സ് സുറിയാനി സഭ സമാധാനമാണ് എന്നും ആഗ്രഹിക്കുന്നത്. സഭയിലെ ഇടവക പള്ളികളെല്ലാം സമാധാനപൂർവ്വം ഭരിക്കപ്പെടണമെന്നും സഭാവിശ്വാസികൾ ക്രിസ്തീയ വിശ്വാസത്തിലും സഭാ ജീവിതനിഷ്‌ഠയിലും അടിയുറച്ച് സഭയുടെ ഘടനകളോടുള്ള വിധേയത്വത്തിലും അച്ചടക്കത്തിലും നിലനിൽക്കണമെന്നും സഭ ആഗ്രഹിക്കുന്നു. 2017 ജൂലൈ മാസം 3–ാം തീയതി ബഹുമാനപ്പെട്ട സുപ്രീം കോടതിയിൽ നിന്നുണ്ടായ വിധി, പാത്രിയർക്കീസ് വിഭാഗം എന്ന് വിശേഷിപ്പിക്കപ്പെടുന്ന ഒരു സമൂഹം ബഹുമാനപ്പെട്ട സുപ്രിംകോടതിയിൽ സമർപ്പിച്ച അപ്പീലിന്മേൽ ഉണ്ടായ തീർപ്പാണ്. ഈ വിധിതീർപ്പ് സഭയിൽ സമാധാനം സ്ഥാപിക്കുവാനും വിശ്വാസികളേവരും തർക്കവിതർക്കങ്ങൾ അവസാനിപ്പിച്ച് വ്യക്തമായി നിർവ്വചിക്കപ്പെട്ടിട്ടുള്ള ഒരു സംവിധാനത്തിന് കീഴിൽ സമാധാനപൂർവ്വം നിലകൊള്ളുവാനും അങ്ങേയറ്റം സഹായകമായ സുവർണ്ണ രേഖയായാണ് കണക്കാക്കപ്പെടുന്നത്.\n2. 1934 ലെ സഭാ ഭരണഘടനയുടെയും മറ്റു ഭരണക്രമങ്ങളുടെയും അടിസ്ഥാനത്തിൽ, വ്യവസ്ഥാപിതമായ മാർഗങ്ങളിൽക്കൂടി ഭരിക്കപ്പെട്ടുകൊണ്ടിരുന്ന സഭയിൽ 1970 മുതൽ പ്രശ്‌നങ്ങൾ ഉണ്ടായപ്പോൾ, പലപ്പോഴും മ?്യസ്ഥന്മാർ ഇടപെടുകയും ഗവൺമെന്റ് അധികാരികളുടെ സാന്നി?്യത്തിൽ പല എഗ്രിമെന്റുകളും ഉണ്ടാക്കുകയും ചെയ്‌തിരുന്നു. എന്നാൽ അവയെല്ലാം ലംഘിക്കപ്പെടുകയും, പലപ്പോഴും സമാധാന ഭഞ്ജനമുണ്ടാക്കപ്പെടുകയും, മലങ്കരസഭയുടെ പള്ളികൾ അനധികൃതമായി കൈയ്യേറപ്പെടുകയും, ഇവിടെ ഒരുഭരണക്രമം നിലനിൽക്കുമ്പോൾ പുതിയ ഭരണക്രമങ്ങൾ രൂപീകരിക്കപ്പെടുകയും ചെയ്‌ത സാഹചര്യത്തിൽ, ഒരു ജനാധിപത്യസംവിധാനത്തിന്റെ ഭാഗമായ ജൂഡീഷ്യറി ഈ വിഷയത്തിൽ ഇടപെട്ട് തീർപ്പ് കൽപിക്കുക എന്ന ഉദ്ദേശ്യത്തോടുകൂടിയും സമാധാനസ്ഥാപനത്തിനുമാണ് കോടതികളെ സമീപിക്കുവാ? സഭ പലപ്പോഴും നിർബന്ധിതമായത്.\n3. ഒരു ജനാധിപത്യരാജ്യത്തിൽ അധികാരമുള്ള മ?്യസ്ഥനാണ് നീതിന്യായ കോടതി. ഇരുവിഭാഗങ്ങളുടെയും പക്കലുള്ള തെളിവുകളും രേഖകളും ഉൾപ്പെടെ പരിശോധിച്ചതിന് ശേഷമാണല്ലോ കോടതികൾ വിധി പ്രസ്താവിക്കുന്നത്. ജനാധിപത്യം, ഭൂരിപക്ഷം, രേഖകൾ എന്നിവയുടെ അടിസ്ഥാനത്തിലുള്ള എല്ലാ വാദഗതികളും നീതിന്യായ കോടതികൾ സവിസ്തരം പരിഗണിച്ചതിന് ശേഷമാണ് ബഹുമാനപ്പെട്ട സുപ്രീംകോടതി വിധി പ്രസ്താവിച്ചിട്ടുള്ളത്. ആ വിധി നടപ്പാക്കുന്നത് തന്നെ പ്രശ്‌നപരിഹാരത്തിനുള്ള അംഗീകൃത നടപടിയാണ്. എന്നാൽ നീതിന്യായ കോടതിയുടെ മ?്യസ്ഥത അംഗീകരിക്കാ? കൂട്ടാക്കാത്തവർ മറ്റു മ?്യസ്ഥന്മാരെ ചെവിക്കൊള്ളുമോ. 1995 – ൽ സഭാകേസ് സുപ്രീം കോടതിയിൽ നടക്കുന്ന സമയത്ത് ജഡ്‌ജിമാർ ഇരുകക്ഷികളോടും ചോദിച്ചതാണ്, നിങ്ങൾക്ക് കോടതിക്കുപുറത്ത് മറ്റു മ?്യസ്ഥന്മാരെ വച്ച് ഒരു തീർപ്പ് ഉണ്ടാക്കരുതോ എന്ന്. അന്ന് ഇരുവിഭാഗവും തങ്ങൾക്ക് കോടതി നടപടികളിൽ പൂർണ്ണ വിശ്വാസം ഉണ്ടെന്നും, കോടതിയുടെ തീർപ്പ് സ്വീകാര്യമാണ് എന്നും പറഞ്ഞിരുന്നു. ഇപ്പോൾ 2017 ജൂലൈ3–ലെ വിധി തങ്ങൾക്ക് പ്രതികൂലമായപ്പോൾ പാത്രിയർക്കീസ് വിഭാഗം കോടതിയെ ചോദ്യം ചെയ്യുന്നതും കോടതിയിൽ ക്രമക്കേട് ഉണ്ടെന്ന് ആരോപിക്കുന്നതും കോടതിയുടെ നിക്ഷ്‌പക്ഷതയിൽ പോലും സംശയം ഉന്നയിക്കുന്നതും കോടതിയലക്ഷ്യത്തിന്റെ പരിധിയിൽ വരും എന്ന് മറന്നുപോകരുത്. കോടതിവിധികൾ ഓർത്തഡോക്സ് പക്ഷം വിലകൊടുത്തു വാങ്ങിയതാണ് എന്ന പ്രസ്താവനപോലും ഉണ്ടായിട്ടുണ്ടെന്ന് കാണുന്നു. അത് ദൈവം ക്ഷമിക്കട്ടെ.\n4. പാത്രിയർക്കീസ് വിഭാഗത്തിലെ ആളുകളുടെ സ്വത്താണ് പള്ളികൾ എന്നാണല്ലോ തോമസ് പ്രഥമ? ബാവായുടെ വാദം. മലങ്കര സഭ ഒരു ട്രസ്റ്റാണ്. സഭയുടെ സ്വത്തുക്കളും, ഇടവകപള്ളികളും എല്ലാം അതിൽ ഉൾപ്പെടും. ആരൊക്കെ എന്തൊക്കെ ത്യാഗം സഹിച്ച് നിർമ്മിച്ചവയായാലും, ഒരു ട്രസ്റ്റിന്റെ ഭാഗമായിക്കഴിഞ്ഞാൽ പിന്നെ നിർമ്മിച്ചവനും, അതിനുവേണ്ടി പണം മുടക്കിയവനും അതിന്മേൽ അവകാശമില്ല. ട്രസ്റ്റിൽ നിക്ഷിപ്‌തമായിരിക്കുന്ന സ്വത്തുക്കളൊന്നും ആരുടെയും സ്വന്തമല്ല. അവകാശമുള്ളവർ ട്രസ്റ്റിന്റെ ഭരണംനടത്തും. മലങ്കര സഭ ഭരിക്കപ്പെടേണ്ടത് 1934 ലെ ഭരണഘടന അനുസരിച്ചാണെന്ന് കേരളഹൈക്കോടതിയും, ഇ?ഡ്യയിലെ പരോമോന്നത കോടതിയും പലപ്രാവശ്യം വിധിച്ചു കഴിഞ്ഞു. എന്നിട്ടും ഇതിനെയൊന്നും തങ്ങൾ ബഹുമാനിക്കില്ല എന്ന നിലപാട് ഖേദകരമാണ്. 1934–ൽ നിലവിൽവന്നതും ബഹുമാനപ്പെട്ട സുപ്രീംകോടതി അംഗീകരിച്ചതുമായ ഭരണഘടന പ്രകാരം ഇടവക ഭരണം നടത്തുക എന്നതുകൊണ്ട് ഉദ്ദേശിക്കുന്നത് സഭയുടെ ചിട്ടകൾ പാലിച്ചുകൊണ്ട് സഭാംഗങ്ങളായ വിശ്വാസികൾ ഇടവക ഭരണത്തിൽ അവർക്കർഹമായ പങ്ക് വഹിക്കുക എന്നുതന്നെയാണ്. ഇടവകകളുടെ സ്വത്തുക്കൾ സഭാ കേന്ദ്രം പിടിച്ചടക്കുവാ? ശ്രമം നടത്തുന്നു എന്ന പ്രചരണം സത്യത്തിന് നിരക്കാത്തതാണ്.\n5. കേരളത്തിലെ ഇതര ക്രൈസ്തവ സമൂഹങ്ങളെയും സർക്കാരിനെയും എന്തിന് കുറ്റപ്പെടുത്തുന്നു. ബഹു. സുപ്രീം കോടതി തീർപ്പു കൽപ്പിച്ചിരിക്കുന്ന വിഷയം ഇ?ഡ്യയിലെ ഒരുപൗരനും ചോദ്യം ചെയ്യാ? അവകാശമില്ല എന്ന ബോധ്യം സഭാ നേതാക്കൾക്കും സാമൂഹ്യ നേതാക്കൾക്കും സർക്കാരിനും ഉള്ളതുകൊണ്ടാണ് അവർ മൗനം അവലംബിക്കുന്നത്. സുപ്രീം കോടതിയുടെ തീർപ്പ് രാജ്യത്തിന്റെ നിയമമാണെന്ന തത്വം മനസ്സിലാക്കി ആയത് നടപ്പാക്കലാണ് സർക്കാരിന്റെ ദൗത്യം.\n6. അനധികൃതമായി ഒരു പള്ളിയും ഒരു സ്ഥാപനവും കൈയടക്കുവാ? ഓർത്തഡോക്സ് സഭ ശ്രമിച്ചിട്ടില്ല, ശ്രമിക്കുകയുമില്ല. എന്നാൽ സഭയുടെ പുരാതന സ്വത്തുക്കളൊന്നും കൈയേറുവാ? അനുവദിക്കയില്ല. അവ സഭയുടെതാണ്. എത്ര കാലം കഴിഞ്ഞാലും അത് സഭയുടെതായി നിലനിൽക്കും. ഓരോകാലത്തും സഭ ആരു ഭരിക്കുന്നുവോ അവർ അതു ഭരിക്കും. അത് വെട്ടിമുറിക്കുവാനുള്ളതല്ല. സംഘർഷം ഉണ്ടാക്കും എന്ന പ്രതീതി സൃഷ്‌ടിച്ച് കോടതി ഉത്തരവിനെ വെല്ലുവിളിക്കാ? ശ്രമിക്കുന്നതും ഇഷ്‌ടമില്ലാത്ത ഉത്തരവുകൾ ഉണ്ടായാൽ സംഘർഷമുണ്ടാകുമെന്ന ധാരണപരത്താ? ആസൂത്രിത നീക്കം നടത്തുന്നതും സംഭവിച്ചേക്കാമെന്നും ആയത് ഒരു കാരണവശാലും അംഗീകരിക്കാനാവില്ല എന്നും ബഹുമാനപ്പെട്ട സുപ്രീംകോടതി പരാമർശിച്ചിട്ടുള്ളത് മാധ്യമങ്ങൾ പ്രസി?ീകരിച്ചിട്ടുണ്ടല്ലോ.\n7. സഭാവിശ്വാസികളുടെ ആത്മീകവും ലൗകികവുമായ ഒരാവശ്യങ്ങളും സഭ മുടക്കുകയില്ല. ശവസംസക്കാരം തടസപ്പെടുത്തുന്നു എന്നത് വെറും ആരോപണമാണ്. മരിച്ചവർക്കായുള്ള ചരമ വാർഷികവും, പ്രത്യേകപ്രാർത്ഥനകളും ഒന്നും നടത്തുന്നതിന് സഭ തടസം നിൽക്കുന്നില്ല. ഒരോ പള്ളിയിലും കർമ്മങ്ങൾ നടത്തുവാ? നിയമപരമായി അവകാശമുള്ള വൈദികരുടെ നേതൃത്വത്തിലാവണം കർമ്മങ്ങൾ നടത്തപ്പെടേണ്ടത്. അല്ലാതെ വരുമ്പോഴാണ് പ്രശ്‌നങ്ങൾ ഉണ്ടാകുന്നത്. സമാധാനവും ഐക്യവും ആഗ്രഹിക്കുന്നവർ യു?ത്തിനുള്ള വെല്ലുവിളി അവസാനിപ്പിക്കണം. രാജ്യത്തെ നിയമങ്ങൾ അനുസരിക്കണം.


April 22, 2018 , സാംസി കൊടുമണ്\n2018 ഏപ്രില് എട്ടാം തിയ്യതി കെ. സി. എ. എന്. എയില് വെച്ച്, ജോണ് വേറ്റത്തിന്റെ അദ്ധ്യക്ഷതില് കൂടിയ യോഗത്തില് അമേരിക്കയിലെ പ്രസിദ്ധ സാഹിത്യകാരന് സുധീര് പണിക്കവീട്ടിലിന്റെ രണ്ടാം പുസ്തകമായ അക്ഷരക്കൊയ്ത്ത് ചര്‍ച്ച ചെയ്തു. സാംസി കൊടുമണ് സദസിനെ സ്വാഗതം ചെയ്യുന്നതിനൊപ്പം കവിയേയും കവിതയേയും അന്മായി സദസ്യര്‍ക്ക് പാരിചയപ്പെടുത്തി.\nപ്രേമഭിഷുവായകവി, കാവ്യസുന്ദരിയെ പ്രണയിച്ചുകൊണ്ടേയിരിക്കുന്നു. കവി പലപ്പോഴും ഒരു ഭാവഗായകനായി മാറുന്നത് നമുക്ക് കാണാന് കഴിയും. മലയാള കവിതയെ ജനകീയമാക്കിയ ചങ്ങമ്പുഴയുടെ സ്വാധീനം ഈ സമാഹരത്തിലെ പലകവിതകളിലും കാണുന്നുണ്ടെന്ന് സാംസി കൊടുമണ് നിരീക്ഷിച്ചു. കാവ്യദേവതയ്ക്കുള്ള തന്റെ അര്‍ച്ചനയായ പൂക്കുട്ടയില് നറുമണമുള്ള പൂക്കള്‍ക്കൊപ്പം അന്ം മണം കുറഞ്ഞതും, അന്ാന്ം വാടാന് തുടങ്ങതുമായ പൂക്കള് കണ്ടേക്കാം. എന്നാല് അര്‍ച്ചകന്റെ അര്‍പ്പണബോധത്തെ തിരിച്ചറിയുന്ന ആര്‍ക്കും ഈ കവിതകളെ സ്‌നേഹിക്കാതിരിക്കാന് കഴിയില്ല. കഥ, കവിത, ലേഖനം, നിരൂപണം, ഹലിതം, തര്‍ജ്ജിമ എന്നിങ്ങനെ സാഹിത്യത്തിന്റെ സര്‍വ്വമേഖലകളും നന്നായി വഴങ്ങുന്ന സുധീര് പണീക്കവീട്ടില് ആള്‍ക്കൂട്ടങ്ങളില് നിന്നും ഒഴിഞ്ഞ് തന്റെ സാഹിത്യ അന്തഃപുരത്തില് ഒരു താപസനെപ്പൊലെ കഴിയുന്നു. എന്നാല് ഒരു കാലത്ത് അദ്ദേഹം സാഹിത്യ സദസ്സുകളിലൊക്കെ സജിവമായിരുന്നു. ചില വേദികളില്‍നിന്നും അദ്ദേഹത്തിനുണ്ടായ തിക്ത അനുഭവങ്ങള് പൊതുവേദികളില് നിന്നും അദ്ദേഹത്തെ അകറ്റി.\nസുധീറിന്റെ കവിതകള് ജീവിതത്തിന്റെ ഏടുകളില്‍നിന്നും ചീന്തിയെടുത്ത ചില നിമിഷങ്ങളുടെ കാവ്യാവിഷ്കാരമാണ്. വിഷയങ്ങള് തിരഞ്ഞുപിടിച്ച് യാന്ത്രികമായി ഉണ്ടാക്കുന്ന ചില കവിതളില്‍നിന്നും വ്യത്യസ്തമായി, സ്വഭാവികമായി ഉരുത്തിരിയുന്ന കാവ്യ സമ്പര്‍ഭങ്ങളെ ലളിതാമായ പദാവലികളാല് കോര്‍ത്തിണക്കുന്നതിനാല് ഈ കവിതകള് മിക്കതും കാവ്യാത്മകം എന്നപോലെ ഗാനാത്മകവും ആകുന്നു. ഈ കവിതാ സമാഹാരത്തിലെ ഏതെങ്കിലും കവിതകള് നിങ്ങളുടെ അന്തരാത്മാവുമായി സംവദിക്കുന്നുണ്ടെങ്കില് കവിയുടെ കാവ്യോദ്ദേശം സഫലമായി എന്നു കരുതാം. സുധീര് പണിക്കവീട്ടില് അമേരിക്കന് മലയാള സഹിത്യത്തിനുവേണ്ടി ചെയ്തുവരുന്ന എല്ലാസേവനങ്ങളേയും ആദരിച്ചുകൊണ്ട്, വിചാരവേദിയില് ഇന്നു നടക്കുന്ന ഈ ചര്‍ച്ച, അമേരിക്കന് മലയാള സാഹിത്യലോകം അദ്ദേഹത്തിനു കൊടുക്കുന്ന ആദരവായി കണക്കാക്കണമെന്ന് സംസി കൊടുമണ് അഭ്യര്‍ത്ഥിച്ചു.\nമുഖ്യ പ്രഭാഷകനായിരുന്ന പ്രൊഫ. ജോസഫ് ചെറുവേലില് അദ്ദേഹത്തിന്റെ പ്രഭാഷണത്തില് പ്രധാനമായും, സുധീര് പണിക്കവീട്ടിലുമായി, ഏതാണ്ട് ഇരുപത്തെട്ടുവര്‍ഷത്തില് കൂടുതലായുള്ള വ്യക്തിബന്ധത്തെçറിച്ചാണ് പറഞ്ഞത്. ഷെയ്ക്‌സ്പീയറിന്റെ കരുത്തനായ ഒരു കഥാപാത്രമായ ബ്രുട്ടസിനെപ്പറ്റി മറ്റൊരു കഥാപാത്രം പറഞ്ഞത് “ഹി വാസ് ആന് ഐഡലിസ്റ്റ്’ എന്നായിരുന്നു അതെ നിര്‍വചനം സുധിറിനും നന്നായി ഇണങ്ങും. ന്യൂയോര്‍ക്കില് ആദ്യമായി ഒരു സാഹിത്യ സദസ്സ് (സര്‍ഗവേദി) സംഘടിപ്പിçന്നത്, താനും സുധീര് പണിക്കവീട്ടിലും ഉള്‍പ്പടെ എട്ടുപേര് ചേര്‍ന്നാണന്ന ചരിത്രവും അദ്ദേഹം ഓര്‍മ്മിപ്പിക്കയൂണ്ടായി.\nനിരന്തരം എഴുതുന്ന സുധീര് പണിക്കവീട്ടില് നിഷ്പക്ഷനായ ഒê നിരൂപകനാണന്നും, കൃതിയിലെ നന്മകത്തൊന് ശ്രമിക്കുന്ന ആളാണന്നും, സുധീറിന് കവിത കാമിനിയും, നിരൂപണം ഭാര്യയുമാണന്ന് പ്രൊഫ. ചെറുവേലി നിരീക്ഷിച്ചു. സുധീര് നൈര്‍മല്ല്യമുള്ള ഹൃദയത്തിനുടമായണന്ന്, നീലçയിലിലെ “എല്ലാരും ചെല്ലണ്….എല്ലാരും ചൊല്ലണ്…’ എന്ന നാലുവരികള് പാടിക്കൊദ്ദേഹം വിവരിച്ചു. സുധീര് പണിക്കവീട്ടിലിന് എല്ലാ നന്മകളും നേര്‍ന്നു.\nവേറ്റം ജോണ് തന്റെ അദ്ധ്യക്ഷപ്രസംഗത്തില് ഭാവനാ സമ്പന്നനായ കവി തന്റെ സര്‍ഗ്ഗഭാവന വ്യത്യസ്ത വിഷയങ്ങളെ ആധാരമാക്കി കാവ്യഗുണങ്ങളുള്ള കവിതകല് രചിച്ച് നമ്മെ കാവ്യ ലോകത്തേക്ക് നടത്തുന്നു എന്നു പറഞ്ഞു. സമഭാവനയുള്ള ഒരു മനുഷ്യസ്‌നേഹിയാണ് സുധീര് പണീക്കവീടില് എന്നും പറഞ്ഞു. ഈ സമാഹാരത്തിലെ അദ്ദേഹത്തിനിഷ്ടപ്പെട്ട പല കവിതളേയും തൊട്ടു തലോടി കടന്നു പോയി. ആവര്‍ത്തന വിരസത ഒഴുവാക്കാനായി, ഇ-മലയാളിയില് ഈ കവിതാ സമാഹാരത്തെçറിച്ച് എഴുതിയ അഭിപ്രായങ്ങള് ആവര്‍ത്തുന്നില്ലെന്നും, തന്ര്യമുള്ളവര്‍ക്ക് ആ ലേഖനം വായിക്കാവുന്നതാണന്നും അദ്ദേഹം പറഞ്ഞു. കൂടുതല് എഴുതനുള്ള ആരോഗ്യവും ആയിസുമുാകട്ടേ എന്നദ്ദേഹം ആശംസിച്ചു.\nകെ. കെ. ജോണ്‍സണ് കവിയുടെ അസാന്നിദ്ധ്യത്തെ സൂചിപ്പിച്ചു കൊാണ് തന്റെ സംഭാഷണം ആരംഭിച്ചത്. കവിതകളേക്കാള് സുധീര് പണിക്കവീട്ടിലിനു ഗദ്യങ്ങള് ഏറെവഴങ്ങുന്നുണ്ടെന്നും ജോണ്‍സന് കൂട്ടിച്ചേര്‍ത്തു. ഈ കവിതാ സമാഹാരത്തിലെ തനിക്കേറ്റവും ഇഷ്ടപ്പെട്ട കവിതയായ, “കരയെവിടെ’ എന്ന കവിത ഈണത്തില് ചൊല്ലിയപ്പോള് ആ കവിത ഒരു പ്രത്യേക ഭാവതലത്തിലേക്ക് ഉയരുന്നതായി ശ്രോതാക്കള്‍ക്ക് തോന്നി. മികച്ച നിരൂപണങ്ങളെഴുതുന്ന സുധീര് പണിക്കവീട്ടിലിന് എല്ലാ നന്മകളും ആശംസിച്ചു.\nപ്രണയ ഗായകന്റെ അക്ഷരക്കൊയ്ത്ത്, കവിക്ക് പാരമ്പര്യമായി കിട്ടിയ സിദ്ധിയാണന്ന് ഡോ. നനന്ദകുമാര് പറഞ്ഞു. മുത്തശ്ശിയില് നിന്നും പകര്‍ന്നുകിട്ടിയ കാവ്യ പാരമ്പ്യത്തെ നിത്യ സേവയാല് പരിപോഷിപ്പിച്ചുപോന്നു. നിരന്തരം എഴുതിക്കൊിരിക്കുന്ന സുധിര് പ്രേമനിര്‍ഭരമായ അനേകം കവിതള് എഴുതിയിട്ടുണ്ട്. വാലന്റെയിന് ദിനാശംസകള് അര്‍പ്പിച്ചുകൊണ്ട് ഇവിടെ ഏറ്റവു കൂടുതല് മലയാള കവിതള് എഴുതിയ ആള് സുധീ പണീക്കവീട്ടില് ആയിരിക്കുമെന്നും ഡോ. നന്ദകുമാര് പറഞ്ഞു. “കൊയ്ത്തുപാട്ട്, ഉപാസന, കവിയുടെഘാതകന്, ഞാന് പാലാക്കാരന്’ എന്നീ കവിതകളെ ആധാരമാക്കി, കവിയുടേയും, കവിതകളുടെയും ഉള്ളിലേക്ക് പ്രഭാഷകന് കടക്കുകയുണ്ടായി. അമേരിക്കന് മലായാളി എഴുത്തുകാരുടെ സുഹൃത്തായ സുധീര് പണീക്കവീട്ടില് നിന്നും ഇനിയും ധാരാളം കൃതികള് ഉണ്ടാകട്ടെയെന്നദ്ദേഹം ആശംശിച്ചു.\nരാജു തോമസ്, ജോസ് ചെരിപുറം എന്നിവര് കവിയുമായുള്ള വ്യകതി ബന്ധത്തെക്കുറിച്ച് ആഴത്തില് പറയുകയും, ഈ കവിതാ സമാഹാരത്തിനും, സുധീര് പണിക്കവീട്ടിലിനും എല്ലാ മംഗളങ്ങളും നേരുകയുമുണ്ടായി.


ലോക്ക്ഡൗണിൽ പ്രേക്ഷകർക്ക് മുന്നിൽ യോഗയുമായി ശ്രിയ ശരൺ; വീഡിയോ വൈറൽ [VIDEO]\nActress Shriya Saran's Yoga video goes viral\nശ്രിയ ശരണെ അറിയാത്ത സിനിമ സ്നേഹികൾ വളരെ കുറവാണ്. രജനികാന്ത്, ചിരഞ്ജീവി, മഹേഷ് ബാബു, വിജയ്, വിക്രം, ധനുഷ് എന്നിങ്ങനെ മുൻനിര നായകന്മാർക്കൊപ്പം താരം അഭിനയിച്ചിട്ടുണ്ട്. മികച്ചൊരു നർത്തകി കൂടിയായ ശ്രിയ ഈ ലോക്ക് ഡൗൺ കാലത്ത് സോഷ്യൽ മീഡിയയിലൂടെ പ്രേക്ഷകരുമായി സ്ഥിരം സംവദിക്കാറുണ്ട്. ഭർത്താവ് ആന്ദ്രേയ് കോസ്‌ച്ചീവിനൊപ്പമാണ് താരം മിക്കവാറും പ്രേക്ഷകർക്ക് മുന്നിലെത്താറുള്ളത്.\nയോഗയും കോറോണയെ കുറിച്ച് ഡോക്ടർമാരുമായുള്ള ലൈവ് കൂടിക്കാഴ്ചകളുമൊക്കെയായി സോഷ്യൽ മീഡിയയിൽ നിറഞ്ഞു നിൽക്കുന്ന പ്രേക്ഷകരുടെ പ്രിയ നായികയുടെ ഒരു യോഗ വീഡിയോയാണ് ഇപ്പോൾ സോഷ്യൽ മീഡിയ നിറഞ്ഞു നിൽക്കുന്നത്. ഗംഭീര പ്രതികരണമാണ് വീഡിയോക്ക് ലഭിച്ചു കൊണ്ടിരിക്കുന്നത്.\nമോഡലിങ്ങിൽ തിളങ്ങിനിന്ന ശ്രീയ 2001 ൽ ആയിരുന്നു തെന്നിന്ത്യൻ സിനിമയിലേക്കുള്ള അരങ്ങേറ്റം നടത്തിയത്. ഇഷ്ടം എന്ന തെലുങ്ക് സിനിമ ആയിരുന്നു ശ്രീയയുടെ ആദ്യ സിനിമ.പിന്നീട് ഹിന്ദി, കന്നഡ,മലയാളം എന്നീ ഭാഷകളിലായി നിരവധി സിനിമകളിൽ നായികയായി അഭിനയിച്ചു. പൃഥ്വിരാജിന്റെ നായികയായി മമ്മൂട്ടി ചിത്രം പോക്കിരിരാജയിലൂടെയാണ് മലയാളത്തിൽ അരങ്ങേറ്റം.പിന്നീട് മോഹൻലാൽ നായകനായ കാസനോവയിലും നായികയായി അഭിനയിച്ചു. കാർത്തിക് നരൈൻ നായകനാകുന്ന നരകാസുരൻ എന്ന ചിത്രമാണ് ശ്രീയയുടേതായി വരുവാനിരിക്കുന്ന പുതിയ സിനിമ.\nActress Shriya Saran's Yoga video goes viral ലോക്ക്ഡൗണിൽ പ്രേക്ഷകർക്ക് മുന്നിൽ യോഗയുമായി ശ്രിയ ശരൺ; വീഡിയോ വൈറൽ\nPrevious Articleജയകൃഷ്ണനോ അതോ ചന്തുവോ ? അവസരം കിട്ടിയാൽ ഏത് കഥാപാത്രത്തെ അവതരിപ്പിക്കും…തുറന്ന് പറഞ്ഞ് ഫഹദ്\nNext Article 35 കോടിയിൽ ദുൽഖറിന്റെ കുറുപ്പ് !! സെക്കന്റ് ലുക്ക് പോസ്റ്റർ പുറത്തിറങ്ങി


കർത്താവിന്റെ പ്രാർത്ഥന പ്രാർത്ഥിക്കുന്നതിനുള്ള ഫലപ്രദമായ മാർഗ്ഗമായിരിക്കുന്നത് എന്തുകൊണ്ട് | പ്രാർത്ഥന പോയിന്റുകൾ\nHome ബൈബിൾ വാക്യങ്ങൾ എന്തുകൊണ്ടാണ് കർത്താവിന്റെ പ്രാർത്ഥന പ്രാർത്ഥിക്കാനുള്ള ഫലപ്രദമായ മാർഗ്ഗം\nഎന്തുകൊണ്ടാണ് കർത്താവിന്റെ പ്രാർത്ഥന പ്രാർത്ഥിക്കാനുള്ള ഫലപ്രദമായ മാർഗ്ഗം\nകർത്താവിന്റെ പ്രാർത്ഥന പ്രാർത്ഥിക്കുന്നതിനുള്ള ഫലപ്രദമായ മാർഗ്ഗമായിരിക്കുന്നത് എന്തുകൊണ്ടാണെന്ന് ഇന്ന് നാം കൈകാര്യം ചെയ്യും. മത്തായി 6-ാ‍ം അധ്യായത്തിലെ സുവിശേഷത്തിൽ, പ്രാർഥിക്കാനുള്ള ഒരു തികഞ്ഞ മാർഗം യേശു നമുക്കു നൽകി. അതിനുമുമ്പ്, ആളുകൾക്ക് പ്രാർത്ഥിക്കാനുള്ള ശരിയായ മാർഗം അറിയില്ലെന്നും അവർക്ക് പ്രാർത്ഥനയുടെ രീതി അറിയില്ലെന്നും വ്യക്തമായിരുന്നു.\nഅതിനാൽ മത്തായി 6-ാ‍ം അധ്യായത്തിലെ തുടർന്നുള്ള വാക്യങ്ങളിൽ യേശു അവരോടു സംസാരിച്ചു സ്വർഗ്ഗസ്ഥനായ ഞങ്ങളുടെ പിതാവേ, നിന്റെ നാമം വിശുദ്ധീകരിക്കപ്പെടേണമേ. നിന്റെ രാജ്യം വരുന്നു, നിന്റെ ഇഷ്ടം സ്വർഗ്ഗത്തിലെന്നപോലെ ഭൂമിയിലും ആകും. ഈ ദിവസം ഞങ്ങളുടെ ദൈനംദിന അപ്പം ഞങ്ങൾക്ക് തരുക, ഞങ്ങളോട് അതിക്രമം കാണിക്കുന്നവരോട് ക്ഷമിക്കുന്നതിനാൽ ഞങ്ങളുടെ അതിക്രമങ്ങൾ ക്ഷമിക്കുക. ഞങ്ങളെ പരീക്ഷയിലേക്കു നയിക്കാതെ എല്ലാ തിന്മയിൽ നിന്നും ഞങ്ങളെ വിടുവിക്കേണമേ. രാജ്യം, ശക്തി, മഹത്വം എന്നേക്കും നിന്റെ. ആമേൻ.\nമിക്ക വിശ്വാസികളും ഈ പ്രാർത്ഥന ഇനി പറയാൻ പോലും മെനക്കെടുന്നില്ല. കർത്താവിന്റെ പ്രാർത്ഥന പറഞ്ഞ് തങ്ങളുടെ പ്രശ്‌നങ്ങൾ പരിഹരിക്കപ്പെടുമെന്ന് പലരും വിശ്വസിക്കുന്നില്ല. ഈ പ്രാർത്ഥന എങ്ങനെ ചെയ്യണമെന്ന് ആളുകളെ പഠിപ്പിച്ചത് ക്രിസ്തുവാണെന്ന് ഓർക്കുക. ഈ പ്രാർത്ഥനയുടെ ഫലപ്രാപ്തി മനസിലാക്കാൻ, പ്രാർത്ഥനയുടെ ചില ഭാഗങ്ങൾ വേഗത്തിൽ എടുത്തുകാണിക്കാം.\nഅത് ദൈവത്തെ സർവ്വശക്തനായി അംഗീകരിക്കുന്നു\nനിന്റെ നാമം വിശുദ്ധീകരിക്കുക\nവിശിഷ്ടമായ ബഹുമാനം. നമ്മുടെ പരമ്പരാഗത രീതിയിലുള്ള പ്രാർത്ഥന പ്രാർത്ഥിക്കുമ്പോൾ, ആദ്യം നാം ദൈവത്തെ സ്തുതിക്കുന്നതിലൂടെ ബഹുമാനിക്കുക എന്നതാണ്. പിഹിലിയാപ്യർ 4:6ഒന്നിനെക്കുറിച്ചും ഉത്‌കണ്‌ഠാകുലരാകുക, എന്നാൽ എല്ലാ കാര്യങ്ങളിലും പ്രാർത്ഥനയോടും അപേക്ഷയോടും നന്ദിപറഞ്ഞുകൊണ്ടും നിങ്ങളുടെ അപേക്ഷകൾ ദൈവത്തെ അറിയിക്കട്ടെ. നാം ഒന്നിനും വേണ്ടി വിഷമിക്കേണ്ടതില്ലെന്ന് തിരുവെഴുത്ത് ഉദ്‌ബോധിപ്പിക്കുന്നു, എന്നാൽ നന്ദി, പ്രാർത്ഥന എന്നിവയിലൂടെ നമ്മുടെ ഉദ്ദേശ്യങ്ങൾ ദൈവത്തെ അറിയിക്കണം.\nനാം പ്രാർത്ഥിക്കുമ്പോൾ ദൈവത്തിന്റെ പരമാധികാരം തിരിച്ചറിയേണ്ടത് പ്രധാനമാണ്. നാം ദൈവത്തെക്കൂടാതെ ഒന്നുമില്ല എന്ന വസ്തുത നാം അംഗീകരിക്കണം. ദൈവമാണ് സർവശക്തൻ എന്ന് തിരിച്ചറിയുന്നത് ദൈവത്തെ നമ്മുടെ ജീവിതത്തിൽ ദൈവത്തിന്റെ സ്ഥാനത്ത് നിർത്തുന്നു. ദൈവം എല്ലാം ശക്തനാണെന്ന വസ്തുത നാം അംഗീകരിക്കണം. നിങ്ങളുടെ പേരിന്റെ അർത്ഥം ഇതാണ്.\nഇത് ഞങ്ങളുടെ അഭ്യർത്ഥന അറിയുന്നു\nഈ ദിവസം ഞങ്ങളുടെ ദൈനംദിന ബ്രെഡ് ഞങ്ങൾക്ക് നൽകുക\nനാം ശ്രദ്ധിക്കാത്ത പ്രാർത്ഥനയുടെ ഭാഗമാണിത്. മിക്കപ്പോഴും, മിക്ക വിശ്വാസികളും പ്രാർത്ഥിക്കുന്നതിനുള്ള പ്രധാന കാരണം ദൈവത്തോട് എന്തെങ്കിലും ചോദിക്കുക എന്നതാണ്. ഒന്നുകിൽ നമുക്ക് ദൈവാനുഗ്രഹമോ കരുതലോ വേണം. ഇത് നമ്മുടെ ആവശ്യത്തിനുള്ള വിഭവങ്ങളുടെ പ്രാർത്ഥനയാണ്. ഞങ്ങളുടെ ദൈനംദിന റൊട്ടി ഭക്ഷണത്തിൽ മാത്രം ഒതുങ്ങുന്നില്ലെന്ന് അറിയാൻ ഇത് നിങ്ങൾക്ക് താൽപ്പര്യമുണ്ട്, അത് സർവ്വശക്തനായ ദൈവത്തിന്റെ അനുഗ്രഹങ്ങളെയും സംരക്ഷണത്തെയും കുറിച്ചാണ്. ഓരോ ദിവസത്തേയും ഞങ്ങളുടെ ലക്ഷ്യങ്ങൾ നിറവേറ്റുന്നതിന് ആവശ്യമായ എല്ലാ കാര്യങ്ങളെയും ഇത് സൂചിപ്പിക്കുന്നു.\nഅതിനാൽ, ഈ ദിവസം ഞങ്ങളുടെ ദൈനംദിന റൊട്ടി തരൂ എന്ന് പറയുമ്പോൾ, ഭക്ഷണം മാത്രം അർത്ഥമാക്കുന്നില്ല. ഒരു ദിവസം വിജയകരമാകാൻ നിങ്ങൾക്കാവശ്യമുള്ളതെല്ലാം ഞങ്ങൾ പ്രാർത്ഥിക്കുന്നു.\nഇത് ക്ഷമയ്ക്കായി ആരംഭിക്കുന്നു\nനമുക്കെതിരെ പാപം ചെയ്യുന്നവരോട് ക്ഷമിക്കുമ്പോൾ ഞങ്ങളുടെ പാപങ്ങൾ ക്ഷമിക്കുക\nതിരുവെഴുത്തു പറയുന്നു, നാം പാപത്തിൽ തുടരുകയും കൃപ പെരുകാൻ ആവശ്യപ്പെടുകയും ചെയ്യുമോ? കർത്താവിന്റെ മുഖം പാപം കാണാൻ കഴിയാത്തവിധം നീതിമാനാണ്.\nഅതുപോലെ, തിരുവെഴുത്ത് പറഞ്ഞത് ഓർക്കുക, കർത്താവിന്റെ കണ്ണുകൾ അന്ധമാണെന്നോ അവന്റെ കൈകൾ നമ്മെ രക്ഷിക്കാൻ തീരെ ചെറുതാണെന്നോ അല്ല, മറിച്ച് നമ്മുടെ പാപമാണ് നമ്മളും ദൈവവും തമ്മിൽ അസമത്വം സൃഷ്ടിച്ചത്. നാം പാപത്തിൽ വസിക്കുമ്പോൾ, ദൈവസാന്നിദ്ധ്യം നമ്മിൽ നിന്ന് വളരെ ദൂരെയായി പോകുന്നു.\nഅതുകൊണ്ടാണ് കർത്താവിന്റെ പ്രാർത്ഥന പാപമോചനം തേടുന്നത്, മറ്റുള്ളവർ നമുക്കെതിരെ പാപം ചെയ്യുമ്പോൾ അവർ എങ്ങനെ ക്ഷമിക്കണം എന്നും പഠിപ്പിച്ചു. അതിനാൽ, നമ്മുടെ പാപമോചനത്തിനായി നാം ദൈവത്തോട് അപേക്ഷിക്കുമ്പോൾ, നമുക്കെതിരെ പാപം ചെയ്ത മറ്റ് ആളുകളോടും ക്ഷമിക്കേണ്ടത് അത്യാവശ്യമാണ്.\nതിന്മയുടെ പ്രലോഭനങ്ങൾക്കെതിരായ മാർഗ്ഗനിർദ്ദേശം ഇത് കാണുന്നു\nപ്രലോഭനങ്ങളിലേക്ക് ഞങ്ങളെ നയിക്കരുത്\nവിശ്വാസികൾ പിശാചിന്റെ കൈകളിൽ നേരിടുന്ന ഏറ്റവും വലിയ വെല്ലുവിളിയാണ് പരീക്ഷയിൽ. ഒരു വിശ്വാസിയെ പരീക്ഷിക്കാൻ ശത്രുവിന് ഏതാണ്ട് എന്തും ഉപയോഗിക്കാം. ഇയ്യോബിന്റെ കഥ ഓർക്കുക. പിശാചിനാൽ പരീക്ഷിക്കപ്പെടാൻ ദൈവം ഇയ്യോബിനെ അനുവദിച്ചു. ജീവിതത്തിൽ പ്രവർത്തിച്ചതെല്ലാം കണ്ണുചിമ്മുന്നതിനിടയിൽ നഷ്ടപ്പെട്ടു.\nഅത് മതിയാകാത്തതുപോലെ, ഇയ്യോബിനെ കഠിനമായ അസുഖം ബാധിച്ചു. ഇതെല്ലാം സംഭവിച്ചത് ദൈവം ഇയ്യോബിനെ പരീക്ഷിക്കാൻ അനുവദിച്ചതിനാലാണ്. ഒരേ വിധി അല്ലെങ്കിൽ അതിലും മോശമായ എന്തെങ്കിലും നാം അനുഭവിക്കാതിരിക്കാൻ, പ്രലോഭനങ്ങളിലേക്ക് ദൈവം നമ്മെ നയിക്കരുതെന്ന് പ്രാർത്ഥന ആവശ്യപ്പെട്ടു.\nഇത് തിന്മയിൽ നിന്ന് സംരക്ഷണം തേടുന്നു\nഎന്നാൽ തിന്മയിൽ നിന്ന് ഞങ്ങളെ വിടുവിക്കേണമേ\nന്റെ പുസ്തകം എഫെസ്യർ 5:16 സമയം വീണ്ടെടുക്കുന്നു, കാരണം ദിവസങ്ങൾ ദോഷകരമാണ്. ഈ ബൈബിൾ ഭാഗം ഓരോ ദിവസവും ക്രിസ്തുവിന്റെ വിലയേറിയ രക്തത്താൽ വീണ്ടെടുക്കാൻ പഠിപ്പിക്കുന്നു, കാരണം എല്ലാ ദിവസവും തിന്മ നിറഞ്ഞിരിക്കുന്നു. എല്ലാ തിന്മകളിൽ നിന്നും ദൈവം നമ്മെ വിടുവിക്കണമെന്ന് പ്രാർത്ഥിച്ചുകൊണ്ട് കർത്താവിന്റെ പ്രാർത്ഥന ഇതിനകം തന്നെ ആ വശം ഉൾക്കൊള്ളുന്നു എന്നതാണ് ശ്രദ്ധേയം.\nഓരോ ദിവസവും തിന്മ സംഭവിക്കുന്നു. നമ്മുടെ എതിരാളി അലറുന്ന സിംഹത്തെപ്പോലെയാണെന്നും ആരെയാണ് വിഴുങ്ങേണ്ടതെന്നും അന്വേഷിക്കുന്നതായി തിരുവെഴുത്തു പറയുന്നു. അതുകൊണ്ടാണ് നാം ദിവസവും ദൈവത്തിന്റെ സംരക്ഷണം തേടേണ്ടത് പ്രധാനമായത്.\nദൈവരാജ്യം ശാശ്വതമാണെന്ന വസ്തുത പ്രാർത്ഥന തിരിച്ചറിയുന്നു\nരാജ്യം, ശക്തിയും മഹത്വവും എന്നേക്കും നിന്റേതു. ആമേൻ\nഎല്ലാത്തിനുമുപരി, കർത്താവിന്റെ പ്രാർത്ഥന രാജ്യം ശാശ്വതമാണെന്ന വസ്തുത തിരിച്ചറിഞ്ഞു, അത് നമ്മെ നിത്യതയിലേക്ക് വ്യാപിപ്പിക്കുന്നു. വിശ്വാസികളായി നാം ജീവിതത്തിൽ ചെയ്യുന്ന എല്ലാ കാര്യങ്ങളിലും, ദൈവരാജ്യം ഉടൻ വരുന്നുവെന്നും അത് ശാശ്വതമാണെന്നും ഉള്ള ബോധം നാം നഷ്ടപ്പെടുത്തരുത്.\nഭൂമിയിൽ നമ്മൾ ചെയ്യുന്നതോ സ്വന്തമാക്കുന്നതോ എല്ലാം കുറച്ചുകാലത്തേക്കാണെന്ന ബോധം ഇത് നൽകും. കൂടാതെ, നിത്യതയിൽ നമ്മുടെ സ്ഥാനത്തിനായി നീക്കങ്ങൾ നടത്തുന്നത് നമ്മെ ജ്വലിപ്പിക്കുന്നു.\nകർത്താവിന്റെ പ്രാർത്ഥന പ്രാർത്ഥനയിൽ നമ്മുടെ അഭ്യർത്ഥനയെ ഉൾക്കൊള്ളുന്നുവെന്ന് നാം മനസ്സിലാക്കിയിട്ടില്ല. വാസ്തവത്തിൽ, ഇത് നമ്മുടെ പരമ്പരാഗത ശൈലിയിലുള്ള പ്രാർത്ഥനയേക്കാൾ കൂടുതൽ ചെയ്യുന്നു. കർത്താവിന്റെ പ്രാർത്ഥനയിൽ മാത്രം നാം പ്രാർത്ഥിക്കുന്നതും പറ്റിനിൽക്കുന്നതും അവസാനിപ്പിക്കണമെന്നല്ല ഇതിനർത്ഥം. ജ്ഞാനം സംവിധാനം ചെയ്യുന്നത് ലാഭകരമാണെന്ന് തിരുവെഴുത്ത് പറയുന്നു.\nപകരം നാം ചെയ്യേണ്ടത് നമ്മുടെ ദൈനംദിന പ്രാർത്ഥന ദിനത്തിൽ കർത്താവിന്റെ പ്രാർത്ഥന ഉൾപ്പെടുത്തുക എന്നതാണ്. നാം ഓരോ ദിവസവും കർത്താവിന്റെ പ്രാർത്ഥന പ്രാർത്ഥിക്കുകയും ദൈവമുമ്പാകെ ശരിയായതു ചെയ്യാൻ ശ്രമിക്കുകയും വേണം.\nമുമ്പത്തെ ലേഖനംനിങ്ങൾ നിരസിക്കപ്പെട്ടുവെന്ന് തോന്നുമ്പോൾ പ്രാർത്ഥിക്കാനുള്ള ബൈബിൾ വാക്യങ്ങൾ\nഅടുത്ത ലേഖനംനിങ്ങൾ വിഷമിക്കുമ്പോൾ പ്രാർത്ഥിക്കാനുള്ള പ്രാർത്ഥന പോയിന്റുകൾ\nനിങ്ങൾ ഹൃദയം തകർന്നപ്പോൾ പ്രാർത്ഥിക്കാനുള്ള 10 ബൈബിൾ വാക്യങ്ങൾ\nമാർച്ച് 18, 2021\nഅധികാരത്തിനും അഭിഷേകത്തിനുമുള്ള പ്രാർത്ഥനകൾ\nഅമാനുഷിക സങ്കൽപ്പത്തിനായുള്ള 20 പ്രാർത്ഥന പോയിന്റുകൾ


ബ്രഹ്മാണ്ഡ ചിത്രമടക്കം മോഹന്‍ലാലിന്റെ5സിനിമകള്! ബോക്‌സോഫീസ് തകര്‍ക്കാന് ലൂസിഫര് ആദ്യമെത്തും! | Lucifer, Kunjali Marakkar And More: Mohanlal’s Upcoming Movies To Watch Out For! - Malayalam Filmibeat\n| Updated: Wednesday, March 13, 2019, 13:22 [IST]\nമലയാള സിനിമയിലേക്ക് ആദ്യമായി നൂറ് കോടി നല്‍കിയ താരമാണ് മോഹന്‍ലാല്. വീണ്ടും ആ ചരിത്രം ആവര്‍ത്തിക്കാനുള്ള ശ്രമത്തിലാണ് നടനവിസ്മയമിപ്പോള്. 2018 ല് ജൂലൈയിലായിരുന്നു ഒരു മോഹന്‍ലാല് ചിത്രം റിലീസ് ചെയ്യുന്നത്. ഇത് തിയറ്ററുകളില് വേണ്ടത്ര പ്രകടനം നടത്താതെ പോവുകയും ചെയ്തു. എന്നാല് 2019 ലെ മോഹന്‍ലാലിന്റെ ആദ്യ ചിത്രം തിയറ്ററുകളിലേക്ക് എത്താന് പോവുകയാണ്.\nപൃഥ്വിരാജിന്റെ സംവിധാനത്തിലെത്തുന്ന ലൂസിഫറാണ് മാര്‍ച്ച് അവസാനത്തോടെ റിലീസിനൊരുങ്ങുന്നത്. ഇതിനകം പ്രേക്ഷകപ്രീതി സ്വന്തമാക്കിയിരിക്കുന്ന ലൂസിഫറിന്റെ വരവ് ബോക്‌സോഫീസിനെ തകര്‍ക്കാനായിരിക്കുമെന്ന കാര്യത്തില് സംശയമില്ല. ലൂസിഫര് മാത്രമല്ല മോഹന്‍ലാല് ഇതുവരെ ഏറ്റെടുത്തിരിക്കുന്ന സിനിമകളെല്ലാം ഒന്നിനൊന്ന് മികച്ച് നില്‍ക്കുന്നവയാണ്.\nനടന് മുരളി ഗോപി തിരക്കഥ ഒരുക്കി പൃഥ്വിരാജിന്റെ സംവിധാനത്തിലെത്തുന്ന ലൂസിഫറാണ് നിലവില് ഷൂട്ടിംഗ് പൂര്‍ത്തിയാക്കിയ മോഹന്‍ലാല് ചിത്രം. 2019 ല് ബോക്‌സോഫീസിനെ തകര്‍ക്കാന് പോവുന്ന സിനിമയെന്ന വിശേഷണം ഇതിനകം സ്വന്തമാക്കിയ ലൂസിഫര് മാര്‍ച്ച് 28 ന് റിലീസിനെത്തുകയാണ്. പൊളിറ്റിക്കല് ഡ്രാമയായി ഒരുക്കുന്ന ചിത്രത്തില് സ്റ്റീഫന് നെടുമ്പള്ളി എന്ന രാഷ്ട്രീയക്കാരനായിട്ടാണ് ലാല് അഭിനയിക്കുന്നത്. ബിഗ് ബജറ്റില് ആശീര്‍വാദ് ഫിലിംസിന്റെ ബാനറില് ആന്റണി പെരുമ്പാവൂരാണ് നിര്‍മ്മിക്കുന്നത്. പൃഥ്വിരാജ്, മോഹന്‍ലാല്, ടൊവിനോ തോമസ് തുടങ്ങി മലയാളത്തിലെ മുന്‍നിര നായകന്മാരുടെയെല്ലാം ഫാന്‍സ് ലൂസിഫറിന് പിന്തുണയുമായി രംഗത്തുണ്ട്.\nഇപ്പോള് ഷൂട്ടിംഗ് പുരോഗമിച്ച് കൊണ്ടിരിക്കുന്ന മോഹന്‍ലാല് ചിത്രമാണ് മരക്കാര് അറബിക്കടലിന്റെ സിംഹം. മോഹന്‍ലാലിനെ നായകനാക്കി പ്രിയദര്‍ശന് സംവിധാനം ചെയ്യുന്ന ചിത്രം ഡിസംബര് ഒന്നിന് ഹെദരബാദിലെ റാമോജി ഫിലിം സിറ്റിയില് നിന്നുമാണ് ഷൂട്ടിംഗ് ആരംഭിച്ചത്. സാമൂതിരിയുടെ പടത്തലവനായിരുന്ന കുഞ്ഞാലി മരക്കാര്‍മാരുടെ കഥയുമായി എത്തുന്ന സിനിമ മലയാളത്തില് ഇതുവരെ നിര്‍മ്മിച്ചതില് ഏറ്റവും മുതല് മുടക്കുള്ള ചിത്രമാണ്. അര്‍ജുന് സര്‍ജ, സുനില് ഷെട്ടി, മഞ്ജു വാര്യര്, കീര്‍ത്തി സുരേഷ്, മധു തുടങ്ങി ഇന്ത്യയില് നിന്നും വിദേശത്ത് നിന്നുമായി വമ്പന് താരങ്ങളാണ് അണിനിരക്കുന്നത്. ഷൂട്ടിംഗ് ആരംഭിച്ചെങ്കിലും റിലീസ് എപ്പോഴായിരിക്കും എന്നതിനെ കുറിച്ച് കൂടുതല് വിവരമില്ല.\nനവാഗതരായ ജിബി, ജോജു എന്നിവര് ചേര്‍ന്ന് തിരക്കഥ ഒരുക്കി സംവിധാനം ചെയ്യുന്ന ചിത്രമാണ് ഇട്ടിമാണി മേഡ് ഇന് ചൈന. മോഹന്‍ലാല് നായകനായി അഭിനയിക്കുന്ന ഈ ചിത്രവും ആശീര്‍വാദ് സിനിമയുടെ ബാനറില് ആന്റണി പെരുമ്പാവൂരാണ് നിര്‍മ്മിക്കുന്നത്. ഇട്ടിമാണി മേഡ് ഇന് ചൈനയുടെ ആദ്യ ഷെഡ്യൂള് ചിത്രീകരണം ആരംഭിച്ചിരിക്കുകയാണ്. സിംഗപ്പൂര് നിന്നുമാണ് ഷൂട്ടിംഗ് ആരംഭിക്കുന്നത്. ഇവിടെ നിന്നും കേവലം അഞ്ച് ദിവസത്തെ ഷൂട്ടിംഗ് മാത്രമാണ് പ്ലാന് ചെയ്തിരിക്കുന്നത്. മോഹന്‍ലാലിന്റെ കഥാപാത്രത്തിന്റെ കുട്ടിക്കാലമാണ് സിംഗപ്പൂരില് നിന്നും ചിത്രീകരിക്കുന്നത്. അതിന് ശേഷം തൃശൂര്, എറണാകുളം, ചൈന എന്നിവിടങ്ങളില് നിന്നുമായിരിക്കും സിനിമയുടെ ഷൂട്ടിംഗ് നടക്കുക. വെള്ളിമൂങ്ങ, ചാര്‍ലി എന്നീ ചിത്രങ്ങളില് അസോസിയേറ്റായി പ്രവര്‍ത്തിച്ചിരുന്നവരാണ് ജിബിയും ജോജുവും.\nമോഹന്‍ലാലിന്റെ വരാനിരിക്കുന്ന മറ്റൊരു ചിത്രമാണ് ബിഗ് ബ്രദര്. സിദ്ദിഖ് സംവിധാനം ചെയ്യുന്ന ചിത്രത്തിന്റെ മോഷന് പോസ്റ്റര് നേരത്തെ പുറത്ത് വന്നിരുന്നു. ലേഡീസ് ആന്‍ഡ് ജെന്റില്‍മാന് എന്ന ചിത്രത്തിന് ശേഷം മോഹന്‍ലാലും സിദ്ദിഖും ഒന്നിക്കുന്ന ചിത്രമാണെന്ന പ്രത്യേകതയും ഈ ചിത്രത്തിനുണ്ട്.\nസംവിധായകന് വിനയന്റെ സംവിധാനത്തിലെത്തുന്ന ഒരു ചിത്രത്തിലും മോഹന്‍ലാല് അഭിനയിക്കുന്നുണ്ട്. ഏറെ കാലമായി ഇരുവരും പിണക്കത്തിലായിരുന്നെങ്കിലും അതെല്ലാം കഴിഞ്ഞെന്ന് പറഞ്ഞ് കൊണ്ട് വിനയനായിരുന്നു സിനിമ പ്രഖ്യാപിച്ചത്. മാര്‍ച്ച് അവസാനവാരം ഷൂട്ടിംഗ് തുടങ്ങുന്ന വിനയന്റെ മറ്റൊരു സിനിമ കഴിഞ്ഞതിന് ശേഷമായിരിക്കും മോഹന്‍ലാല് ചിത്രം ആരംഭിക്കുക. വലിയ ക്യാന്‍വാസില് കഥ പറയുന്ന ബൃഹുത്തായ ഒരു ചിത്രമായിരിക്കും ഇതെന്നാണ് വിനയന് വ്യക്തമാക്കിയത്.\nLucifer, Kunjali Marakkar And More: Mohanlal’s Upcoming Movies To Watch Out For!


Social Media trolls on First Death anniversary Newspaper advertisement ofacat named Chunchu Nair | മുട്ടന് കോമഡിയായ ഒരു ചരമവാർഷികം!!! ചുഞ്ചു നായർ പൂച്ചയ്ക്ക് സോഷ്യല് മീഡിയയിൽ പൊങ്കാല... മരണകാരണം!!! - Malayalam Oneindia\n52 min ago Today Horoscope in Malayalam (22th Apr 2021) | ഇന്നത്തെ നാള് ഫലം, നക്ഷത്ര ഫലം, രാശി ഫലം\nസ്വന്തം മക്കളേക്കാള് വളര്‍ത്തുമൃഗങ്ങളെ സ്‌നേഹിക്കുന്ന ആളുകളുണ്ട്. അവയുടെ അച്ഛനും അമ്മയും ആണെന്ന ഭാവത്തില് അവയെ സ്‌നേഹിക്കുകയും പരിപാലിക്കുകയും ചെയ്യുന്നവര്. അടുത്ത ബന്ധുക്കളുടെ വിയോഗത്തേക്കാള് വളര്‍ത്തുമൃഗങ്ങളുടെ വിയോഗങ്ങള് തകര്‍ത്തുകളയുന്ന മനുഷ്യരുണ്ട് ഈ ലോകത്ത്.\nഅങ്ങനെ ആരെങ്കിലും ആയിരുന്നിരിക്കും ടൈസ് ഓഫ് ഇന്ത്യയുടെ മുംബൈ എഡിഷനില് ഇങ്ങനെ ഒരു പസ്യം കൊടുത്തത്. ചുഞ്ചു നായര് എന്ന പൂച്ചയുടെ ഒന്നാം ചരമവാര്‍ഷികത്തില് ആയിരുന്നു ആ പരസ്യം. മോളുട്ടി എന്ന് വിളിക്കപ്പെടുന്ന പൂച്ചയുടെ അഭാവത്തില് അമ്മയും അച്ഛനും ചേച്ചിമാരും ചേട്ടന്‍മാരും എല്ലാവരും ദു:ഖിക്കുന്നു എന്നാണ് പറയുന്നത്.\nഎന്തായാലും സംഗതി ക്ലിക്ക് ആയത് ഇങ്ങ് കേരളത്തിലാണ്. പൂച്ചയ്ക്ക് 'നായര്' വാല് വന്നതാണ് ഇവിടത്തെ പ്രശ്‌നം. പിന്നെ കണ്ടത് ചുഞ്ചു നായര്‍ക്ക് ട്രോളുകളുടെ പൊങ്കാലയായിരുന്നു. ഒരുപക്ഷേ, ഇത്രയും കോമഡിയായി ആഘോഷിക്കപ്പെട്ട ഒരു ചരമ വാര്‍ഷികം ഈ ഭൂലോകത്ത് ഇതുവരെ ഉണ്ടായിക്കാണില്ല.\nഅസ്‌റപ്പ് പൂച്ച ആണെങ്കില്\nനായര് വളര്‍ത്തുന്ന പൂച്ചയ്ക്ക് പേരിനൊപ്പം നായര് ചേര്‍ത്തതുപോലെ മുസ്ലീം വളര്‍ത്തുന്ന പൂച്ചയ്ക്ക് സുന്നത്ത് കല്യാണം അടക്കമുള്ള കാര്യങ്ങള് നടത്തുമോ എന്നാണ് ട്രോളന്റെ സംശയം. അങ്ങനെയെങ്കില് അസ്‌റപ്പ് പൂച്ചയുടെ കാര്യം കഷ്ടമായിരിക്കും!\nപൂച്ചയ്‌ക്കെന്ത് ജാതിയും മതവും എന്നൊക്കെ ചിന്തിക്കാന് വരട്ടെ. വളര്‍ത്തിയവര്‍ക്കുണ്ടെങ്കില് അത് ചിലപ്പോള് ജന്മജന്മാന്തരങ്ങളില് പോലും വിട്ടുപോവില്ല!\nഇനിയിപ്പോള് പട്ടിയ്ക്കും പൂച്ചയ്ക്കും ഒരു ജാതി സര്‍ട്ടിഫിക്കറ്റ് വേണ്ടി വരുമോ എന്നാണ് സംശയം. ജോലിയില്ലാത്ത പട്ടികളും പൂച്ചകളും പ്രത്യേകം ശ്രദ്ധിക്കേണ്ടി വരും!\nപികെ രാംദാസ് എന്ന വന്‍മരം വീണപ്പോള്\nചുഞ്ചു നായര് എങ്ങനെ മരിച്ചു എന്നതും അറിയേണ്ട വിഷയം ആണ്. പിതെ രാംദാസ് എന്ന വന്‍മരം വീണപ്പോള് മീന്‍തലയും കടിച്ചുപിടിച്ച് അതിന്റെ ചുവട്ടില് നിന്നതാണ് മരണ കാരണം എന്നതാണ് ഒരു കണ്ടുപിടിത്തം!\nഎന്നും മത്തിത്തല കഴിച്ചു മടുത്തിരിക്കുകയായിരുന്നു തോമസുകുട്ടി പൂച്ചായന്. അപ്പോഴാണ് കണ്ടത്, വീട്ടുകാര് ഇത്തവണ മത്തി വാങ്ങിക്കൊണ്ടുവന്നത് കൃപാസനം പത്രത്തിലാണെന്ന്. ഇനിയിപ്പോള് കരിമീന് തന്നെ കഴിക്കാം!\nഇനിയിപ്പോള് ചുഞ്ചു നായരെ കൊന്നത് ഒരു ക്വട്ടേഷന് ടീം ആയിരുന്നോ എന്നാണ് സംശയം. പുതിതായി പുറത്ത് വന്ന സിസിടിവി ദൃശ്യങ്ങളില് സംശയാസ്പദമായി തോമസ് അച്ചായനെ കണ്ടതാണ് ഇങ്ങനെ ഒരു നിഗമനത്തിലേക്ക് നയിച്ചത്.\nപിസി തോമസിന്റെ വീട്ടിലും ഒരു പൂച്ചയുണ്ടത്രെ. ചഞ്ചു നായരുടെ ചരമവാര്‍ഷിക വാര്‍ത്ത വായിച്ച ആ പൂച്ച ഇപ്പോള് ആലോചിക്കുന്നത് തോമാശ്ലീഹ കേരളത്തില് വന്നില്ലായിരുന്നെങ്കില് എന്നാണത്രെ!\nപൂച്ച സംരക്ഷണ ജാഥ\nഎന്തായാലും ഇപ്പോള് നായര് പൂച്ചയെ കുറിച്ചാണല്ലോ ട്രോളുകളും അധിക്ഷേപങ്ങളും എല്ലാം. ഹിന്ദു പൂച്ചകള്‍ക്ക് എതിരായുള്ള ട്രോളുകളില് പ്രതിഷേധിച്ച് ഒരു പൂച്ച സംരക്ഷണ ജാഥ നടത്തിയാലും തെറ്റൊന്നും ഇല്ല!\nപകരം ഞങ്ങള് വീട്ടിയിരിക്കും\nസതീശന് നായയാണ് ചുഞ്ചു നായരെ കടിച്ചുകൊന്നത് എന്ന് കാമുകന് ടോമിച്ചായന് കണ്ടെത്തി കഴിഞ്ഞിരിക്കുന്നു. ഇനിയിപ്പോള് ആ കത്തി ഒന്ന് ചലിപ്പിച്ചാല് മതി. പ്രതികാരം റെഡി!\nനായര് പൂച്ചയെന്ന് പറഞ്ഞിട്ടെന്താ...\nചുഞ്ചു നായരുടെ ആണ്ടിന് നല്ല സദ്യയൊക്കെ ഒരുക്കിയിരുന്നത്രെ. കൂട്ടുകാരായ ചാര്‍ളി പൂച്ചയും ഔക്കര് പൂച്ചയും എത്തി തട്ടിവിടുകയും ചെയ്തു. പക്ഷേ, പായസത്തില് പാലില്ലാത്തതാണ് ചാര്‍ളി പൂച്ചയെ ചൊടിപ്പിച്ചത്.\nഅതേ സമയം മൃഗങ്ങളുടെ ലോകത്ത്. ചുഞ്ചുവിനെ കണ്ട വേലായുധന് ചോദിക്കുകയാണ്. വാലൊന്നും ഇല്ലെ എന്ന്. ചുഞ്ചു നായര് എന്ന പേര് കേട്ടപ്പോള് 'അമ്പട ജിഞ്ചിന്നാക്കടി' എന്നൊരു ചിരിയും!\nനായര് എന്നൊന്ന് നീട്ടി വിളിച്ചതാ. മറ്റൊരു നായര് താന് നായരാണെന്നും പറഞ്ഞ് വന്ന് നോക്കി. ഒരു മൈന്‍ഡും ഇല്ല. അപ്പോഴതാ അകത്തൂന്ന് വരുന്നു, ചുഞ്ചു നായര്!\nപേരുകളുടെ കാര്യത്തിലും ഇത്തരം അസമത്തങ്ങള് ക്ഷനമിക്കാന് പറ്റില്ല. ദാസപ്പന് പൂച്ച, കണ്ണപ്പന് പൂച്ച എന്നൊക്കെ കേള്‍ക്കുമ്പോള് തന്നെ ഒരുമാതിരി ദാരിദ്ര്യം ഫീല് ചെയ്യും!\nപൂച്ചകളുടെ ലോകത്ത് ഇങ്ങനെയൊക്കെയാണ് ഭായ്... ചഞ്ചു നായരുടെ വിദേശത്തുള്ള മാമന്റെ മോന് ആ വിയോഗ വാര്‍ത്ത അറിഞ്ഞത് ഒരു വര്‍ഷത്തിന് ശേഷം മാത്രം ആയിരുന്നു. അതും ആ പത്രപരസ്യം കൊണ്ട്!\nചുഞ്ചു നായരുടെ വിയോഗം ഉള്‍ക്കൊള്ളാന് ഇതുവരേയും കാമുകന് സഞ്ജു നായര്‍ക്ക് കഴിഞ്ഞിട്ടില്ലത്രെ. അന്ന് തുടങ്ങിയ കുടിയാണ്... ഇപ്പോഴും തുടരുന്നു!\nക്രിസ്ത്യാനികള് വളര്‍ത്തുന്ന ജോസഫ് പൂച്ചയെ മാമോദീസ മുക്കിയെന്ന വാര്‍ത്ത കേട്ട മുസ്ലീങ്ങള് വളര്‍ത്തുന്ന യൂസഫ് പൂച്ച! ഇനിയിപ്പോള് എന്താണ് സംഭവിക്കാന് പോകുന്നത് എന്ന് പ്രത്യേകം പറയേണ്ടതില്ലല്ലോ!\nകാവിപ്പടക്കാര് ഇല്ലാത്ത ലോകം ഇല്ലല്ലോ... വീട്ടില് കഴിക്കാന് ബീഫ് ആണ് ഉണ്ടാക്കിയത് എന്നറഞ്ഞ ചുഞ്ചു കാവിപ്പടയുടെ ഭാവം ഒന്ന് നോക്കൂ!\nആരുടേയെങ്കിലും ചരമ വാര്‍ഷികം മുട്ടന് കോമഡിയായത് ആരെങ്കിലും കണ്ടിട്ടുണ്ട്. സംശയമുണ്ടെങ്കില് ഈ ഫോട്ടോയിലേക്ക് നോക്കിയാല് മതി!\nചുഞ്ചുവിന്റെ മരണം നേരത്തെ ആയിപ്പോയി എന്നാണ് മറ്റൊരു നായര് പൂച്ചയുടെ രോദനം. അപ്പോഴാണ് ആ സത്യം ഗോപാലന് വ്യക്തമാക്കിയത്. പോയതല്ല, കൊന്നതാണെന്ന്... അതും ടിപ്പു!\nആറ് മാസം പ്രായമായ കുഞ്ഞുമോള് പിപിയ്ക്ക് സുന്ദരനും സുമുഖനും വിനീതനും ഉന്നത കുലജാതനും ആയ ക്രിസ്ത്യന് ആര്‍സി പൂച്ചകളില് നിന്ന് വിവാഹാലോചനകള് ക്ഷണിക്കുന്നു!\nചക്കി നായര് പൂച്ച!\nഅരുണ് നായരെ വീട്ടിലെ ചക്കി പൂച്ച ഒന്ന് മാന്തിയതാണ്. പരാതി പറയാന് അമ്മാവന്റെ അടുത്തെത്തി. അപ്പോള് അടുത്ത ഉപദേശം... ചക്കി നായര് പൂച്ച എന്ന് തന്നെ പറയണം എന്ന്!\nപരസ്യം ഇട്ട വീട്ടുകാരോട് ചുഞ്ചു നായര് ഇപ്പോള് പരലോകത്തിരുന്ന് പറയുന്നത് ചിലപ്പോള് ഇതായിരിക്കാം. കാരണം ട്രോളിന്റെ ഒരു മീം ആയിട്ടല്ലേ ഇപ്പോള് മലയാളികള് ആ പൂച്ചയെ ഉപയോഗിക്കുന്നത്!\nഅടുത്ത വീട്ടിലെ കീഴ്ജാതിയില് പെട്ട പൂച്ച വഴിതെറ്റി വന്നപ്പോള് ചുഞ്ചു നായര് ഓടിച്ചുവിട്ടത്രെ. തറവാട്ടില് കീഴ്ജാതി പൂച്ചകള് കയറാന് പാടില്ലെന്നാണ് ചട്ടം!\nപൂച്ചയുടെ പേര് മാത്രം പോര, പേരിന് വാലും വേണമെന്ന്. അങ്ങനെയെങ്കില് പൂച്ചയുടെ പിറകിലേക്കല്ല, പേരിന്റെ പിറകിലേക്ക് നോക്കണം മിസ്റ്റര്!!!\nലക്ഷ്മി നായര്, നവ്യ നായര്, സരിത നായര്.. ഇങ്ങനെ നായര് സ്ത്രീകള് വരിനില്‍ക്കുമ്പോള് ഇതേതാ ഒരു പൂച്ച എന്ന് ചോദിക്കരുത്. ഇത് ചുഞ്ചു നായര് ആണ്!\nഇനിയിപ്പോള് ചുഞ്ചു നായര്‍ക്ക് വേണ്ടി നായര് മാട്രിമോണിയില് പരസ്യം വല്ലതും കൊടുക്കുമോ എന്ന് കൂടി പേടിക്കേണ്ടി വരും! മറ്റ് പൂച്ചകള് വെറുതേ തല്ലുകൂടി ഇരുന്നോട്ടെ!\nനായരല്ല, നായ ആണെന്ന്...\nചുഞ്ചു നായര് എങ്ങനെയാണ് മരിച്ചത് എന്നായിരുന്നു സംശയം. സതീശന് കടിച്ചതാണെന്ന് പറഞ്ഞപ്പോള് നായരാണോ എന്നൊരു ചോദ്യം. നായരല്ല, നായ ആയിരുന്നു എന്ന് പറഞ്ഞതോടെ ആ സംശയം മാറിക്കിട്ടി!\nഇത്രയും നാള് മീനൊക്കെ തിന്ന് ജീവിച്ചതായിരുന്നു. നമ്പൂതിരി കുടുംബം എടുത്ത് ത്രയംബകേശ്വര നമ്പൂതിരിപ്പാട് എന്ന് പേരിട്ടതോടെ ആ സാധ്യതയും അടഞ്ഞു!\nഎന്തിനാ സാറേ മതം മാറ്റിയത്\nപൂച്ചയുടെ ശാസ്ത്ര നാമം ഫെലിസ് കാറ്റസ് എന്നാണല്ലോ. അതിലാണെങ്കില് മതമൊന്നുമില്ലതാനും. പിന്നെ എന്തിനാണ് തന്നെ മതംമാറ്റിയത് എന്നാണ് പൂ്ച്ചയുടെ സംശയം!\nSocial Media trolls on First Death anniversary Newspaper advertisement ofacat named Chunchu Nair


രോഗം ഒരു കുറ്റകൃത്യമല്ല. രോഗി ക്രിമിനലും അല്ല; പൊലീസ് സിഡിആര് ശേഖരിക്കുന്നതിനെതിരെ ചെന്നിത്തല - Samakalika Malayalam\nരോഗം ഒരു കുറ്റകൃത്യമല്ല. രോഗി ക്രിമിനലും അല്ല; പൊലീസ് സിഡിആര് ശേഖരിക്കുന്നതിനെതിരെ ചെന്നിത്തല\nBy സമകാലിക മലയാളം ഡെസ്‌ക് | Published: 13th August 2020 03:30 PM |\nLast Updated: 13th August 2020 03:30 PM | A+A A- |\nതിരുവനന്തപുരം: കോവിഡ് 19 ബാധിച്ച ജനങ്ങളുടെ വിവരങ്ങള് അടങ്ങിയ സിഡിആര് കേരളാ പൊലീസ് ശേഖരിക്കുന്നത് എന്തിനെന്ന് പ്രതിപക്ഷ നേതാവ് രമേശ് ചെന്നിത്തല. കേരളം ഒരു സര്‍വൈലന്‍സ് സ്റ്റേറ്റ് ആക്കാനാണോ സര്‍ക്കാര് ശ്രമിക്കുന്നത്. പൊലീസ് രോഗികളുടെ സിഡിആര് എടുക്കുക എന്ന് പറയുന്നത് ഞെട്ടിപ്പിക്കുന്ന കാര്യമാണ്. രോഗം ഒരു കുറ്റകൃത്യമല്ല. രോഗി ഒരു ക്രിമിനലും അല്ല. ഗുരുതരമായ മനുഷ്യാവകാശലംഘനമാണ് കേരളാ പൊലീസ് നടത്തിക്കൊണ്ടിരിക്കുന്നത്. രോഗം ഒരു വ്യക്തിയുടെ മനഷ്യാവകാശങ്ങളെ റദ്ദ് ചെയ്യുന്നില്ല. മുഖ്യമന്ത്രി നിയമം വായിച്ച് മനസിലാക്കണം. ടെലഗ്രാഫ് ആക്ടിൽ പറഞ്ഞിട്ടുള്ള കാര്യങ്ങൾ പരിശോധിക്കണം. പൗരൻ്റെ അടിസ്ഥാന അവകാശങ്ങളുടെ മേലുള്ള കടന്ന് കയറ്റമാണിതെന്നും അദ്ദേഹം പറഞ്ഞു.\nസ്പ്രിംഗ്ളറിൽ എന്ത് ഗുണമുണ്ടായി? അമേരിക്കൻ കമ്പനിയുടെ സഹായം ഇല്ലെങ്കിൽ മഹാമാരിയെ നേരിടാനാവില്ലെന്ന് സംസ്ഥാന സർക്കാർ കോടതിയിൽ പറഞ്ഞതാണ്. അവരുടെ സേവനം ഇപ്പോഴും ലഭ്യമാക്കുന്നുണ്ടെന്നാണ് സർക്കാർ ആവർത്തിച്ച് പറഞ്ഞത്. സ്പ്രിംക്ലർ ഇടപാട് പരിശോധിക്കാൻ സർക്കാർ കമ്മിറ്റിയെ വച്ചു. അതിലെ ഒരംഗം രാജിവച്ച് പോയി. മറ്റൊരാളെ വെച്ചില്ല. ഒരു മാസത്തിനകം റിപ്പോർട്ട് കിട്ടണമായിരുന്നു. അതുണ്ടായില്ല. പൊലീസും രോഗികളുടെ വിവരം ശേഖരിക്കുന്നുണ്ടെന്നാണ് സർക്കാർ പറയുന്നത്. രോഗികളുടെ വിവരം ശേഖരിക്കാൻ അമേരിക്കൻ കമ്പനി പ്രവർത്തിക്കുന്ന സാഹചര്യത്തിൽ, എന്തിനാണ് കേരള പൊലീസ് സിഡിആർ ശേഖരിക്കുന്നത്. പൊലീസിന് ഇക്കാര്യത്തിൽ സി ഡി ആർ ശേഖരിക്കാനുള്ള അവകാശമില്ല. എന്ത് ഉത്തരവിന്റെ അടിസ്ഥാനത്തിലാണ് വിവരങ്ങൾ എടുക്കുന്നതെന്ന് മുഖ്യമന്ത്രി വ്യക്തമാക്കണമെന്നും അദ്ദേഹം പറഞ്ഞു. ഭരണഘടനയുടെ 21 ആം അനുഛേദത്തിന്റെ നഗ്നമായ ലംഘനമാണിതെന്നും അദ്ദേഹം കുറ്റപ്പെടുത്തി.\nകോൺഗ്രസുകാർ സൈബർ ആക്രമണം നടത്തിയാൽ ഇടപെടും. വരമ്പത്ത് കൂലി യുഡിഎഫ് നയമല്ല. കെകെ രമക്കെതിരെ സൈബർ ആക്രമണമുണ്ടായി. എന്ത് നടപടിയാണ് സ്വീകരിച്ചത്. പ്രതിപക്ഷത്തിരിക്കുമ്പോൾ മാധ്യമങ്ങളോട് സ്നേഹം ഭരണത്തിലിരിക്കുമ്പോൾ വെറുപ്പ്, ഇതാണ് സർക്കാരിന്റെ നിലപാട്. ചാരക്കേസ് റിപ്പോർട്ട് ചെയ്യാൻ മുന്നിൽ നിന്നത് സിപിഎം പത്രം ദേശാഭിമാനിയാണ്. സൈബർ ആക്രമണങ്ങളെ മുഖ്യമന്ത്രി അപലപിക്കാതിരുന്നത് തെറ്റാണെന്നും ചെന്നിത്തല പറഞ്ഞു. ഇത് മുഖ്യമന്ത്രിയുടെ സ്ഥാനത്തിന് ചേർന്ന നടപടിയല്ലെന്നും ചെന്നിത്തല പറഞ്ഞു.\nസര്‍വൈലന്‍സ് സ്റ്റേറ്റ് കേരളം കോവിഡ് 19 രമേശ് ചെന്നിത്തല മുഖ്യമന്ത്രി


എല്ലാം ഒരു കൊച്ചു പെട്ടിയിലേക്ക്, സോഷ്യല് മീഡിയ, ന്യൂസില് പിടി മുറുക്കുന്പോള് - Shinod Edakkad\nഇപ്പോള് തന്നെ ഭൂരിഭാഗം പേരുടെയും ലോകം ആറിഞ്ചിൽ താഴെ മാത്രം നീളമുള്ള ഒരു ചതുരപ്പെട്ടിയിലേക്ക് ഒതുങ്ങിയിരിക്കുകയാണ്. ടിവിയും വാര്‍ത്തയും വിനോദവും ബന്ധങ്ങളും ഈ കൊച്ചു പെട്ടിക്കുള്ളിലേക്ക് ചുരുങ്ങി കൊണ്ടിരിക്കുകയാണ്. സോഷ്യല്‍മീഡിയയും വാര്‍ത്തയും പരസ്പരം പൂരകങ്ങളായി നില്‍ക്കുന്നതിനു പകരം ഒന്നായി ഒരേ സ്വരത്തില് വായനക്കാരുടെ ഇടപെടലോടെ ഒഴുകുന്ന കാലം എത്തിയിരിക്കുകയാണ്.\nറോയിട്ടേഴ്‌സ് ഇന്‍സ്റ്റിറ്റ്യൂട്ട് ഓഫ് ദ സ്റ്റഡി ഓഫ് ജേര്‍ണലിസം പുറത്തുവിട്ട ഡിജിറ്റല് ന്യൂസ് റിപ്പോര്‍ട്ടിലെ കണക്കുകള് ഇത് സാധൂകരിക്കുന്നു. വിവിധ രാജ്യങ്ങളില് നടത്തിയെ സര്‍വെ അനുസരിച്ച് ഓണ്‍ലൈനിലുളള 60 ശതമാനത്തോളം ആളുകള് വാര്‍ത്തകള്‍ക്കായി ഫേസ് ബുക്ക്, ട്വിറ്റര് തുടങ്ങിയ സോഷ്യല് മീഡിയ പ്ലാറ്റ് ഫോമുകളെയാണ് കാര്യമായി ആശ്രയിക്കുന്നത്.\nപണ്ട് ഓരോ ജില്ലയിലും പത്രത്തിന്റെ എഡിഷന് തുടങ്ങുന്നത് കൗതുകത്തോടെയാണ് നമ്മള് നോക്കി കണ്ടത്. പിന്നീട് മത്സരത്തിന്റെ ഭാഗമായി ഇത് ഓരോ പഞ്ചായത്ത് വരെയെത്തി. എന്നാല് ഡിജിറ്റല് മീഡിയയിലെത്തിയപ്പോള് ഇത് ഓരോ വ്യക്തിയ്ക്കും ഓരോ എഡിഷന് നിലയിലേക്ക് മാറി. അതേ, വിവിധ സോഷ്യല് മീഡിയ പ്ലാറ്റ് ഫോമുകളും അവയുടെ അല്‍ഗൊരിതങ്ങളും തന്നെയാണ് വരാനിരിക്കുന്ന നാളുകളിലെ വാര്‍ത്ത വില്‍പ്പനയെ നിര്‍ണയിക്കാന് പോകുന്നത്.\nനേരത്തെ മൂലധന താത്പര്യത്തിനും എഡിറ്റോറിയല് നിലപാടുകള്‍ക്കും ഭൂമിശാസ്ത്ര പരിഗണനകള്‍ക്കും അനുസരിച്ചാണ് വാര്‍ത്തകള് പുറത്തുവന്നിരുന്നതെങ്കില് ഇന്ന് ഈ പരിഗണനകളെല്ലാം തന്നെ 50 ശതമാനത്തിന് താഴേ പോയിരിക്കുകയാണ്. യൂസര് ബിഹേവിയര് അനുസരിച്ച് തയ്യാറാക്കുന്ന അല്‍ഗൊരിതം ഉപയോഗിച്ചാണ് വാര്‍ത്തകള് സോഷ്യല് മീഡിയകളിലും വെബ് സൈറ്റുകളിലും എത്തുന്നത്. അതുകൊണ്ട് തന്നെ കൂടുതല് വായനയും വാണിജ്യപരമായ വിജയവും സാധ്യമാകുന്നു.\nപല പ്രമുഖ മാധ്യമങ്ങളും ഈ പുതിയ മാറ്റത്തെ ഉള്‍കൊള്ളാനാകാതെ പകച്ചു നില്‍ക്കുകയാണ്. വിതരണ സമ്പ്രദായത്തിലെ പുത്തന് പ്രവണതകള് മുതലാക്കി തുടക്കക്കാര് കുതിച്ചുകയറുമ്പോള് വര്‍ഷങ്ങളുടെ പാരമ്പര്യം പറയുന്ന മാധ്യമഗ്രൂപ്പുകള് പലതും കിതയ്ക്കുകയാണ്.\nഎങ്ങനെ കൂടുതല് പരിഗണന നേടാം? വായനക്കാരെ എങ്ങനെ തിരിച്ചു കൊണ്ടുവരാം? ഈ ചിന്തയിലാണ് പല സ്ഥാപനങ്ങളും. കാരണം വരുമാനമില്ലാതെ ആര്‍ക്കും പിടിച്ചു നില്‍ക്കാനാകില്ല. ഡിസ്‌പ്ലേ പരസ്യ രീതിയില് നിന്നും കണ്ടന്റ് പരസ്യങ്ങളിലേക്ക് വരുമാന മേഖലയും പതുക്കെ ചുവട് മാറ്റുകയാണ്. സാധാരണ പരസ്യങ്ങളേക്കാളും 53 ശതമാനം അധികം സാധ്യതയാണ് കണ്ടന്റ് പരസ്യങ്ങളിലൂടെ ലഭിക്കുന്നത്.\nഡിജിറ്റല് മീഡിയയുടെ വളര്‍ച്ചയ്ക്ക് ചെറിയൊരു ഉദാഹരണം പറയാം. 2017ല് അമേരിക്കയിലെ മൊത്തം മീഡിയ പരസ്യ നിക്ഷേപത്തിന്റെ 40 ശതമാനവും ഡിജിറ്റല് മീഡിയ കൊണ്ടു പോകും. 35.8 ശതമാനം ടിവിയ്ക്കും ബാക്കിയുള്ളത് മാത്രമാണ് പ്രിന്റ് മാധ്യമങ്ങള്‍ക്ക് ലഭിക്കുക. ഡിജിറ്റല് പരസ്യ മേഖലയില് ഗൂഗിളിന്റെയും ഫേസ്ബുക്കിന്റെ ആധിപത്യം തന്നെയാണ്. മൊത്തം പരസ്യങ്ങളുടെ 57.6 ശതമാനവും ഇവര് തന്നെയാണ് സ്വന്തമാക്കുന്നത്.\nഅതിവേഗ ഇന്റര്‍നെറ്റും പുതിയ സാങ്കേതിക വിദ്യകളും മൊബൈല് ട്രാഫിക് ഗണ്യമായി ഉയര്‍ത്തിയിട്ടുണ്ട്. 2016ല് തന്നെ ഡെസ്‌ക് ടോപ്പിനെ മൊബൈല് മറികടന്നു കഴിഞ്ഞു. അതുകൊണ്ട് തന്നെ ഓണ്‍ലൈന് പ്രമോഷനായി മാറ്റിവെയ്ക്കുന്ന ഫണ്ടില് 21 ശതമാനവും മൊബൈലിനു മുന്തിയ പരിഗണന നല്‍കുന്നു. 2010ല്‍ഇത് വെറും നാലു ശതമാനം മാത്രമായിരുന്നുവെന്ന് ഓര്‍ക്കണം. ഇന്‍സ്റ്റന്റ് ആര്‍ട്ടിക്കിളിലൂടെ ഫേസ് ബുക്കും കണ്ടന്റ് പരസ്യങ്ങളിലൂടെ ഗൂഗിളും മറ്റു പ്ലാറ്റ് ഫോമുകളും സജീവമായി രംഗത്തിറങ്ങി കഴിഞ്ഞു.\nആദ്യകാലത്ത് കൗതുകത്തിനും സൗഹൃദത്തിനുമാണ് പലരും സോഷ്യല് മീഡിയയിലെത്തിയത്. എന്നാല് കാലക്രമേണ അത് കാര്യങ്ങള് അറിയാനുള്ള അല്ലെങ്കില് അറിയിക്കാനുള്ള ഒരു പ്ലാറ്റ് ഫോമുകൂടിയായി മാറി. വാര്‍ത്തകളുടെ കടന്നുവരവോടു കൂടിയാണ് സോഷ്യല് മീഡിയ എക്കൗണ്ടുകള്‍ക്ക് ഒരു ഗൗരവബോധം കടന്നുവന്നത്. എന്നാല് ആധികാരികമല്ലാത്തതും നിലവാരമില്ലാത്തതുമായ വാര്‍ത്തകളുടെയും വിവരങ്ങളുടെയും കുത്തൊഴുക്ക് വലിയ പ്രതിസന്ധി സൃഷ്ടിച്ചു. ഇതിനെ മറികടക്കാന് വേണ്ടിയുള്ള പുതിയ ശ്രമങ്ങളാണ് ഇപ്പോള് നടന്നു കൊണ്ടിരിക്കുന്നത്.\nസെന്‍സര് ഷിപ്പും എഡിറ്റോറിയല് റെസ്‌പോണ്‍സിബിലിറ്റിയുമാണ് സോഷ്യല് മീഡിയ ന്യൂസുകള് നേരിടുന്ന പ്രധാന വെല്ലുവിളി. വാസ്തവത്തില് സോഷ്യല് മീഡിയ പ്ലാറ്റ്‌ഫോമുകള് നേരത്തെ ടാര്‍ജറ്റ് ചെയ്യാതിരുന്ന ഒരു ബിസിനസ് മേഖലയിലേക്ക് വഴുതി വീഴുകയായിരുന്നു. എന്നാല് ഇതിന്റെ വാണിജ്യപ്രാധാന്യം തിരിച്ചറിഞ്ഞ കമ്പനികള് ഉള്ളടക്കങ്ങളില് ആധികാരികതയും ഉത്തരവാദിത്വവും ഉറപ്പാക്കാനുള്ള ശ്രമങ്ങള് തുടങ്ങി കഴിഞ്ഞു.\nസോഷ്യല്‍മീഡിയയുടെ അതിപ്രസരം വാര്‍ത്താ ഉപഭോഗത്തെ വന്‍തോതില് സ്വാധീനിച്ചിട്ടുണ്ടെന്ന കാര്യത്തില് സംശയമില്ല. പത്രവായനയുടെ രീതിയിലും ടെലിവിഷന് വാര്‍ത്ത കാണുന്നതിലും വന്ന മാറ്റം നിങ്ങള്‍ക്ക് ഓരോരുത്തരും അനുഭവിച്ചു കൊണ്ടിരിക്കുന്ന കാര്യമാണ്. വരാനിരിക്കുന്നത് സ്മാകിന്റെ കാലമാണ്. (സോഷ്യല്, മൊബൈല്, അനാലിറ്റിക്‌സ് ആന്റ് ക്ലൗഡ്).\nഈ നാല് സാങ്കേതിക വിദ്യകളാണ് വാര്‍ത്താ ലോകത്തെയും നിയന്ത്രിക്കാന് പോകുന്നത്. കുറഞ്ഞ ചെലവില് പരമാവധി നേടിയെടുക്കുകയെന്ന ബിസിനസ് തന്ത്രം. പ്രസും നാടുനീളെ ഓഫിസുകളും ട്രാന്‍സ്‌പോണ്ടറുകളും വിലയേറിയ ഉപകരണങ്ങളും വേണ്ട. കുറഞ്ഞ മുതല്‍മുടക്കില് പരമാവധി ലാഭം. വായനക്കാരന് പരിഗണനയും വാര്‍ത്തയില് ഇടപെടാനുള്ള സ്വാതന്ത്ര്യവും ലഭിക്കുന്നതുകൊണ്ടു തന്നെ ‘സോഷ്യല് ന്യൂസ്’ സങ്കല്‍പ്പം കൂടുതല് ജനപ്രിയമാകും.\ndigital medianewssmacsocial media


യുവതിയുടെ തിരോധാനം: ഉദ്യോഗസ്ഥരുടെ പങ്ക് അന്വേഷിക്കണമെന്ന് : Deepika.com Nattu Visesham\nയുവതിയുടെ തിരോധാനം: ഉദ്യോഗസ്ഥരുടെ പങ്ക് അന്വേഷിക്കണമെന്ന്\nMonday, May 20, 2019 10:06 PM IST\nചേർത്തല: ചേർത്തല സ്വദേശിനി ബിന്ദു പത്മനാഭന്‍റെ തിരോധാനത്തിൽ രജിസ്ട്രേഷൻ ഉദ്യോഗസ്ഥരുടെ പങ്ക് അന്വേഷിക്കണമെന്നാവശ്യപ്പെട്ട് ബിന്ദു പത്മനാഭന്‍റെ സഹോദരൻ പ്രവീണ്‍കുമാർ അധികൃതർക്കു പരാതി നല്കി. സഹോദരൻ പ്രവീണ്‍കുമാറിനുവേണ്ടി അഭിഭാഷകൻ സണ്ണി മാർക്കോസ് ആണ് പരാതി നൽകിയിരിക്കുന്നത്.\nബിന്ദു പത്മനാഭനെ കാണാതായ സംഭവത്തിൽ 2017ലാണ് സഹോദരൻ പ്രവീണ്‍കുമാർ അഭ്യന്തരവകുപ്പിനു പരാതി നൽകിയത്. ഇതിൽ നടന്ന അന്വേഷണത്തിലാണ് വ്യാജരേഖയുണ്ടാക്കിയുള്ള തട്ടിപ്പു കണ്ടെത്തിയത്. നിലവിൽ കേസ് അന്വേഷിക്കുന്നത് ക്രൈംബ്രാഞ്ചാണ്.\nബിന്ദു പത്മനാഭന്‍റെ പേരിൽ വ്യാജവിൽപത്രം തയാറാക്കി തട്ടിപ്പുനടത്തിയത് കേസിലെ പ്രാഥമിക അന്വേഷണത്തിൽ കണ്ടെത്തിയിരുന്നു. എന്നാൽ ഇതിൽ രജിസ്ട്രേഷൻ ഉദ്യോഗസ്ഥർക്കു പങ്കില്ലെന്നായിരുന്നു വകുപ്പിന്‍റെ നിഗമനം. ഇതിൽ പുനരന്വേഷണത്തിനു സഹോദരൻ നൽകിയ അപേക്ഷ പരിഗണിച്ച് രജിസ്ട്രേഷൻ വകുപ്പ് പുനരന്വേഷണം നടത്തുകയാണ്. ഇതിനൊപ്പം തന്നെയാണ് മറ്റിടപാടുകളിലും അന്വേഷണം ആവശ്യപ്പെട്ടിരിക്കുന്നത്.\nകായംകുളം: ജില്ലാ പഞ്ചായത്ത് കൃഷ്ണപുരം ഡിവിഷനിൽ നടത്തിവരാറുള്ള എഡ്വൈസ് 2019 മെറിറ്റ് അവാർഡിനായി വിവരശേഖരണം തുടങ്ങി. മേൽവിലാസവും ഫോണ് നന്പരും ഉൾപ്പെടെ ജൂണ് 15 ന് മുന്പ് അരിതാ ബാബു, അജേഷ് നിവാസ്, ഗോവിന്ദമുട്ടം പി.ഒ, കായംകുളം (ഫോണ്: 8129856040) എന്ന മേൽവിലാസത്തിൽ ബന്ധപ്പെടുക.\nമഞ്ചേശ്വരം ഉപതെരഞ്ഞെടുപ്പ്: വോട്ടെടുപ്പ് പൂർണമായും വീഡിയോയിൽ പകർത്തും


ChathurMukham Techno-Horror Movies സൗത്ത് ഇന്ത്യയിലെ ആദ്യ ടെക്‌നോ - ഹൊറര് മൂവി; വിസ്മയമൊരുക്കാന് ചതുര്‍മുഖം എട്ടിന് തിയറ്ററുകളിലേക്ക്\nസൗത്ത് ഇന്ത്യയിലെ ആദ്യ ടെക്‌നോ – ഹൊറര് ചിത്രം ചതുര്‍മുഖം ഈ മാസം എട്ടിന് തിയറ്ററിലെത്തും. മഞ്ജുവാര്യരും സണ്ണിവെയ്‌നുമാണ് ചിത്രത്തില് പ്രധാന കഥാപാത്രങ്ങളെ അവതരിപ്പിക്കുന്നത്. രഞ്ജിത്ത് കമല ശങ്കര്, സലീല് വി എന്നിവര് ചേര്‍ന്നാണ് ചിത്രം സംവിധാനം ചെയ്യുന്നത്. കഥയിലും അവതരണ മികവിലും ഏറെ വ്യത്യസ്തതകളും കൗതുകവും നിറഞ്ഞ ആശയം കൈകാര്യം ചെയ്യുന്ന ചിത്രമാണ് ചതുര്‍മുഖം.\nഒരു പെണ്ണിന് ഏറ്റവും പ്രധാനപ്പെട്ടത് വിദ്യാഭ്യാസമെന്ന് പറഞ്ഞാണ് ചിത്രത്തിന്റെ ട്രെയിലര് തുടങ്ങുന്നത്. തുടര്‍ന്നങ്ങോട്ട് സാങ്കേതിക വിദ്യയുടെ സൗകര്യങ്ങള് ഉപയോഗിച്ച് വ്യത്യസ്തമായ കാഴ്ചാനുഭവമാണ് ട്രെയിലര് പങ്കുവച്ചിരിക്കുന്നത്. പ്രേക്ഷകരെ ആകാംക്ഷയിലേക്ക് നയിക്കുന്ന ദൃശ്യങ്ങളാണ് ട്രെയിലറില് ഒരുക്കിയിരിക്കുന്നത്. ഇതിനോടകം തന്നെ ചിത്രത്തിന്റെ ട്രെയിലറിനെക്കുറിച്ച് നിരവധി പ്രതികരണങ്ങളാണ് വന്നിരിക്കുന്നത്.\nമലയാള സിനിമ മേഖല ഇതുവരെ കണ്ടതില് നിന്ന് വ്യത്യസ്തമായ കഥാ സന്ദര്‍ഭവും ചിത്രീകരണ രീതിയുമാണ് ചതുര്‍മുഖത്തിന്റേത്. അഭയകുമാര് കെ, അനില് കുര്യന് എന്നിവരാണ് സിനിമയുടെ കഥയും തിരക്കഥയും സംഭാഷണവും ഒരുക്കിയിരിക്കുന്നത്. അലന്‍സിയര്, നിരഞ്ജന അനൂപ്, ശ്യാമപ്രസാദ്, കലാഭവന് പ്രജോദ് എന്നിവരും ചിത്രത്തില് മുഖ്യവേഷങ്ങളിലെത്തുന്നു.